Theyrawaa Vs Gazaleyy: Ali Rameez ah vure molhee kaaku?\nތޭރަވާ ވާސަސް ޣަޒަލޭ: އަލީ ރަމީޒަށް ވުރެ މޮޅީ ކާކު؟\nކުރީގެ މަޝްހޫރު ލަވަކިޔުންތެރިޔާ އަލީ ރަމީޒަށް ޓްރިބިއުޓެއް ނުދީ މި ދެ ލަވަކިޔުންތެރިންގެ ވާހަކައެއް ދެއްކޭކަށް ނެތެވެ. ސަބަބަކީ އަލީ ރަމީޒު ވަރެއް ނެތޭ، އަލީ ރަމީޒު ވަރެއް ނުދެކެމޭ ނުވަތަ އަލީ ރަމީޒުގެ އަޑުހާ ހިތްގައިމު އަޑެއް ނާހަމޭ އަދި އެހާ ރީއްޗަށް ލަވަކިޔާ ދެ ވަނަ ދިވެއްސަކު ދެން ނުވެސް އަންނާނޭ ކަމަށް ދިވެހިން ބުނާތީ އެވެ.\nލަވަކިޔުމުގެ ދާއިރާ އިން ގައުމީ އެވޯޑް ހާސިލުކޮށްފައިވާ ކުޅަދާނަ ލަވަކިޔުންތެރިޔާ ހުސެއިން އަލީ ވެސް ގަބޫލުކުރަނީ ހަމަ މިގޮތަށެވެ. އެހެންވީމަ އެންމެ ކުޅަދާނަ ނުވަތަ އެންމެ މޮޅު ދިވެހި ލަވަކިޔުންތެރިޔާގެ ޝަރަފް ހުސެއިން އަލީ އާއި ތޭރަވާ މުހައްމަދު އަބްދުލް ޣަނީ އަށް ދިނުމަށް ބަހުސެއް ކުރިއަށް ގެންދިއުން އިންސާފުވެރިއެއް ވެސް ނުވާނެއެއް ނޫން ހެއްޔެވެ؟\n"ކުރުކޮށް ބުނަންޏާ އަލީ ރަމީޒަކީ ރާއްޖޭގައި އުފެދުނު ސޯނޫ ނިގަމްއެއް. ކޮންމެ ކަހަލަ ލަވައެއް ކިޔަސް ބަލައިގަނެވޭނެ. އަޑު ވެސް އެހާ ރީތި. ހާއްސަކޮށް މަހުރަޖުން ކިޔަން ޖެހޭ އަކުރުތަކަށް ވަރަށް މޮޅު،" އަލީ ރަމީޒުގެ ލަވަކިޔުމުގެ ގާބިލުކަމަށް ތައުރީފު އޮއްސަމުން ހުސެއިން އަލީ ބުނެފައި ވަނީ މިހެންނެވެ.\n"އަޅުގަނޑު ގަބޫލުކުރާ ގޮތުގައި އަލީ ރަމީޒު ފަދަ ލަވަކިޔުންތެރިއެއް ނުވެސް އުފެދޭނެ ކައިރި މުސްތަގުބަލެއްގައި."\nފަހަރެއްގައި އެއީ ތެދެކެވެ. ނަމަވެސް އަލީ ރަމީޒު ނެތްތަން ފޫބައްދަން ވެސް ޖެހޭނެ ނޫން ހެއްޔެވެ؟ ހުސެއިން އަލީގެ ހިޔާލުގައި އަލީ ރަމީޒާ އެންމެ ގާތްކުރާ ލަވަކިޔުންތެރިޔަކީ މިއަދުގެ އެއް ހޮވުން ކަމުގައިވާ ތޭރަވާ އެވެ.\n"އަލީ ރަމީޒުއާ ވަރަށް ގާތްކުރާ ލަވަކިޔުންތެރިއެއް މިއީ، އެކި ވައްތަރުގެ ލަވަތައް ކިޔަން. ވަރަށް ގިނަ ޓޯންތަކަށް ލަވަކިޔާ ލަވަކިޔުންތެރިއެއް ތޭރަވާ އަކީ،" ހުސެއިން އަލީ ބުންޏެވެ.\n"އޭނަގެ އަޑުގެ ޓޯން ހުންނަ ގޮތުން ވެސް އަޅައިގަންނަ ގޮތް ހުރޭ. އަލީ ރަމީޒު ނެތީމަ މިހާރު އެންމެ ރަނގަޅަށް ލަވަކިޔާ އެކަކު ތޭރަވާ އަކީ."\nމިހައި ހިސާބުން އެންމެ މޮޅު ކަމަށް ގިނަ ބަޔަކު އިއްތިފާގުވާ ލަވަކިޔުންތެރިޔާ އަލީ ރަމީޒު އާއި އޭނާގެ މަގާމު ރިޕްލޭސްކޮށްފައިވާ ލަވަކިޔުންތެރިޔާއޭ ބުނެވޭ ތޭރަވާގެ ހިޔާލު ވެސް މިކަމުގައި ހޯދާލަމާ ހިނގާށެވެ.\nއަލީ ރަމީޒުގެ މަގާމު ހައްގު ވަނީ ތޭރަވާ އަށް ކަމަށް ހުސެއިން އަލީ ބުންޏަސް އަދި މިއަދު އަލީ ރަމީޒުގެ މަގާމުގައި ހުރި ލަވަކިޔުންތެރިޔަކީ ތޭރަވާ ކަމަށް އެހެން ބަޔަކު ބުންޏަސް އެކަން އޭނާ ގަބޫލެއް ނުކުރެ އެވެ. އަދި އެހެން ވާހަކައެއް ވެސް އެބައޮތެވެ.\nރާއްޖޭގައި މިހާތަނަށް އުފެދުނު އެންމެ މޮޅު ލަވަކިޔުންތެރިޔަކީ އަލީ ރަމީޒު ކަމަކަށް ވެސް ތޭރަވާ ގަބޫލެއް ނުކުރެ އެވެ.\n"ރާއްޖޭގައި މިހާތަނަށް އުފެދުނު ލަވަކިޔުންތެރިންނާ އަޅާ ބަލާއިރު އާދަޔާހިލާފެއް ނޫން (އަލީ ރަމީޒު). އެކަމަކު މޮޅު. އެވަރުގެ މޮޅު ވަރަށް ގިނަ ލަވަކިޔުންތެރިން އެބަތިބި ރާއްޖޭގައި ހަމަ. އޭނާ އަށް ކުރި ލިބުނީ އޭނާގެ ޑިސިޕްލިން އާއި އޭނާ އަށް ބެކްކޮށްދޭނެ ގިނަ ބަޔަކު ވެސް ތިބީމައޭ ބުނެވިދާނެ،" މިއީ އެ ލަވަކިޔުންތެރިޔަކަށް ދިވެހިންގެ ތެރެއިން އެތައް ބަޔަކު އަދިވެސް މޮޔަވާ އަލީ ރަމީޒާ މެދު ތޭރަވާގެ ހިޔާލު ހުރިގޮތެވެ.\n"ނަސީބު ރަނގަޅު ލަވަކިޔުންތެރިއެއް އޭނާ އަކީ. އެންމެންގެ ލޯބި ލިބުނު ލަވަކިޔުންތެރިއެއް އޭނާ އަކީ. އޭނާ ދެކެ ރުޅިއަންނަ މީހާ ވެސް އޭނާގެ ލަވަ އަޑުއަހާނެ. ދަމާ ބާރެއް އޭނާގެ ކިބައިގައި ހުރޭ"\n"އަލީ ރަމީޒު އުޅުނު ގޮތަށް އުޅޭ ލަވަކިޔުންތެރިއެއް ނެތް މިހާރަކު. އެހެންވީމަ އޭނާއާ އެއް ފެންވަރުގެ ލަވަކިޔުންތެރިޔަކު ނެތޭ ބުނެވޭނީ. އެކަމަކުު އޭނާ އަށް ވުރެ މާ މޮޅު ލަވަކިޔުންތެރިން އެބަތިބި މިހާރު. މިސާލަކަށް ރިއްޓޭ. އީމަން. ހައިޝަމް ފަދަ ލަވަކިޔުންތެރިން ވެސް."\n"މިއަދުގެ ޖީލު އައްޔަ އަށް ވުރެ މާ މޮޅޭ ބުނެވޭނީ. ވަކި މީހަކު ފާހަގަކުރެވޭކަށް ނޫން."\nއަލީ ރަމީޒާ ބެހޭ ގޮތުން ހުޅުވި ހިޔާލުގެ ފޮށި ތޭރަވާ ލައްޕައިލީ މިހެން ބުނެފަ އެވެ.\nއެހެންވީމަ އެންމެ މޮޅޭ އަދި އެންމެ ރީތި އަޑުގެ ވެރިޔާއޭ ބުނެވޭ އަލީ ރަމީޒާ މެދު ހުސެއިން އަލީ އާއި ތޭރަވާ އަބްދުލް ޣަނީގެ ހިޔާލު އެއޮތީ ފެންނަން ށެވެ. ދެން މިހައި ހިސާބުން މި ދެ ލަވަކިޔުންތެރިންގެ ފެށުމަކަށް ޖެހިލަމާ ހިނގާށެވެ.\nތޭރަވާ ނުވަތަ މުހައްމަދު އަބްދުލްޣަނީ އަކީ އެންމެ ކުޑައިރުއްސުރެން ފެށިގެން ވެސް ރާއްޖެ އަށް މަޝްހޫރު ލަވަކިޔުންތެރިއެކެވެ. އުމުރުން 13 އަހަރުން ފެށިގެން އޭނާ ދަނީ އެއް ނަމްބަރުގެ ސްޓޭޖުގައި ޕާފޯމްކުރަމުންނެވެ.\nއެގޮތުން އެންމެ މަޝްހޫރު ޕާފޯމެންސަކީ، ލެޖެންޑަރީ ބޭންޑް، ޒީރޯ ޑިގްރީއާ އެކު ކުޑަކުއްޖެއްގެ ގޮތުގައި ސްޓޭޖު މަތިން ފެނިލި ފެނިލުމެވެ.\nއެއީ ތޭރަވާގެ އުފެދުމެވެ. ދިވެހި މިއުޒިކްގެ ނުފޫޒު ގަދަ ނައިފަރަށް ނިސްބަތްވާ މި ލަވަކިޔުންތެރިޔާ އަށް ހަގީގަތުގައި ރާއްޖެއިން މިހާރު ނުލިބޭ ކާމިޔާބީއެއް ނެތެވެ. އެންމެ ފުރަތަމަ އޭނާ ފަތަހަކުރީ، ސްކޫލް ކުދިންގެ ލަވަ މުބާރާތެވެ. އޭނާ އަކީ 1999 ވަނަ އަހަރު، މުޅި މުބާރާތުން އެއް ވަނަ ގެންދިޔަ ލަވަކިޔުންތެރިޔާ އެވެ. "މަސްތުކުރުވާނެ ހައްލާ އުޅޭނޭ"، މި ލަވަ އަކީ އެ މުބާރާތުގެ ކްލެސިކް ހިޓެކެވެ.\nމިއަދުގެ އަނެއް ހޮވުން ކަމުގައިވާ ހުސެއިން އަލީ އަކީ ވެސް ތޭރަވާގެ މި ކާމިޔާބީއަކަށް ދޫކުރާ ފެންވަރުގެ ލަވަކިޔުންތެރިއެއް ނޫނެވެ. މިއީ ވެސް ސްކޫލް ކުދިންގެ ލަވަ މުބާރާތްތައް ފަތަހަކޮށް ހަތިހަތިކޮށްފައިވާ ލަވަކިޔުންތެރިއެކެވެ.\nބަރު އަޑެއްގެ މި ވެރިޔާ ދިވެހި ލަވައިގެ ދުނިޔޭގައި މަޝްހޫރުކަން ހޯދާފައި ވަނީ ޣަޒަލޭގެ ވަނަމުންނެވެ. އެއީ ޣަޒަލް ލަވަތަކަށް ރާއްޖޭގައި އޭނާ ވަރެއް ނެތް ކަމަށް ބުނެވޭތީ އެވެ.\nއޭނާގެ ލަވަކިޔުމުގެ ހަޔާތް ރޮކެޓެއްހެން އަރައިގެން ދިޔައީ ވެސް ޣަޒަަލް ލަވައަކުންނެވެ. އެއީ ގުލާމް އަލީގެ މަޝްހޫރު ޣަޒަލް، "ޗުޕްކޭ، ޗުޕްކޭ ރާތު ދިން" ގެ ރާގަށް ހުސެއިން، ސްކޫލް ކުދިންގެ ލަވަ މުބާރާތުގައި ހުށަހަޅައިދިން ލަވަ އެކެވެ.\nހުސެއިން އަލީ ބުނަނީ އޭނާ އަކީ ގޮންޖެހުންތަކާ ކުރިމަތިލާން ބޭނުންވާ ލަވަކިޔުންތެރިއެއް ކަމަށާއި ކިޔަން އުނދަގޫ ލަވަތައް އެގޮތުގައި ކިޔަން ހިފަނީ ވެސް އެހެންވެ ކަމަށެވެ.\nމިހާރު މި ކިޔައި ދެވުނީ އަލީ ރަމީޒާއި ތޭރަވާ އަބްދުލް ޣަނީ އާއި ހުސެއިން އަލީގެ ވާހަކަ އެވެ. ޔަގީނަށް ވެސް މިއީ ރާއްޖޭގައި އުފެދުނު އެންމެ މޮޅު ތިން ލަވަކިޔުންތެރިންނޭ ބުނެވޭ ފެންވަރުގެ ތިން ފަންނާނުންނެވެ.\nއެހެންވީމަ މީގެ ތެރެއިން އެންމެ މޮޅީ ނުވަތަ ތޭރަވާ އާއި ޣަޒަލޭގެ ތެރެއިން އެންމެ މޮޅީ އަދި އެހުންތެރިންގެ މެދުގައި އެންމެ ކާމިޔާބީ ކާކުތޯ ބަލައިލުމަށް މަޝްހޫރު އަލްބަމް ޕްރޮޑިއުސަރު އަހުމަދު ޝަކީބުގެ ހިޔާލެއް ހޯދައިލުން ކިހިނެތްވާނެ ހެއްޔެވެ؟ ގައުމީ ޓީމުގެ ޑޮކްޓަރެއްގެ ގޮތުގައި މަޝްހޫރުވެފައިވިޔަސް ޝަކީބަކީ ދިވެހި ލަވައިގެ ދުނިޔެ ވެސް ފަތަހަކޮށްފައިވާ ފަރާތެކެވެ.\nއޭނާ އަށް ވުރެ ރަނގަޅަށް ދިވެހި ލަވަ އާއި އޭގެ މަގްބޫލުކަމާއި ވިޔަފާރި އާއި އެހުންތެރިންނާއި ކިޔުންތެރިންގެ މޮޅު ދެރަ ދެނެގަނެވޭނެ ދެ ވަނަ ޑޮކްޓަރު ހުރިހެނެއް ވެސް ހީއެއް ނުވެ އެވެ.\nމިހާތަނަށް 42 އަލްބަމް ޕްރޮޑިއުސްކޮށްފައިވާ ޝަކީބު ވަނީ ނަސީބު ދިމާކުރި ގޮތުން އަލީ ރަމީޒު އާއި ތޭރަވާ އަދި ހުސެއިން އަލީއާ އެކު ވެސް މަސައްކަތްކޮށްފަ އެވެ. އެންމެ ފުރަތަމަ އޭނާ ފެށީ އަލީ ރަމީޒުގެ މޮޅުކަމުގެ ވާހަކައިންނެވެ.\n"އަލީ ރަމީޒު އަކީ ގަޑިއަށް ފަރުވާތެރި، ދެ ވަނަ ފަހަރަކަށް އޭނާ ގާތު ކަމަކު ބުނަން އަދި ކަމަކު އަހަން ނުޖެހޭ ލަވަކިޔުންތެރިއެއް. ޕާސަނަލް ޑިސިޕްލިން އަށް ވަރަށް ފާހަގަކޮށްލެވޭ،" ޝަކީބް ބުންޏެވެ.\nމިއީ އަލީ ރަމީޒާ ބެހޭ ގޮތުން އެންމެން ވެސް ދައްކާ ވާހަކަ އެކެވެ. އަދި ގިނަ ބަޔަކު ގަބޫލުކުރާ ގޮތުން އޭރު އޭނާ ހޯދި މަޝްހޫރުކަމާއި މަގްބޫލުކަން އަދި ކާމިޔާބީގެ ސިއްރަކީ ވެސް އެ ޑިސިޕްލިން އެވެ.\n"އެންމެ އަވަހަށް ފަސޭހައިން ލަވަ ރިކޯޑްކޮށްލާ ލަވަކިޔުންތެރިޔަކީ ވެސް އަލީ ރަމީޒް. ލިރިކްސް ވެސް ހިތު ދަސްކޮށްލައިގެން އޭނާ އަންނާނީ ތައްޔާރުވެލައިގެން. ވަރަށް ޑެޑިކޭޓެޑް މީހެއް އެއީ."\nޝަކީބް ބުނީ އަލީ ރަމީޒާ އެކު ކުރި މަސައްކަތްތަކުގެ ތެރެއިން އެންމެ ހިތްހަމަޖެހޭ ލަވަ އަކީ ބޮޑު މަޝްހޫރުކަމެއް ހޯދި "މެންދަން" އަލްބަމްގެ "ހިތްނުރޮއްވާ" ލަވަ ކަމަށެވެ.\nއަލީ ރަމީޒާ އެކު ގިނަ ލަވަތަކެއްގެ މަސައްކަތްކޮށް ކާމިޔާބު ލަވަތަކެއް އުފައްދާފައިވީ ނަމަވެސް އެންމެ މޮޅީ އަލީ ރަމީޒު ކަމަކަށް މި ޕްރޮޑިއުސަރު އެއްބަހެއް ނުވެ އެވެ. އޭނާ ބުނީ އަލީ ރަމީޒަށް ފަހު ތޭރަވާ އާއި ހުސެއިން އަލީ އަށް ބަލާއިރު އެ ދެ މީހުންނަކީ ވެސް ޑިސިޕްލިން ރަނގަޅު އަދި މަސައްކަތަށް ފަރުވާތެރި ދެ ލަވަކިޔުންތެރިން ކަމަށެވެ.\n"ހުސެއިން އަލީ އަކީ ލަވައެއް އެ ހުންނަ ގޮތަށް ކިޔަން ވަރަށް މޮޅު ލަވަކިޔުންތެރިއެއް. ހާއްސަކޮށް ޣަޒަލް ލަވަ. އެކަމަކު ކޮންމެ ސްޓައިލެއްގެ ލަވަތަކެއް ހުސެއިން އަލީއަކާ ނުގުޅޭ. އޭނާ މަޝްހޫރުވީ ވެސް ޣަޒަލް ލަވަކިޔާ މީހެއްގެ ގޮތުގައިވީމަ،" ޝަކީބް ބުންޏެވެ.\nއޭނާ ބުނީ އަލީ ރަމީޒާއި ހުސެއިން އަލީއާ އެކު ކުރެވިފައިވާ މަސައްކަތްތަކަށް ބަލާއިރު ތޭރަވާއާ އެކު ކުރެވުނު މަސައްކަތް މަދުކަމުގައިވީ ނަމަވެސް އާދަޔާހިލާފަށް މޮޅު ކަމަށް ފާހަގަކޮށްލެވޭ ލަވަކިޔުންތެރިޔަކީ ތޭރަވާ ކަމަށެވެ.\n"އަލީ ރަމީޒަށް ވުރެ ވެސް މޮޅު ތޭރަވާ ލަވަކިޔާ ގޮތް. ލަވަކިޔުމުގެ ފެންވަރާއި ކޮލިޓީ އަށް ބަލާއިރު ތޭރަވާ މާ މޮޅު،"\nނަމަވެސް ދެއްކި ވާހަކަތަކަށް ބަލާއިރު ޝަކީބްގެ ފެވަރިޓަކީ އަލީ ރަމީޒެވެ. ފަހަރެއްގައި ވިއްކަން ފަސޭހަ އަޑަކަށް އަލީ ރަމީޒުގެ އަަޑުވީމަ އެވެ.\n"ތިން މީހުންނާ އަޅާ ބަލާއިރު އަޅުގަނޑަށް ނެގޭނީ އަލީ ރަމީޒު. ތޭރަ އަކީ ކޮންމެ ސްޓައިލަކަށް ވެސް ލަވަކިޔާ ލަވަކިޔުންތެރިއެއް. ތޭރަ އަމިއްލަ އަށް ލަވަ ހަދާ މީހަކަށްވީމަ ވެސް އެ ތަފާތު ފެނޭ،" ޝަކީބް ބުންޏެވެ.


Huawei ge fahjehi phone September aku noon | Mihaaru\nވާވޭގެ ފަތްޖެހި ފޯނު "މޭޓް އެކްސް" ސެޕްޓެމްބަރު ނުނެރޭނެ\nވާވޭގެ ފަށްޖެހި ފޯނު މޭޓް އެކްސް ދައްކައިލީ ފެބްރުއަރީ މަހު.\nޗައިނާގެ ވާވޭ ކުންފުނީގެ ފަތްޖެހި ފޯނު "މޭޓް އެކްސް" ސެޕްޓެމްބަރު މަހުގެ ތެރޭގައި ނެރޭނެކަން އިއުލާން ކުރުމަށް ފަހު، އެ ވިސްނުން އެ ކުންފުނިން ބަދަލުކޮށްފި އެވެ.\nވާވޭގެ ބައެއް އޮފިޝަލުންނާ ހަވާލާދީ، ޓެކް ޚަބަރުތައް ގެނެސްދޭ ނޫސްތަކުން ބުނީ "މޭޓް އެކްސް" ނެރުން މިހާރު ފަސްކޮށްފައިވާ ކަމަށެވެ. އެކަމަކު ފަސްކުރަން ނިންމި ސީދާ ސަބަބެއް ނުބުނެ އެވެ. އަދި ފޯނު ދެން ނެރޭނެ ދުވަހެއް ވެސް ނުބުނެ އެވެ.\nދެކުނު ކޮރެއާގެ ސެމްސަންގްގެ ގެލެކްސީ ފޯލްޑް ސެޕްޓެމްބަރު މަހު ނެރޭނެކަން މި ހަފުތާގައި ވަނީ އިއުލާންކޮށްފަ އެވެ. އެހެންވެ ވާވޭގެ އެ ނިންމުމަކީ ސެންސަންގުގެ ނިންމުމާ ގުޅިގެން ގެނައި ބަދަލެއް ކަމަށް ބެލެވެ އެވެ.\n"މޭޓް އެކްސް" ފަސްކުރުމާ ބެހޭ ގޮތުން އެ ކުންފުނީގެ ޑިރެކްޓަރު ހީ ގަންގް ވިދާޅުވީ ފަށްޖެހި ފޯނު ނެރުން ލަސްކުރީ އެއްގޮތަކަށް ވެސް މަސައްކަތްތައް ނުނިމިގެން ނޫން ކަމަށެވެ. އޭނާ ވިދާޅުވީ އަވަސް އަރުވާލައިގެން ފޯނު ނެރުމުގެ ވިސްނުމެއް ނެތް ކަމަށެވެ.\nHuawei ge fahjehi phone "Mate X" September gai\nވާވޭގެ ފަށްޖެހި ފޯނު ސެޕްޓެމްބަރުގައި ނެރޭނެ ކަމަށް ކުރިން ބުނި.\n"އެކަމަކު އަހަރެމެންގެ ފޯނު ވަރަށް ކޮލިޓީ ވާނެ. ކަސްޓަމަރުން ހިތްހަމަޖޭ ވަރުގެ ވަރަށް ވެސް ފުރިހަމަ ޕްރޮޑަކްޓަކަށް މޭޓް އެކްސްވާނެ ކަމުގެ ފުރިހަމަ ޔަގީންކަން ވެސް އެބައޮތް،" ހީ ވިދާޅުވި އެވެ. "ހަގީގަތުގައި މިއީ ޗެލެންޖިން މަސައްކަތެއް. އެހެންވީމާ ފޯނު ނެރެން އިތުރު ވަގުތު ނެގުމަކީ އެއްވެސް މައްސަލައެއް ނޫން."\nއޭނާ ވިދާޅުވި ގޮތުގައި މޭޓް އެކްސް ނެރޭނެ ތާރީހެއް މާ ލަހެއް ނުކޮށް އިއުލާން ކުރާނެ އެވެ.\nވާވޭގެ މޭޓް އެކްސް ދައްކައިލީ މި އަހަރުގެ ފެބްރުއަރީ މަހުގެ 25 ވަނަ ދުވަހު އެވެ.\nޗައިނާ ސްމާޓް ފޯން ވާވޭ


Salmanuge ainbakai 17 aharuge dharieh Dubaiga?\nސަލްމާނުގެ އަނތްބަކާއި 17 އަހަރުގެ ދަރިއެއް ދުބާއީގައި؟\n22 ޖުލައި 2021 - 09:11:36\nބޮލީވުޑްގައި ގިނަ ބައެއްގެ އިހުތިރާމާއި ލޯބި ލިބިފައިވާ ސަލްމާން ހާންގެ އަނތްބަކާއި 17 އަހަރުގެ އަންހެން ދަރިއަކު ދުބާއިގައި ހުރިކަމަށް އިންޑިއާގައި ހަބަރު ފެތުރިއްޖެއެވެ.\nއަރްބާޒް ހާންގެ ޓީވީޝޯގައި ކުރިއަށްގެންދިޔަ ސެގްމެންޓެއްގައި ސަލްމާން އާއި އަރްބާޒް ވަނީ މީޑިއާގައި ދެމީހުންނަށް އަމާޒުވާ ސުވާލުތައް ކިޔާފައެވެ.\nމިގޮތަށް ސުވާލުތަކާއި ކޮމެންޓުތައް ކިޔަމުން ދިޔަ ވަގުތުގައި ސަލްމާނަށް އަމާޒުވި ކޮމެންޓެއްގައި ސަލްމާނުގެ އަނތްބެއް ވާކަމަށް މީހަކު ދައުވާކޮށްފައިވެއެވެ.\nއަދި ސަލްމާނުގެ އަނތްބަށް ކިޔަނީ "ނޫރް" ކަމަށާއި، ސަލްމާނު އާއި ނޫރުއަށް 17 އަހަރުގެ އަންހެން ދަރިއަކު ލިބިފައިވާކަމަށް އޭނާގެ ކޮމެންޓުގައި ވެއެވެ.\n"ކޮންތާކު ފިލާ ތިހުންނަނީ؟ އަހަރެންނަށް ހުރިހާ އެއްޗެއްވެސް އިނގޭ! ދުބައިގައި ކަލޭގެ އަންހެނުން ނޫރާއި 17 އަހަރުގެ އަންހެން ދަރިފުޅު ފޮރުވައިގެން ގެންގުޅޭކަން އަހަންނަކަށް ނުފޮރުވޭނެ! ކަލޭގެ ތި ސިއްރު ކިހާ ދުވަހަކު ހިފާއްޓާނަންތަ؟"ސޯޝަލްމީޑިޔާގައި ކޮމެންޓުކުރި މީހާގެ ކޮމެންޓު\nސަލްމާނަށް އަމާޒުވެފައިވާ މި ކޮމެންޓު ފެނިފައި އޭނާވެސް ހައިރާންވެފައިވާ މަންޒަރު ޝޯގައި ފެނިގެން ދެއެވެ. އަދި "ތިއީ ކާކަށް އައި ކޮމެންޓެއްހޭ" އެހި އެވެ. އަދި އެއީ ދޮގެއް ކަމަށް ބުނެ އިންކާރު ކުރިއެވެ.\nސަލްމާން އުޅޭ ތަނާއި އޭނާ އެއްވެސް ކަމެއް ސިއްރު ނުރުރާކަމަށް ސަލްމާނު ބުންޏެވެ. އަދި އޭނާ އުޅޭ ތަނާއި އޭނާގެ އަނތްބެއް ހުރި ދުވަހަކުން ސިއްރު ނުކޮށް ފާޅުގައި އުޅޭނެކަމަށާއި، ސިއްރު ކުރަން އެއްވެސް ސަބަބެއް ނުވާކަމަށް ސަލްމާނު ބުނެފައިވެއެވެ.


Midhiya mahu MIRA ah libunu aamdhany dhahvehje - vNews.mv\nމިދިޔަ މަހު މީރާއަށް ލިބުނު އާމްދަނީ ދަށްވެއްޖެ\nމަރްޔަމް ލީން 11 September 2019, 12:50\nމިދިޔަ އޮގަސްޓު މަހު ޓެކްސް އާއީ އެހެނިހެން ފީތަކުގެ ގޮތުގައި ދައުލަތަށް ލިބުނު އާމްދަނީ މިދިޔަ އަހަރުގެ އޮގަސްޓް މަހާ އަޅާބަލާއިރު ދަށަށް ހިނގައްޖެ އެވެ.\nމޯލްޑިވްސް އިންލެންޑް ރެވެނިއު އޮތޯރިޓީ (މީރާ) އިން އާންމުކޮށްފައިވާ މިއަހަރުގެ އޮގަސްޓް މަހުގެ ތަފާސްހިސާބު ދައްކާގޮތުން މިދިޔަ އޮގަސްޓް މަހު މީރާއަށް ލިބިފައިވަނީ 862.91 މިލިއަން ރުފިޔާ އެވެ. މިއީ މިދިޔަ އަހަރުގެ މި މުއްދަތާއި އަޅާބަލާއިރު، 4.8 އިންސައްތަ ދަށް އަދަދެކެވެ. އަދި މިއީ މިއަހަރުގެ މިމުއްދަތުގައި ލިބޭނެކަމަށް އަންދާޒާކުރި މިންވަރަށްވުރެ 3.4 އިންސައްތަ ދަށް އަދަދެއް ކަމަށްވެސް މީރާއިން ބުނެ އެވެ.\nމީރާއިން ބުނީ މި އަހަރުގެ އޮގަސްޓް މަހު ލިބޭނެކަމަށް އަންދާޒާކުރި އަދަދަށްވުރެ އާމްދަނީ ދަށްވެފައިވުމުގެ މައިގަނޑު ސަބަބަކީ ޖީއެސްޓީގެ ގޮތުގައި ލިބެންޖެހޭ ބައެއް ފައިސާ، އެ ފައިސާ ދައްކަންޖެހޭ ސުންގަޑިއަށް ދައްކާފައި ނުވާތީ ކަމަށެވެ.\nމިއަހަރުގެ އޮގަސްޓް މަހު މީރާއަށް ބަލައިގަތް އާމްދަނީގެ އެންމެ ބޮޑު ބައެއް ޖީއެސްޓީން ހިއްސާކުރާއިރު، 55.8 އިންސައްތަ ނުވަތަ 481.72 މިލިއަން ރުފިޔާ ޖީއެސްޓީން ލިބފައިވެ އެވެ. ދެން އެންމެ ބޮޑު އާމްދަނީއެއް ލިބިފައިވަނީ ބީޕީޓީންނެވެ. އެއީ 13.3 އިންސައްތަ ނުވަތަ 114.67 މިލިއަން ރުފިޔާ އެވެ. މީގެ އިތުރުން، ގްރީން ޓެކްސްގެ ގޮތުގައި 72.09 މިލިއަން ރުފިޔާ، އެއާޕޯޓް ޑިވެލޮޕްމަންޓް ފީގެ ގޮތުގައި 53.36 މިލިއަން ރުފިޔާ ލިބިފައިވެ އެވެ. އަދި އެއާޕޯޓު ސާވިސް ޗާޖްގެ ގޮތުގައި 52.13 މިލިއަން ރުފިޔާ އަދި އެހެނިހެން ޓެކުހާއި ފީގެ ގޮތުގައި 88.94 މިލިއަން ރުފިޔާ މީރާއިން ބަލައިގަތްފައިވެ އެވެ.\nއޮގަސްޓް މަހު މީރާއިން ބަލައިގަތް ޓެކްސްގެ 30.9 މިލިއަން އަކީ އެމެރިކާ ޑޮލަރުން ލިބުނު އަދަދުކަމަށް އެއިދާރާއިން ބުނެއެވެ.\nތަފާސްހިސާބުތައް ދައްކާ ގޮތުން މިދިޔަ މަހުގެ ނިޔަލަށް މިއަހަރު މީރާ އަށް 11.9 ބިލިއަން ރުފިޔާ ލިބިފައިވެ އެވެ.


9200 housing unit elhumuge ebbasvunthakugai soikoffi | Mihaaru\nޚަބަރު / ފަހި ދިރިއުޅުން ކޯޕަރޭޝަން\n9200 ހައުސިިން ޔުނިޓް އެޅުމުގެ އެއްބަސްވުންތަކެއްގައި ސޮއިކޮށްފި\nހައުސިން މިީގެ އާ އިމާރާތް: މާލެ ސަރަހައްދުގައި 4200 ހައުސިން ޔުނިޓު އަޅަން އިންޑިއާ ކުންފުންޏަކާ ހަވާލުކޮށްފި ކަމަށް އެ މިނިސްޓްރީން ބުނި --ފޮޓޯ:ނިޝާން އަލީ/މިހާރު\nމި ބޮޑު ދެ މަޝްރޫއުގެ ފުރަތަމަ އެއްބަސްވުމުގައި ސޮއިކުރީ މިދިއަ އެޕްރީލް މަހާއި މިދިއަ މަހު ކަމަށް ވިޔަސް، ސަރުކާރުން އެކަން ހާމަކުރީ ރޭ ރާއްޖެޓީވީގެ "ފަލަ ސުރުހީ" ޕްރޮގްރާމަށް އެރުއްވި ހައުސިން މިނިސްޓްރީގެ ސްޓޭޓް މިނިސްޓަރު އަހުމަދު ނަޝީދާއި ޑެޕިއުޓީ މިނިސްޓަރު އަލީ ޝާމިން އެވެ.\nމިއީ ބޯހިޔާވަހިކަމުގެ މައްސަލަ ހައްލުކުރުމުގެ ވައުދު ފުއްދުމުގެ ގޮތުން ކުންފުނިތަކަކާ އެކު މިހާ ބޮޑު މަޝްރޫއުތަކެއްގައި އާ ސަރުކާރުން ސޮއިކުރި ފުރަތަމަ ފަހަރެވެ.\nމާލޭގައި 4،200 ހައުސިން ޔުނިޓް އެޅުމުގެ ފްރޭމްވޯކް އެއްބަސްވުމުގައި ސަރުކާރުން ސޮއިކުރީ ޗައިނާގެ ކުންފުންޏަކާ އެވެ. އަދި ދެކުނުގެ ފަސް އަތޮޅެއްގައި އަޅާ 5،000 ހައުސިން ޔުނިޓްގެ ފްރޭމްވޯކް އެއްބަސްވުން ހެދީ އިންޑިއާގެ "ދެތިން ކުންފުންޏަކާ" އެކު ކަމަށް ވެ އެވެ.\n"މިހާރު"އަށް އެނގިފައިވާ ގޮތުގައި ފްރޭމްވޯކް އެއްބަސްވުމުގެ ދަށުން އެ ކުންފުނިތަކުން ކުރަން ޖެހޭނެ ކަމަކީ ހައުސިން ޔުނިޓްތަކުގެ ކުރެހުމާއި ދާނެ ހަރަދު ކަނޑައެޅުމެވެ. އޭގެ ފަހުން ފައިސާ ހޯދައި، ހައުސިން ޔުނިޓްތައް އެޅުމުގެ މަސައްކަތް ހަވާލުކުރަން ވަކި އެގްރިމެންޓެއްގައި ސޮއިކުރާނެ އެވެ.\nޝާމިން ވިދާޅުވި ގޮތުގައި މިއީ ބޯހިޔާވަހިކަން ފޯރުކޮށްދޭން ރައީސް އިބްރާހިމް މުހައްމަދު ސޯލިހު އުފެއްދެވި "ފަހި ދިރިއުޅުން ކޯޕަރޭޝަން" މެދުވެރިކޮށް ކުރިއަށް ދާ މަސައްކަތްތަކެކެވެ.\nދެކުނުގައި ހައުސިން ޔުނިޓްތައް އަޅާނީ ކޮން ރަށްރަށެއްގައި ކަން އަދި ކަނޑައަޅާފައި ނުވާ ކަމަށް އޭނާ ވިދާޅުވި އެވެ. އެކަން ނިންމާނީ، ޝާމިން ވިދާޅުވި ގޮތުގައި، ބޯހިޔާވެހިކަން ބޭނުންވާ މިންވަރު ބަލަން ކުރާ ދިރާސާއަށް ފަހު އެވެ. އެ ދިރާސާތަކާ އެކު ރަށްރަށުގެ ކައުންސިލްތަކާ އެކު ވެސް މަޝްވަރާކުރާނެ ކަމަށް އޭނާ ވިދާޅުވި އެވެ.\nޝާމިން ވިދާޅުވީ މާލެ ސަރަހައްދުގައި މިހާރުގެ ސަރުކާރުން އަޅަން އުޅޭ 4،200 ހައުސިން ޔުނިޓްގެ އިތުރުން 2000 ހައުސިން ޔުނިޓެއް އަޅަން ވެސް އަންނަނީ މަޝްވަރާކުރަމުންނެވެ.\nހައުސިން މިނިސްޓްރީ ހައުސިން ޔުނިޓް ފަހި ދިރިއުޅުން ކޯޕަރޭޝަން\n59 ކޮމެންޓް, 120 ރިއެކްޝަންސް\nފުލެޓް އެޅުމަށް އެއްބަސް ވުމެއްގައި ސޮއި ކޮއްފި... ކޮމިޓީ އެއް އުފައްދައިފި.. ފުލެޓް ހަވާލް ކުރެވޭނީ މިއަހަރު ނޮވެމްބަރ ހިސާބުގައި... ފްލެޓް ބޮޑުކުރުމުގެ މަސައްކަތް ކުރިއަށް.. ފޮލެޓް ދެވޭވަރު ވާނީ ދެތިން މަސް ފަހުން.. އަސްތާ މީ ނުނިމުނު ކަމެއްތާ ދޯ!!!!\n7000 ފްލެޓަށްވުރެ މާގިނަ މިހާރުވެސް. ނަޝީދު އެޅި ފްލެޓަށް ނޫނީ އަދިވެސް މީހަކަށް ނުވަދެވޭ. 9000 އަދި 2000 ވީމަ މިސަރުކާރުން 11000 ފްލެޓް އަޅާނެ. ތަފާތަކީ 5000 މާލެ ސަރަހައްދުން ބޭރުކުރުން ސަޅި\nމިއީ ރާވައިގެން ރައްޔަތުން އަޅުވެތި ކުރަން ކުރާބޮޑުވިޔަފާރިގަޑެއް އަޅުގަނޑުމެން ވޯޓްލައިގެން ހޮވި މީހުން މިއުޅެނީ ނިަކަމެތި ރައްޔަތުން އަޅުވެތި ކުރަން ނައބްރައީސް ވިދާޅުވާހެން މުސާރައިގެ ބޮޑުބަޔެއް ކުއްޔަށް ވިސްނާލައްވާ 9200 ގުނަ /11000 ރުފިޔާ އެއްވަރޭ /101200000 ސަތޭކައެއްމިލިޔަންދެލައްކަ ރުފިޔާ މަހަކު ސަރުކާރަށް މިޙާތަނައް މިހައުސިން އިން ނަގާ ފައިސާ ބޭނުން ކޮއްފައި ހުރީ އެވަގުތު ވެރިކަމުގައި ތިބޭ ޕާޓީއެއްގެ ކެންޕޭނަށް މީކުރިޔައް 5އަހަރުގެކނޕނ\nދުނިޔޭގެ އާއްޖުފާއްޖު ނޭގޭ މީހުން ތިކަހަލަ ވާހަކަ ދައްކާނެ.\nތިބުނާ ފޯޓަލް ކިހިނެއްތަ އަހަރަމެން ކަހަލަ ނުކިޔަވާ މީހުން ބޭނުން ކުރާނި. މި އުޅެނި ރަގަޅަށް ސުމާޓް ފޯނު ބޭނުން ކުރަށް ނޭގިގެން. އެކަމް އެއްމެންނަށް ހަމަ ހަމަ ފުރުސަތޯ.\nއެހެން ވީމަތާ ހުރިހާ ލިޔުމެއްގަ ތި ކޮމެންޓްކުރަނީ! ހެހެހެެ\nހުރިހާ ކަމެއްވެސް ރާވާނީ ރައްޔިތުންލައްވާ ވައްކަން ކުރުވަން. އެބުނާ ޕޯޓަލް ބޭނުން ކުރަން ނޭގޭ މީހުން ދެން ދާނީ ސަރުކާރު އޮފީސްތަކުގައި މަސައްކަތްކުރާމީހުުން ކައިރިއަށް. އެމީހުން އޮފީހުގެ މަސައްކަތް ހުއްޓާލާފަ ތިބުނާ ޕޯޓަލްއަކަށް އެޕްލައި ކުރަން ހުންނާނީ\nހަސްންބެ ވެސް ދެން އުޅޭ ފާޑެއް.\nމި ފްލެޓްތަކުގެ އަދަދު އިތުރުކުރުމުގެ ބޭނުމުގައި މިދިޔަ ސަރުކާރުގައި އަޅައި އެއްބައި ހަދާފައިވާ ތަންތަން މި ފްލެޓްތަކުގެ ތެރޭ ނުހިމެނޭ ކަމެއް ސާފެއްނުވޭ. އަދަދު އޮޅުވާލުމެއްގެ ތެރޭގައި އުޅޭކަމަށް ލަފާކުރެވޭ. ޗައިނާ މީހުންނާ އެއްބަސްވެފައިއެވަނީ މިދިޔަ ސަރުކާރުން ކުރަން އެއްބަސްވެފައިވާ ތަންތަނާލައިގެންހެން ވަރަށް ހީވޭ.\nއަލުން އެގްރީމެންޓު ހަދާ ފައިސާދީގެން ހެދީމާވެސް ކަލެއަކަށް ނޭގޭތަ މިއީ މިސަރުކާރުން ހަދާތަންތަން ކަމެއް؟\nއިތުރު ހައުސިން ޔުނިޓް އެޅުމުގެ ބަދަލުގަ މިހާރު ނުނިމި ހުރި ތަންތަން ނިންމާ މީހުންނާ ހަވާލުކޮއްބަލަ. ހަވަރުތިނަދޫގަ އެހެރަ ފުލެޓުތަކަކީ ޔާމިން ސަރުކާރުގަ އަޅާފަ ހުރި ފުލެޓުޔަކެކޭ ޔާމިން ވެރިކަމަށް އައިސް އެފުލެޓުތަށް ދޭނެއޭ ކިޔައިގެން ހަވަރު ތިނަދޫ ކައުންސިލުން ހަވަރު ތިނަދޫ ރައްޔިތުންނަށް ޖެއްސުންކުރުން ނޫންކަމެއްނުކުރޭ. އެފުލެޓުތަށް ނުދީ އިތުރު ފުލެޓުތަކެއް ހަވަރުތިނަދޫގަ އެޅިގެންނުވާނެ. ޖެއްސުންކުރުން ހުއްޓާލަން ކައުންސިލުން ގޮވާލަން\nކަލޭތީ ރޮކެޓް ސައިންޓިސްޓެއްނު. ކަލޭ ދާންވީނު ޖައްވުގަ ދިރިއުޅެން.\n7 މަހުން ފްރޭމްވޯކް - އަދި އިތުރު 1 އަހަރުން އެއްބަސްވުން - އަނެއް އަހަރު ފައިސާ ހޯދަން - އަނެއް އަހަރު މަސައްކަތް ފެށެން - އަނެއް3އަހަރު ކޮންމެވެސްކަމަކާހެދި ހުއްޓިފަ - އަނެއް2އަހަރުން ފްލެޓް ނިމެނީ - އަނެއް އަހަރު ފްލެޓް ހަވާލުކުވީުން - ވީމާ 2025 އަށް އިންތިޒާރުކޮށްލާ\nތިކޮމެންޓް ތިބޭފުޅާ ތިކުރަނީ ޔާމީނުގެ ވެރިކަމުގެ ފުރަތަމަ6މަސް ދުވަސް ތެރޭ ނިންމި 7000 ކޮތަރު ކޮށިން ކޮއްޓެއްގެ ތެރޭގައި އޮވެގެންތަ. ތާހިރެއްނު\nހަންޑި ފާތުމައަކަށް ނޭނގޭތޯ ރައީސް ޔާމީން ތިޔަ ބުނާ ކޮތަރު ކޮށިތަކެއްހެދީ އެ ކޮށިތައް އަޅާނެ ބިމެއް ހިއްކާފަކަމެއް.އެއޮތީ ދެން އަންނަ ބަޔަކުވެސް ފްލެޓް އަޅަން ތަން ރެޑީކޮށްފައެއްނު..ހަމައެކަނި އަނގައެއް އޮތަކަސް ކަމަކުނުދާނެ..ސިކުނޑިން ވިސްނަންވެސް ދަސްކޮށްބަލަ.\nފަސްއަހަރު ތެރޭ އެއްވެސް މީހަކަށް ފްލެޓަކަށް ވަދެވިފަ ނެތް. ރައީސް ސޯލިޙް ސަރުކާރަށް މިފާޑުކިޔަނީ ފްލެޓޭ ޓިނޭ ފުރާޅޭ ކިޔާފަ\nކޮބާ ފުލެޓު ކޮމެޓީ ގެ ހަބަރަކީ\nޖަހާފަ އޮތް ސަކަރާތް ބޮޑީ. 15000 ކަންވާރު ބޮޅު އޮޅުން ފިލުވުން ކަހަލަ ކަމެއް މީ\nހައުސިިން ޔުނިޓް އެޅުމުގެ އެއްބަސްވުންތަކެއްގައި ސޮއިކޮށްފި ނަމަ އެއީ މަމެން ވަރަށް އުފާ ކުރާ ކަމެކޭ ވަކިން ޚާއްސަ ކޮށް ޗައިނާ ގެ ކުންފުންނަކާއި އެކު 4200 ހައުސިންގް ޔުނިޓްސް އަޅަން ސޮއި ކުރުން އެއީ މަމެން ވަރަށް އުފާ ކުރާ ކަމެކޭ ކޮންމެ ހައުސިންގް ޔުނިޓެއްގައި ހުންނަން ޖެހޭނެއޭ 2000 އަކަފޫޓް އެއީ2ބެޑްރޫމް އެޓޭޗްޑް ރެސްޓްރޫމާއި އެކު ދެން ބިގް ލިވިންގް ރޫމެއް ކިޗަން ވަކިން އަދި ލޯންޑްރީ އަދި ސްޓޯރޭޖް ފެސިލިޓީ ދެން ސްޓަޑީ ރޫމް އަދި ސިނަމާ އެއް\nރާއްޖޭގެ އުތުރު ނެތީތޯ ތިޔައިން އެއްވެސް ތަރައްޤީޤެ ޕުލޭނެއްގަ؟ މި ސަރުކާރުވެސް އަހަރެމެންގެ ނިޒާމުން ފޮހެވިދާނެ ތިޔަގޮތަށް އަމަލުކުރަންޏާ


Harukashi fikuru nuhuttuvijje nama gaumu haraabu vedhaane: Nasheed | Mihaaru\nރައްޔިތުންގެ މަޖިލިހުގެ ޖަލްސާގެ ރިޔާސަތުގައި މަޖިލިހުގެ ރައީސް މުހައްމަދު ނަޝީދު. --- ފޮޓޯ: މަޖިލިސް\nހަރުކަށި ފިކުރު ނުހުއްޓުވިއްޖެ ނަމަ ގައުމު ހަރާބުވެދާނެ: ނަޝީދު\n17 ނޮވެމްބަރ 2019 - 12:24 35 comments\nދީނީ އިލްމުވެރިޔާ އަދި ރައްޔިތުންގެ މަޖިލީހުގެ އުނގޫފާރު ދާއިރާގެ ކުރީގެ މެންބަރު ޑރ. އަފްރާޝީމް އަލީ އަވަހާރަކޮށްލި ގޮތް ތަހުގީގުކޮށް ރިޔާސީ ކޮމިޝަނުން ތައްޔާރު ކުރި ރިޕޯޓުގެ ހުލާސާއެއް އިއްވަވައި ދެއްވުމަށް ފަހު، ނަޝީދު ވިދާޅުވީ ރާއްޖޭގައި ހިނގާ ދީނީ، ހަރުކަށި ފިކުރުގެ ހަރަކާތްތައް އަވަހަށް ތަހުގީގުކޮށް ހުއްޓުމަކަށް ނުގެނެވިއްޖެ ނަމަ، ރާއްޖެ ހަރާބުގެ މަގަށް ދާނެ ކަމާ މެދު ޝައްކު ނުކުރައްވާ ކަމަށެވެ.\nއެހެންވެ، ފުލުހުންނާއި ޕްރޮސެކިއުޓަ ޖެނެރަލާއި ދައުލަތުގެ ކަމާ ބެހޭ އެންމެހާ ފަރާތްތަކުން ވެސް ރިޕޯޓުގެ މައްޗަށް އަމަލު ކުރަން އަވަސްވެ ގަތުމަށް ވެސް ނަޝީދު އެދިވަޑައިގަތެވެ.\nގެއްލުވާލާފައިވާ މީހުންނާއި ގޮތް ނޭނގޭ މަރުތަކުގެ މައްސަލަތައް ބަލަން އުފެއްދި ރިޔާސީ ކޮމިޝަންގެ ތަހުގީގު ރިޕޯޓުން ހާމަވެފައިވާ ގޮތުގައި އަފްރާޝީމް އަވަހާރަކޮށްލަން ބަޔަކާ ހަވާލުކުރީ ރާއްޖޭގައި ހިންގާ ޖިހާދީ ފިކުރުގެ ޖަމާއަތަކާ އެވެ. އެ ޖަމާއަތް ހިންގަނީ މުހައްމަދު މަޒީދު އަދި ސާމިތު މުހައްމަދު ނަމަކަށް ކިޔާ މީހެއް ކަމަށް ރިޔާސީ ކޮމިޝަންގެ ރިޕޯޓުގައިވެ އެވެ.\nމަޒީދާއި ސާމިތަކީ އަހުމަދު ރިލްވާން ވަގަށް ނެގުމުގައި ވެސް ތުހުމަތުކުރެވޭ ޖަމާއަތުގެ މީހުންނެވެ.\nރިޕޯޓުގައި ވަނީ އަފްރާޝީމް އަވަހާރަކޮށްލުމުގައި އަމަލީ ގޮތުން ބައިވެރިވި މީހުންގެ ތެރޭގައި އަޒްލިފާއި ހުމާމާއި ޝާން އާއި 18 އަހަރު ނުފުރޭ ކުޑަ ކުޑަކުއްޖާއާ އެކު އިތުރު ބަޔަކު ވެސް އެ މަސައްކަތުގައި ބައިވެރިވެފައިވާ ކަމަށެވެ. ނަމަވެސް އެ މީހުން އަފްރާޝީމް އަވަހަރާކޮށްލި ހާދިސާ އަށް ފަހު، ރާއްޖެ އިން ބޭރަށް ހަނގުރާމަ އަށް ގޮސްފައިވާތީ އެ މައްސަލަ އިތުރަށް ތަހުގީގު ކުރުމަށް ދަތިވެފައިވާ ކަމަށް ވެސް ރިޔާސީ ކޮމިޝަންގެ ރިޕޯޓުގައިވެ އެވެ.\nރިޔާސީ ކޮމިޝަންގެ ރިޕޯޓުގައި ވަނީ ރާއްޖޭގައި ޖިހާދީ ފިކުރުގެ ޖަމާއަތްތައް ރާވައި ހިންގާ ގޮތް ތަފްސީލްކޮށްދީފަ އެވެ. އެގޮތުން ހަރުކަށި ޖިހާދީ ފިކުރުގެ ހަރަކާތްތައް ކުރީއްސުރެ، ހިނގަމުންދާ ކަމަށް ރިޔާސީ ކޮމިޝަންގެ ރިޕޯޓުގައި ވަނީ ބުނެފަ އެވެ.\nއިތުރު ލިޔުންތައް ރައީސް މުހައްމަދު ނަޝީދު ރައްޔިތުންގެ މަޖިލިސް މަޖިލީހުގެ މެމްބަރުން ޖިހާދު ހައްދުފަހަނައެޅުން ޑރ. އަފްރާޝީމް އަވަހާރަކޮށްލުން


ސުޕަވައިޒަރ ގެ މަޤާމަށް މީހަކު ހޯދުމަށް\nމޮސްކް މެނޭޖްމަންޓް ސެކްޝަން / މިނިސްޓްރީ އޮފް އިސްލާމިކް އެފެއާޒް، ކ.މާލެ\n1. މައްޔިތަކު މޯގަށްލުމަށް އެދިގެންއައުމުން އެމައްޔިތާގެ މަރުސާބިތުކުރާ ލިޔުމާ ޕޮލިސްހުއްދަދީފައިވާ ލިޔުމަށާ އެމައްޔިތާގެ އައި.ޑީ/ޕާސްޕޯޓްގެކޮޕީ ލިބުމުން މޯގުގައި އެމައްޔިތާ ބޭއްވޭނެގޮތް ހަދައިދިނުމާއި މޯޗަރީ މައުލޫމާތުތައް އެދޭފަރާތްތަކަށް މައުލޫމާތު ސާފުކޮށްދިނުން.\n2. މޯގުގައި މައްޔިތާ ބާއްވާފައި އޮންނައިރު 24ގަޑިއިރު ޑިއުޓީ ކުރަންޖެހޭތީ އެކަން ކުރުމުގެ އިންތިޒާމު ހަމަޖެއްސުމާ ޑިއުޓީ ކުރުން އަދި މައްޔިތާގެ މަތިންއަޅާ ފޮއްޗާއި ދަށުންއަޅާ ރަބަރު ދޮވުމާއި އެތަކެތި ބެލެހެއްޓުން.\n3. މައްޔިތާގެނައި ފަރާތްތަކުން، މައްޔިތާ ބަލާއައުމުން ކަމާބެހޭ ލިޔުންތައް ހަމަކޮށް މޯޗަރީން މައްޔިތާ ދޫކޮށްދިނުން\n.4. ތަނުގެ މުވައްޒަފުންގެ ސަލާމް / ޗުއްޓީ ،ޢާއިލީ ޒިންމާގައި ހުންނައިރު، އެމުވައްޒަފަކު ކުރަންޖެހޭ ކަންތައްތަކާއި ޑިއުޓީ ބެލެހެއްޓުން.\n5. މޯޗަރީފޯމު/ ބިލް /ސިޓީ ފަދަ ތަކެތި، ހަވާކުރެވޭތޯ ބަލައި އެކަންކުރުމާއި މޯޗަރީގެ ލިޔެކިޔުން ބަލަހައްޓައި، އަދި ރަސްމިއްޔާތުގައި ވަޅުލެވޭ ބޭފުޅުން ސަރަހައްދު (މަހާނަ) ކުނިކެހުވުމުގެ މަސައްކަތް ބެލުން.\n6. އޮފީހުގެ ރަސްމީ މަސައްކަތްތަކާގުޅޭގޮތުން ޙަވާލުކުރެވޭ އެންމެހައި މަސައްކަތްކުރުން.


Furathama Anbi Tiktok In, Dhevana Anbi PUBG In, Mihaaru Huree Huskoh! - Vaguthu\nފުރަތަމަ އަނބި ޓިކްޓޮކުން، ދެވަނަ އަނބި ޕަބްޖީން، މިހާރު ހުރީ ހުސްކޮށް!\n1 އަހަރު ކުރިން ( އޭޕްރީލް 16, 2021 )\nކޮފީ ތަށީގެ ބަރިސްޓާ މުހައްމަދު ހަސަން( ޔެލޯ) - ވަގުތު އިމޭޖަސް- މުހައްމަދު އަފްޒަލް\nކ. މާލެއަށް އުފަން މުހައްމަދު ހަސަން (ޔެލޯ) އަކީ އުމުރުން 27 އަހަރުގެ ޒުވާނެކެވެ. ފެންނަ ފެނުމަށްވެސް ހުންނަނީ ހަމަ އެހާ ޒުވާންކޮށެވެ. ކޮފީތަށީ ރެސްޓޯރެންޓްގައި ބަރިސްޓާއެއްގެ ވަޒީފާ އަދާކުރަމުން ދިޔަ މި ޒުވާނާގެ ހަޔާތުގެ ސަފްހާތައް "ވަގުތު" އާއި ހިއްސާކުރިއެވެ.\nއޭރު އޭނާގެ އުމުރުން އެންމެ 19 އަހަރުއެވެ. މީސްމީޑިއާގައި އޭރު ޔެލޯ މަސްއޫލުވެ އުޅެނީ ވަކިވަގުތެއް ނެތި އަބަދުހެންނެވެ. މިގޮތުން މީސްމީޑިއާގައި އުޅެމުން އަންނަނިކޮށް، ހަޔާތުގެ ފުރަތަމަ ގުމްރީ އައިސް އަތުގައި ހިފީ، އޭރުގެ "މިއުޒިކަލީ" ނުވަތަ މިހާރުގެ "ޓިކްޓޮކް" އިންނެވެ. އެއީ ގއ. ވިލިގިލީ ކުއްޖެކެވެ. އޭނާ ކިޔައިދިން ގޮތުގައި އެކުއްޖާއާ ގަޔާވެވުނީ ސަކަ މިޖާޒެއް ހުރެފައި، އޭނާއަށް "ކެއާ" ކުރާތީއެވެ. އެހެން އުޅެނިކޮށް އެންމެ ފުރަތަމަ ލޯބި ހުށަހެޅީވެސް އެކުއްޖާ ކަމަށް ޔެލޯ ބުންޏެވެ.\n"ފުރަތަމަ ބައިވެރިއާ ދިމާވީ ޓިކްޓޮކުން. ދެން އޭރު ވަރަށް ޓިކްޓޮކް ކުޅޭނެ. ޓިކްޓޮކުން ދިމާވެގެން ވަރަށް ލައިކްވާނެ. ވަރަށް މަޖާކޮށް ވަރަށް ކެއާ ކުރި އެ ދުވަަސްކޮޅު. އެތަނުން ދިމާކޮށްފަ އެރަށަށް ދިއައީ،" ޔެލޯ ބުންޏެވެ.\nއެ ދެމީހުން ދިމާވުމަށްފަހު ކާވެންޏަކާއި ހަމައަށް އައީ އަންހެން ކުއްޖާގެ މަންމަގެ ވަސިއްޔަތެއް ފުރިހަމަކުރުމަށްޓަކައި ކަމަށް ޔެލޯ ބުނިއެވެ. ދެމީހުން އެކުގައި އުޅޭ މަންޒަރު ދުނިޔޭގައި ހުއްޓާ ފެންނަން ބޭނުުންވާ ކަމަށް މަންމަ އެދުމުން، ކައިވެނީ ކުރީވެސް މަންމަގެ އެ ހުވަފެނުގައި ކުލަޖެއްސުމަށް ކަމަށް ޔެލޯ ބުންޏެވެ. އަދި ކައިވެނި އަވަސްކުރީ މަންމަ މާބޮޑަށް ބަލިވާން ފެށުމުން އާއިލާއަށް އުފާވެރިކަން ގެނައުމަށް ކަމަށް އޭނާ ބުންޏެވެ. އެހެންނަމަވެސް އެއީ އޭނާ "އެހާ ބޭނުންވެގެން" ކުރި ކަމެއް ނޫނެވެ.\nއޭގެ ނަތީޖާއަކަށްވީ ކައިވެންޏަށް އަހަރެއްވެސް ނުވަނީސް ދެމީހުން ވަކިވާން ޖެހުމެވެ. ނަމަވެސް އެ ހަމަސްދުވަހަކީ ދެމީހުން އެކުގައި، ވަރަށް ލޯބިިން އުޅުނު އަހަރެއް ކަމަށް އޭނާ ސިފަކުރިއެވެ. އަދި ސަކަރާތާއި މަޖަލުގައި ދުވަސްތައް ގުނަމުން ގޮސް ވަކިވާން ޖެހުނީ ޖެހުނު ކުޑަ މައްސަލައަކާއި ގުޅިގެންކަމަށް ޔެލޯ ބުންޏެވެ.\nޔެލޯ ކިޔައިދިން ގޮތުގައި އޭރު އޭނާ މަސައްކަތް ކުރަމުން ދިޔައީ ކޫއްޑޫ ފިޝަރީސް ޕްރައިވެޓް ލިމިޓެޑްގައެވެ. ކަނޑުމަތީ ދުވަސްތައް ހޭދަކުރާއިރުވެސް އަންހެނުން އޭނާއަށް ޝައްކުކުރާ ކަމަށް ބުންޏެވެ. އަދި އެއީ ވަކިވާން ދިމާވި މައިގަނޑު ސަބަބު ކަމުގައިވެސް ފާހަގަކުރިއެވެ.\n"މާބޮޑަށް ޝައްކުކުރާތީ ވަކިވާން ޖެހުނީ. ދެން ކަނޑުމަތީ ނޫޅޭނެއެއްނު އަންހެނުންނެއް، ކަނޑޫމަތީ އުޅޭނީ މަސް ދޯ!" ސަމާސާ ގޮތަކަށް ޔެލޯ ބުންޏެވެ.\nޔެލޯ ބުނީ ވަކިވާން ޖެހުނަސް ފުރަތަމަ އަނބިމީހާ އެއީ އަހްލާގީ ގޮތުން ވަރަށް ރަނގަޅު ކުއްޖެއް ކަމަށެވެ. އެހެންނަމަވެސް އަތްބެއްގެ ގޮތުގައި ހުރިއިރު އޭނާގެ ފުށުން މާ ހަރުދަނާ ކަމެއް ނުފެނުނު ކަމުގައި ބުންޏެވެ.\nދެވަނަ ކައިވެންޏަކާ މެދު ޔެލޯ ވިސްނަން ފެށީ، ފުރަތަމަ ކައިވެނި ނިމުމަކަށް އައިތާ ހަތަރު އަހަރު ފަހުންނެވެ. މިފަހަރުގެ ކައިވެނި ކުރީ ލ. ފޮނަދޫ ކުއްޖަކާއެވެ. ކުރީ އަތްބާއި ޓިކްޓޮކުން ދިމާވިއިރު މި އަންބާއި ދިމާވީ ޕަބްޖީ ގޭމުން ކަމަށް އޭނާ ބުނިއެވެ. އޭރު އޭނާގެ އުމުރުން 25 އަހަރެވެ.\n"ފުރަތަމަ މީނަ އަރަނީ ޕަބްޖީ އެރީނާއަށް. މީނަ އަރަނީ އެކަނި. އެތަނުން ދިމާވަނީ. ދެން މީނަ އިންނަނީ އަނެއް ގްރޫޕްގައި، ދިވެހި ދިދަ ޖަހައިގެން އިންނާތީ މީނައަށް ގޮވިން. ތި ކާކުހޭ؟ ދެން މީނަ ބުނެފި މަރީއޯ ކިޔަނީ. ދެން އަހަރެން ބުނެފިން ތީ ބޮޓެކޭ. ދެން މީނަ ފްރެޑް ރިކުއެސްޓް ފޭސްބުކްއިން ފޮނުވާފަ ބުނެފި އުޅޭށޭ މެޗަކަށް އަރަން. އެހެން ކުޅެމުން ކުޅެމުން ގޮސް މި ގުޅުން އުފެދުނީ،" ޔެލޯ ކިޔައިދިނެވެ.\nޔެލޯ ކިޔައިދިން ގޮތުގައި ދެވަނަ އަށް ދިމާވި އޭނާގެ ހަޔާތުގެ ބައިވެރިޔާވެސް ވީ ސަކަ މިޖާޒެއްގެ ކުއްޖަކަށް ކަމަށެވެ. އެގޮތުން ޕަބްޖީއިން ދިމާވި މި ކުއްޖާއާ ދެމެދު އެކުވެރިކަން އާލާވެ، އެ ގުޅުން އިތުރު ހަރުފަތަކަށް ދިޔައީއެވެ. މިފަހަރުވެސް ލޯބި ހުށަހެޅީ އެކުއްޖާ ކަމަށް ޔެލޯ ބުނިއެވެ. ޔެލޯ ބުނާ ގޮތުން އޭނާ އެއްވެސް އަންހެން ކުއްޖަކަސް މިހާތަނަށް އައިރު އިސްވެ ލޯބި ހުށަހަޅާފައެއް ނުވެއެވެ. އެހެންނަމަވެސް އޭނާ ދެކެ ލޯބި ވާނަމަ "އެކަން އަންގައިލާގެން" އުޅުމަށް ޔެލޯ އެދެއެވެ.\nމިފަހަރު ކައިވެންޏަކަށް ދިއުމުގެ ކުރިން ދެމީހުން ފުދޭވަރަކަށް ގިނަ ދުވަހު އެކުގައި އުޅުނު ކަމަށްވެއެވެ. ރައްޓިހިވާން އެކުއްޖާ އެހީ އާ އަހަރެއް ފެށުނު ދުވަހު ކަމަށް ޔެލޯ ބުންޏެވެ. އަދި ވަގުތުން "އާނ"އެކޭ ބުނެ ދެމީހުން "ޑޭޓް ކުރަން" ފެށީކަމަށް ބުންޏެވެ.\n"ނިއުއިޔާ ވީމަ ދެން އާއެކޭ ބުނީ. ޑޭޓްއެއް ވީމަ. ދިމާނުވެ ދުރުގަތިބެގެން 6-7 މަަސްވަންދެން ފޯނުން ވާހަކަދެއްކިން" ޔެލޯ ބުނިއެވެ.\n7 މަހަށް ފަހު އެކުއްޖާއާ ދިމާވީ އީދަކާއި ދިމާވެ މާލެ އައުމުން ކަމަށް ޔެލޯ ބުންޏެވެ. އެއީ ހަނދާނުން ފިލައިގެން ނުދާނެ މަޖާ ދުވަހެއް ކަމަށް ބުނެ އެ ދުވަހުގެ ބައެއް ހަނދާންތައް އޭނާ ކިޔައިދިނެވެ.\n"އީދަކާއި ދިމާކޮށް އެއް ދުވަހަށް އޭނާ އައީ މިކޮޅަށް. އައިސްފައި ހަމަ ސަކަރާތްޖަހާލާފައި އޭނާ ދިޔައީ،"\nއޭގެ ފަހުން އެއްފަހަރެއްގައި މަހަށް ދިޔަ ދޯންޏަށް މައްސަލައެއް ޖެހިގެން ލ. އަތޮޅުގައި މަޑުކުރަން ޖެހުނު ފަހަރެއްގައި މި ކުއްޖާގެ ގޭގައި މަޑުކުރުމުގެ ފުރުސަތު ޔެލޯއަށް ލިބުނެވެ. މި ހުރި ހުރުމުގެ ތެރޭގައި ދެމީހުން ކައިވެންޏަކާއި ހަމައަށް ދިޔައީ ކަމަށް އޭނާ ބުނިއެވެ.\nކައިވެނިކޮށްގެން ދެމީހުން އެޅެމުން ދިޔައީ ފޮނަދޫގައެވެ. ދުވަސްކޮޅު ފޮނަދޫގައި ހުރުމަށްފަހު ޔެލޯ ނިންމީ މާލެ ދާށެވެ. އެއީ އޭނާ އުފަންވި ފަސްގަނޑު ކަމަށް ވާތީއެވެ. އަދި އޭނާގެ އާއިލާވެސް މާލޭގައި ދިރިއުޅެމުން ދާތީވެސް މެއެވެ. ކައިވެނި ރޫޅުނީ އެ ހިސާބުން ކަމަށް ޔެލޯ ކިޔައިދިނެވެ. އަދި އެއީ އޭނާގެ އާއިލާ ކައިރިއަށް އަނބިމީހާ އަންނަން ބޭނުން ނުވާތީ ކަމަށް ބުންޏެވެ.\n"އަސްލު އަހަރެންގެ ފެމިލީއަކަށް އޭނަ އެހާ ނުގުޅޭ. ބޭނުމެއް ނުވޭ އަހަރެންގެ މަންމަ ނޫނީ އާއިިލާ މީހުން ކައިރިއަށް އަންނަން. އަހަރެންގެ ފެމެލީއާއި ނުގުޅޭތީ ކައިވެނި ރޫޅާލީ. ހަމައެކަނި އެންމެ ފެމިލީއެއް ނުބެލޭނެތީ،" ޔެލޯ ބުނިއެވެ.\nމި ކައިވެނި ދެމިގެން ދިޔައީވެސް އެއް އަަހަރަށް ކަމަށް ޔެލޯ ބުނެއެވެ. ކައިވެނި ރޫޅުނީ މިދިޔަ އަހަރު ޔެލޯ މާލެ އައުމުންވެސް އަންހެނުން މާލެ އަންނަން ދެކޮޅު ހެދުމުން ކަމަށް އޭނާ ބުންޏެވެ.\nމާލެ އައުމަށްފަހު އެންމެ ފުރަތަމަ ޔެލޯ އުޅުނީ ރައްޓެއްސަކާއެކު އެކު ވެލްޑިން މަސައްކަތްކުރަ ތަނެއްގައެވެ. އެހެންނަމަވެސް ލޮލުގެ ބާރު ދަށްވާކަމަށް ޑޮކްޓަރު ބުނުމުން އޭނާ ވަނީ އެ މަސައްކަތް ހުއްޓާލާފައެވެ.\nމިހާރު ވަޒީފާއަދާކުރާ "ކޮފީތަށި" އިންވެސް އޭނާއަަށް ވަޒީފާ ލިބުނީ ކުރީ ދެ އަނބިން އިސްވެ، އޭނާއަށް ލޯބި ހުށަހެޅި ބީދައިންނެވެ. އެ ވާހަކަ ކިޔައިދެމުން ޔެލޯ ބުނީ އެއީ ރައްޓެއްސަކު ދިން "ޑެއާ" އެއް ކަމަށެވެ. ފޭސްބުކުން ދިމާވި އަންހެން ރައްޓެރސަކާއެކު "ޓުރުތު އޯ ޑެއާ" ކުޅެމުން ދަނިކޮށް އޭނާއަށް ޖެއްސި ޑެއާއަކީ އެ ތަނަށް އިންޓަވިއުއަށް ދިއުން ކަމަށް ޔެލޯ ބުންޏެވެ.\nޔެލޯ ބުނި ގޮތުގައި ކޮފީތަށްޓަށް އިންޓައިވިއުއަށް ގޮސްވެސް އެތަނާއި މެދު ވަރަށް ބޮޑަށް ހިތްޖެހުނެވެ. މިދިޔަ އަހަރު ފަހުކޮޅު ކޮފީތަށި ރެސްޓޯރެންޓް ހުޅުވީއްސުރެ އޭނާ ދަނީ އެތަނުގައި މަސައްކަތް ކުރަމުންނެވެ. އެ ރެސްޓޯރެންޓްގެ ބާގައި މަސައްކަތް ކުރަމުން ދާ ޔެލޯއަކީ ބަރިސްޓާއެކެވެ. އެހެންނަމަވެސް އެ ތަނަނަށް ދާ މީހުންނަށް ކާއެއްޗެހި ގެންދިއުމާއި، އޯޑަރު ނެނގުމުގެ މަސައްކަތްވެސް އޭނާ ކުރެއެވެ.\nމާލެއަށް އުފަންވި ނަމަވެސް ޔެލޯ ކިޔެވީ މާފުށީ ސްކޫލުންނެވެ. މާފުށީގައި ހުރި ހުރުމުގެ ތެރޭގައި އޭނާ ވަނީ ވެއިޓަރު ކޯސް ހަދާފައެވެ. އެ ކޯހުން، ކަސްޓަމަރުންނަށް ޚިދުމަތްކުރާ ގޮތް އޭނާ ދަސްކުރިއެވެ. ކޯސް ނިމުމާއި އެކު އޭނާއަށް ރިސޯޓަކުން ވަޒީފާވެސް ހަމަޖެހުނެވެ. ނަމަވެސް ކިޔަވައި ނިމި، އުމުރުން 18 އަހަރު ފުރުމާއި އެކު އޭނާ އެނބުރި މާލެ އައީއެވެ. ގާތްގަނޑަކަށް ދިހަ އަހަރަށް ފަހު މިހާރު ޔެލޯ މަސައްކަތް ކުރަމުން ދަނީ އޭނާ ކިޔެވި ދާއިރާގައެވެ. ކުރިއަށް ދާން ބޭނުންވި ރޮނގުންނެވެ.\nޔެލޯ ބުނީ އެ ދާއިރާއިން ދެވެން އޮތް އެންމެ އުހަށް ދާން މަސައްކަތް ކުރާނެ ކަމަށެވެ. އެހެންނަމަވެސް ކުރީގެ ތަޖުރިބާއަށް ބަލައި ދެނެއް ކައިވެންޏަކަށް ދާން އަވަސް މުސްތަގުބަލެއްގައި ނުވިސްނާ ކަމަށް ބުންޏެވެ. ހުސްކޮށް ހުރި ޔެލޯ މިހާރު ބޭނުންވަނީ ހަރުދަނާ ރަނގަޅު ވަޒީފާއެއްގައި ހުރެގެން ރަނގަޅު އާންމުދަނީއެއް ހޯދައި، އަމިއްލަ ފައިމައްޗަށް ތެދުވާށެވެ. އަދި އެ ހިސާބަށް ދެވުމުން ޒަވާޖީ ޙަޔާތެއް އަލުން ފަށައި، ދަރިން ހޯދުމަށް ވިސްނާނެ ކަމަށް އޭނާ ބުންޏެވެ.\nނޯޓް: މި ލިޔުމުގައި "ޓިކްޓޮކް" ބޭނުންކުރެވިފައި ވަނީ އެޕްލިކޭޝަންގެ "މިއުޒިލަކީ" ގެ ދައުރަށް ނިސްބަތްކޮށެވެ. ޓިކްޓޮކް އަކީ ކުރީގައި މިއުޒިކަލީން ހިންގި އެޕްލިކޭޝަނެކެވެ. މި އެޕްލިކޭޝަން ކުރިއަރާފައި ވަނިކޮށް ޓިކްޓޮކް ކުންފުނިން މި އެޕްލިކޭޝަން ގަނެ އޭގެ ނަން ބަދަލުކޮށް، އެޕް އިތުރަށް ތަރައްޤީ ކޮށްފައި ވަނީ 2017 ވަނަ އަހަރު އެވެ.\nބޮޑުބެރަށް ކުޅަދާނަ ޝަނޫން، އަދިވެސް ހަމައެގޮތުގައި!\nހޯމް ސްޓޭއާއެކު އިލްމުވެރިންގެ ކަންބޮޑުވުމުގެ އަޑުތައް ގަދަވެފައި!\nއޭޕްރީލް 16, 2021 00:22\nޓިކް ޓޮކް ކުލޭތަ މީގެ7އަހަރު ކުރިން ވެސް\nއޭޕްރީލް 17, 2021 11:11\n@އިއްބެ އަށް.އާޓިކަލް ނިންމާފަ ތިރީގަ ބޯލްޑްކޮށް ލިޔެފައިން ނޯޓް ކިޔާލިނަމަ ތި ސުވާލު އުފެއްދުމަށް އެއްވެސް ފުރުސަތެއް ނޯންނާނެ.\n[ނޯޓް: މި ލިޔުމުގައި "ޓިކްޓޮކް" ބޭނުންކުރެވިފައި ވަނީ އެޕްލިކޭޝަންގެ "މިއުޒިލަކީ" ގެ ދައުރަށް ނިސްބަތްކޮށެވެ. ޓިކްޓޮކް އަކީ ކުރީގައި މިއުޒިކަލީން ހިންގި އެޕްލިކޭޝަނެކެވެ. މި އެޕްލިކޭޝަން ކުރިއަރާފައި ވަނިކޮށް ޓިކްޓޮކް ކުންފުނިން މި އެޕްލިކޭޝަން ގަނެ އޭގެ ނަން ބަދަލުކޮށް، އެޕް އިތުރަށް ތަރައްޤީ ކޮށްފައި ވަނީ 2017 ވަނަ އަހަރު އެވެ.]\nއޭޕްރީލް 17, 2021 11:32\nލިޔުމުގެ އެންމެ ތިރީގައި ލިޔެފަ އިން ނޯޓް ކިޔާލާ. "ނޯޓް: މި ލިޔުމުގައި "ޓިކްޓޮކް" ބޭނުންކުރެވިފައި ވަނީ އެޕްލިކޭޝަންގެ "މިއުޒިލަކީ" ގެ ދައުރަށް ނިސްބަތްކޮށެވެ. ޓިކްޓޮކް އަކީ ކުރީގައި މިއުޒިކަލީން ހިންގި އެޕްލިކޭޝަނެކެވެ. މި އެޕްލިކޭޝަން ކުރިއަރާފައި ވަނިކޮށް ޓިކްޓޮކް ކުންފުނިން މި އެޕްލިކޭޝަން ގަނެ އޭގެ ނަން ބަދަލުކޮށް، އެޕް އިތުރަށް ތަރައްޤީ ކޮށްފައި ވަނީ 2017 ވަނަ އަހަރު އެވެ."\nއޭޕްރީލް 16, 2021 00:31\nމީނަ އުމުރުން 19 އަހަރުގަ ޓިކްޓޮކް ދުނިޔޭގަ ނޫޅޭނެ. 2016 ގަ ރިލީޒް ކުރި އެޕެއް އެއީ\nއޭޕްރީލް 16, 2021 00:39\nކަރާ ފަޅާ ސޮރެއް\nއޭޕްރީލް 16, 2021 00:42\nޗެނަލް 13 ގެ ނޫސްވެރިޔާ ވަގުތު އަށް ޖޮއިންވީ؟ 😮\nއޭޕްރީލް 16, 2021 01:13\nއޭޕްރީލް 16, 2021 01:34\nއައި ކާނޓް އީވެން....\nއޭޕްރީލް 16, 2021 01:56\nތިޔަ ވާނީ ހަމަ ތިޔައް ހތްހުތު ކައްކާ ރާހުތައް ލިއަސް..\nއޭޕްރީލް 16, 2021 03:02\nޔެލޯ، 100 ކައިވެނި ހަމަކުރަން ވާނެ. ޕުލެޓްފޯމުތައް ބައިވަރު.\nސައިބޯން ދާ މީހާ\nއޭޕްރީލް 16, 2021 16:05\nކޮފީ ތަށިން ސަރވިސްދޭ ވަރަށް އެކްޓިވް ސްޓާފްއެއް. ނައިސް އެންޑް ޑައުންޓު އާތު ގައި. ގުޑް ލަކް. ކޮމެންޓްކުރާ މީހުން ޕްލިސް ޑޮންޓް ބުލީ ހިމް އޯ އެނީވަން އެލްސް. އިފް ޔޫ ޑޯންޓް ހޭވް ނައިސް ތިންގް ޓު ސޭ ކީޕް ޔޯ މައުތު ޝަޓް.\nއޭޕްރީލް 16, 2021 03:53\nގޮތެއް ފޮތެއް ނެތް ހަރުދަނާކަމެއް ނެތް ފިރިހެނެކޭ ބުނަންވެސް ލަދު\nއޭޕްރީލް 16, 2021 04:14\nރޯދަމަހު މިއައްވުރެ ދީނާ ގުޅޭ ކޮންޓެންޓް ބޭނުން.\nއޭޕްރީލް 16, 2021 05:32\nއަބަދުވުސް ކުއްވެރިވާނީ މަ ނޫން އެހެން މީހުން، މަށަކީ އަލިފެއް. މީހަކަށް ވާހަކަލަ މީހުން ފީޗަކުރުން މުހިންމު.\nއޭޕްރީލް 16, 2021 06:25\nއަނބި ވަރި ކުރުމަށްފަހު އެމީހާގެ އުނިސިފަތަކުގެ ވާހަކަ ދެއްކުމެއް ނުވޭ.. މީނަ އާއި މެދު އަންހެން ކުދިން ވިސްނާތި.. މީހަމަ ދިވެހި ފިރިހެނުންގެ ވައްތަރު.. ގައިގަ ނެތް ފެންވަރުގަ ފޮނި ކަނޑަން އިނގޭނީ.. ކޮންރަށެއްގެ މީހެއްކަންވެސް ބުނެލިނަމަ.. މަގޭ ދަރިންވެސް ވިހެއީ މާލެއަށް. ޢެކަމް އަހަރުން މީ އެހެން ރަށެެއްގެ މީހުން... ލޮލޮލް\nއޭޕްރީލް 16, 2021 08:19\nޑޭޓްކުރުން (ޒިނޭކުރުން) އަދި ހިތުބާކުރުން (އެންގޭޖްމަންޓް) އަކީ ތަފާތު ދެކަމެއް! ވީމާ، ޑޭޓްކުރުން ޕްރޮމޯޓްނުވާ ގޮތަށް ލިޔުއްވުން ރަނގަޅު! ނޫނީ ދެ ދުނިޔެ ގެއްލި "ޔެލޯ" ވެދާނެ!\nއޭޕްރީލް 16, 2021 10:21\nޡި ވެސް ހަމަ ފައް ކާ ބޮޓެއް.\nއޭޕްރީލް 16, 2021 10:33\nމީނާ އަށް ހެޔޮ ވިސްނުން ދެއްވާށި.. މީނަގެ ލައިފަށް އަންނަ އަންހެންކުދިން ބަދުނާާމު ވަނީ ދޯ..\nއޭޕްރީލް 16, 2021 10:38\nޠއީ ފިލްމެއް ަަަަަަަަަަަަަަަަަަަަަަަަަަަަަަަަަަަަަހަދަން ސަޅި ވާހަކައެއް\nއޭޕްރީލް 16, 2021 11:44\nމާފުށިން ކިޔެވީދޯ އެގިއްޖެ " މާފުށި އިސްލާހިއްޔާ"\nއޭޕްރީލް 16, 2021 11:58\nތިޔަ ލޯބިލޯބި ކުއްޖާގެ ދިރިއުޅުމުގެ މައްޗަށް "ވަހުތާން" މި ނަމުގައި ފިލްމެއް ހަދަން ބޭނުން. އޯކޭތަ؟\nއޭޕްރީލް 17, 2021 23:46\nއޯކޭ ހަމަ. ފިލްމު ރިލީޒްކޮށްފަ މަށަށް އަންގާލާތި އިނގޭ!\nއޭޕްރީލް 16, 2021 12:01\nމިހާ ހަލަބޮލި ދުވަސްވަރެއްގައި އަހަރުމެން ފޫހިފިލުވައިލަން މިކަހަލަ މައުލޫއަކަށް މިހައި މޮޅު ލިޔުމެއް ގެނެސްދިނީތީ ލިޔުންތެރިޔާއަށް ފަށްފަށުން ޝުކުރު. އަދި ފައްފަށުން އައްސަރިބަހާއި ސާބަސް.\nއޭޕްރީލް 16, 2021 12:05\nތިންވަނަ އަނބިވެސް އަމިއްލަޔަށް އައިސް އިނދެގެން ދާނީ ޓިކްޓޮކުން ނޫން. ޕަބުޖީން ނޫން. ދާނީ ޗޮކުން.\nއޭޕްރީލް 16, 2021 12:58\nމީ ދެން ކާކު އޭނާއާ މެދު ލިޔަން...\nއޭޕްރީލް 16, 2021 13:55\nމީ ދެން ޙަބަރެއް؟\nއޭޕްރީލް 16, 2021 14:30\nތިއަށްވުރެ ހަރުދަނާ މީހަކު ނުފެނުނީތަ އަޅެ ފަހެ ލިޔުމެއް ލިޔަން! އަދި ކޮންމެ އަންހެން ކުއްޖަކުވެސް މީނައަށް ކަމަށް މިވަނީ ކައިވެންޏަށް ހުށަހަޅަނީ. ރަނގަޅަށް ވެއްޖެއްޔާ މީނަ އާދޭސް ކުރީމަ އެކުދިން އިންނަންވެސް އެއްބަސްވާނީ. ހާދަ ކަރައެއް އެބަ ފަޅައޭދޯ. ބޯ ހަލާކު!\nއޭޕްރީލް 16, 2021 15:04\nމީދެން ކާކު، އުޅުމެއް އަޚުލާޤެއް ހަރުދަނާކަމެއް ނެތް މީހެއްކަން އެނގޭ ކިޔާފަ ހުރި އެއްޗެހިން\nއޭޕްރީލް 16, 2021 16:27\nމާފުށީގައި ކިޔެވި ސަބަބެއްކަމަށް ބޮޑަށް ބެލެވެނީ ކުޑައިރު އިސްލާހިއްޔާއަށް ފޮނުވާފައިހުރުން، އެތާގައި އުޅޭކުދިންނަށް ތަފާތު ކޯސްތަށް ވެސް ހިންގާ..\nއޭޕްރީލް 16, 2021 16:39\nމީހުންނާ އިނުމުގާ ބަލަންޖެހޭ ނަބަވީ އިރުޝާދުތަ ކަށް ތަބާނުވެވި ޒާތްޒާތުގެ ޝައިޠާނީ މަންޒިލްތަ ކުން ދިމާވާ މީހުންނާ އިނީމާ ދެން ވާނެގޮތަ ކީ ވަ ކި ހިސާބަ ކުން ޖެހޭނީ ދެމީހުން ވަ ކިވާން\nއޭޕްރީލް 16, 2021 21:04\nހުސް ފޮނި ހަމަ. މީހަކު ކިޔާހާ އެއްޗެއް ލިޔާކައް ހެޔޮނުވާނެ\nއޭޕްރީލް 16, 2021 21:37\nހާތްތެރި... ދިވެހިންގެ މިޔޮއް ވަހަކަދެއްކުންތެރިކަމެއްދޯ؟؟\n"ފުރަތަމަ މީނަ އަރަނީ ޕަބްޖީ އެރީނާއަށް. މީނަ އަރަނީ އެކަނި. އެތަނުން ދިމާވަނީ. ދެން މީނަ އިންނަނީ އަނެއް ގްރޫޕްގައި،\nކީއްކުރާނީ.. ޒުވާނުން ވިޔަ..\nއޭޕްރީލް 18, 2021 01:34\nވަރަށް މޮޅު ދޮގު ހަދަށް\nއޭޕްރީލް 18, 2021 18:43\nފުރަތަމަ އަބި އަލީއެސްޕުރެއިން ދެވަނަ އަބި އީބެއިން ލިބިފަ ހުރި ދަރިން އެމަޒޯންއިން


Dho?! Amie: Litus ge dhuveleegai muhimmu nameh\nއަމީ: ލިޓަސްގެ ދުވެލީގައި މުހިންމު ނަމެއް\nސައިކަލް ވިޔަފާރީގައި ލިޓަސް އޮޓޮ މޮބައިލްސް ކުރިއަރައިގެން ދިޔައި ވަރަށް އަވަހަށެވެ. މިހާރު އެއީ ރާއްޖޭގައި މި ވިޔަފާރީގައި އެންމެ ވަރުގަދަ އެއް ނަމެވެ. ކުންފުނީގެ އެކި މަގާމުތަކުގައި ހީވާގި ޒުވާނުން އެބަތިއްބެވެ. މިއީ އޭގެ ތެރެއިން ވެސް ހާއްސަ ނަމެކެވެ.\nސ. މަރަދޫ އަށް އުފަން އާމިނަތު ރަޝީދް (އަމީ) އަކީ އޮޕަރޭޝަންސް ޑިޕާޓްމަންޓްގެ ސީނިއާ އެގްޒެކެޓިވް އެވެ. މީގެ ހަތަރު އަހަރު ކުރިން ކުންފުންޏާ ގުޅުނު، އުމުރުން 25 އަހަރުގެ އަމީގެ މަސައްކަތުގެ އަހުލާގާއި ޝައުގުވެރިކަމަކީ ކުންފުނީގެ ވިޔަފާރި އަށް ބޮޑު އެހީއެކެވެ.\nއަމީ މި ކިޔައިދެނީ، ލިޓަސްގައި އޭނާ އަދާކުރާ ވަޒީފާގެ ޒިންމާތަކާއި މިހާރު އޭނާ ހުރި މަގާމަށް ވާސިލުވާން މަސައްކަތްކުރި ގޮތެވެ. ޒުވާނުންނާއި އަލަށް މަސައްކަތަށް ފަށައިގަންނަ މީހުންނަސް އަމީގެ ވާހަކަ މުހިންމެވެ.\nއާންމު ގޮތެއްގައި ކުރަންޖެހޭ ބައެއް މަސައްކަތްތައްް ކިޔައިދީބަލަ؟\nއަމީ: ވަޒިފާ މި އަދާކުރަނީ އޮޕަރޭޝަންސް ޑިޕާޓްމަންޓްގަ. އެހެންވީމަ މަގާމުގެ ޒިންމާތަކުގެ ތެރޭގައި ބޮޑަށް މި ހިމެނެނީ ނެޓްވޯކް ހޭންޑްލް ކުރުން. އޭގެ ތެރޭގައި އެބަ އާދޭ ކަސްޓަމާ ކެއާ ވެސް. ލިޓަސް އިން މީހަކު ސައިކަލެއް ނަގާ ހިސާބުން އެ ކަސްޓަމަރާ ޑީލްކުރުން، ބެންކާ ޑީލްކުރުން، މާލެ އިން ބޭރަށް ފޮނުވާ ސައިކަލުތައް މޮނިޓާކުރުން، އޭތި އެކޮޅަށް ދިޔަތޯ، އެކޮޅުން އޭތި ޑިސްޕެޗް ކުރޭތޯ. އެކޮޅުން އެ ބޭނުންވާ ޑޮކިއުމަންޓްސް ފޮނުވާތޯ، މި ހުރިހާ ކަމެއް ބަލައި ޗެކް ކުރުމަކީ އަޅުގަނޑުގެ ޒިންމާއެއް. އެހެންވީމަ ވަރަށް ބޮޑަށް ކުރާ މަސައްކަތަށް ފޯކަސްވެގެން ކުރެވޭ ކަހަލަ ގިނަ މަސައްކަތްތައް މި ހުންނަނީ.\nލިޓަސްގެ އިވެންޓެއްގައި އަމީ ވާހަކަ ދައްކަނީ: އަމީ ވަނީ ކުރު މުއްދަތެއްގެ ތެރޭގައި ލިޓަސްގެ ގިނަ ހިދުމަތްތަކެއް ދަސްކޮށްފައި --\nލިޓަސްގައި ވަޒީފާ އަދާކުރާތާ މިއީ ފަސް ވަނަ އަހަރު، އެންމެ ފުރަތަމަ ވަޒީފާ އަށް ވަން އިރުގެ ހަނދާނެއް ހިއްސާކޮށްލެވިދާނެ؟\nއަމީ: ލިޓަސްގެ ވަޒީފާއަށް އެޕްލައި ކުރި އިރު 20 އަހަރު ވެސް ނުފުރޭ. ފުރަތަމަ އެޕްލައިކުރީ ކްރެޑިޓް ކޮންޓްރޯލް އެސިސްޓެންޓަކަށް. އޭރު ހަމަ އެކަނި އެނގެނީ ލިޓަސް އަކީ ސައިކަލު ވިއްކާތަނެއް ކަން. މާ ބޮޑު އިތުރު ޑީޓެއިލް އެއް ވެސް ނޭނގެ. ވަޒީފާ ލިބޭނެ ކަމެއް ވެސް ނޭނގި ހުއްޓާ މަހެއް ފަހުން ޖޮބް ލިބުނުކަން އަންގަން ކުންފުނިން ގުޅީ. ވަޒީފާ އަށް ނުކުތްއިރު އަމީ އަށް އެކައްޗެއް ވެސް ނޭނގެ. ކިހިނެއްކަމެއް މި ވަނީ، ކީއް ކަމެއް ކުރަން ޖެހެނީ، އެއް ކަމެއް ވެސް ނޭގެ. އެކަމަކު ވަޒިފާ އަށް ވަދެވުނީމަ ބޭނުންވީ ހިތްވަރުކުރަން. އެއްޗެއް ނޭނގުނީމަ، އެވަގުތަކު ހުރި މީހެއް ކައިރީ އަހަނީ. އެ ވަޒީފާގައި ހަ މަސް ކޮށްފައި އިންޓާނަލް ޓްރާންސްފާ އަކަށް އަމިއްލަ އަށް ރިކްއެސްޓް ކޮށްގެން ބަދަލުވީ އޮޕަރޭޝަންސް އަށް. ހަމަ އެސިސްޓެންޓަކަށް. އެ މަސައްކަތް ފެށި ގޮތަށް އަދިވެސް ކުރިއަށް މިދަނީ.\nއެހެންވީމަ އަމީގެ އެންމެ ބިޒީ ދުވަހެއްގަ މިހާރު މަސައްކަތް ކުރާ ގޮތް ކިޔައިދީބަލަ؟\nއަމީ: ބިޒީ ވާ ދުވަހެއް ވިއްޔާ އެނގޭނެ ކުރީބައިގަ. އެހެންވީމަ ވަރަށް ހަމަޖެހިލައިގެން ދުވަސް ފަށާނީ. ފުރަތަމަ ވެސް މެއިލް ޗެކް ކޮށްލާފަ، ދުވަސް ފަށަން ވަރަށް މުހިއްމު ވާނެ ކަޅު ސައި ތައްޓެއް. އަމީ އަކީ ކޮފީ މީހެއް ނޫން. އެހެންވީމަ، މެއިލް ޗެކް ކޮށްލާފަ ބަލާނީ ކޮން ކަންތައްތަކެއްތޯ އެންމެ އަވަހަށް ނިންމަން ހުރީ، ނޫނީ ކުރަން ޖެހިފަ ހުރި މަސައްކަތުގެ ތެރެއިން އެ ދުވަހުން ދުވަހަށް ކޮން ކަންތައްތަކެއްތޯ ނިންމޭނީ. ޓާސްކް ލިސްޓެއް ތައްޔާރުކޮށްލަނީ. ސްޓިކާ، ބޯޑު ހުރިހާ އެއްޗަކަށް އެބަ މަސައްކަތް ކުރަންޖެހޭ. ބިޒީ ދުވަހެއް ވެއްޖިއްޔާ ބޮޑަށް ފޯކަސް ވާނީ ޑިސްޕެޗިން އަށް. މިސާލަކަށް، ސްޓިކާއެއް ވެއްޖިއްޔާ އެބަ ޑީލްކުރަން ކުރަންޖެހޭ ޓްރާންސްޕޯޓް، މީރާ، ނަންބަރު ބޯޑު އެއްޗިސް ވެއްޖިއްޔާ އައުޓްސޯސް ކުރަން ޑިލްކުރަންޖެހޭ. އެޓް ދަ ސޭމް ޓައިމް ޓްރާންސްޕޯޓް މިނިސްޓްރީ އާ ވެސް ޑީލް ކުރަން ޖެހޭނެ.\nއަމީ ލިޓަސް ގެ އިވެންޓެއްގައި: އޭނާ އަކީ ކުންފުނީގެ މަސައްކަތްތަކަށް ފަރުވާތެރި މުވައްޒަފެއް -\nއަމީ އަދި ވަރަށް ޔަންގް. އެކަމަކު މިހާރު ތި ހުރީ ފުދޭ ވަރެއްގެ ސީނިއާ މަގާމެއްގަ. މިހާ ކުރު މުއްދަތެއްގެ ތެރޭގައި މަސައްކަތުގެ ކުރިއެރުމާއި ކާމިޔާބީ ހާސިލްކުރަން ކޮން ގޮތަކަށް މަސައްކަތްކުރީ؟\nއަމީ: ވަރަށް ބުރަކޮށް މަސައްކަތް ކޮށްގެން މި ހިސާބަށް އާދެވުނީ. އަމިއްލަ ވަގުތާއި ޑެޑިކޭޝަން އޭ އަސްލު ބުނާނީ. އެއީ އެންމެ ތިރިން އަމީ ފަށައިގެން މި ހިސާބަށް އައިސް މި ހުރީ. ފުރަތަމަ އޮޕަރޭޝަންސް އަށް ބަދަލުވެގެން ވެސް 8:30 ގައި އޮފީހަށް އަންނަ ގޮތަށް ކާން ވެސް ގެއަކަށް ވަރަށް ނުދަން. ބޭރުން އެއްޗެއް އޯޑަރުކޮށްގެން، އޮފީހުގައި މުޅިން ވެސް އުޅޭނީ. ބައެއް ދުވަހު އެބަ މަޑުކުރަން ރޭގަނޑު 8 ނޫނީ9ޖަހަންދެން ވެސް. މަސައްކަތުގެ ގޮތުން، ދުވަހުން ދުވަހަށް ނިންމަންޖެހޭ މަސައްކަތްތައް ހަމަޔަކަށް އަޅުވާލަން ވެގެން މަޑުކުރަނީ. އޭރުން އަނެއް ދުވަސް ފަށައިރު މީހާ ހުންނާނީ ފުދޭ ވަރަކަށް ހަމަޖެހިފަ. އެހެންވެ، ލަސް ވަންދެން މަސައްކަތް ކޮށްލާފަ އަނެއްކާ ހެނދުނު މަސައްކަތަށް ނިކުންނަނީ. އެކަމަކު އަސްލު މަސައްކަތު ގަޑި ނިމޭނެ، ހަވީރު ފަހެއްގަ.\nއުމުރުގެ ގޮތުން ވެސް ރައްޓެހިންނާ އެކު ބޭރަށް ގޮސް މަޖާކޮށްލާ ހިތްވާނެ. ތިހާ ބިޒީކޮށް އުޅެމުން ސޯޝަލް ލައިފަށް ވަގުތު ހޯދަނީ ކިހިނެއްތަ؟\nއަމީ: ވަރަށް މަދުން ބޭރަށް ދެވެނީ. އެކަމަކު ރައްޓެހިންނާ އެކު ބޭރަށް ގޮސް މަޖާކުރަން ވެސް ވަގުތު ހޯދަން ދޭތެރެ އަކުން. އަނެއްހެން އެހާ ގިނައިން ތަންތަނަށް ގޮސް މާ ގިނަ ޕްލޭންސްތަކެއްގެ ތެރޭގައި ނޫޅެން. އޮފީސް ނިންމާފަ ގެއަށް އައިސް ވެސް ތަނެއްގަ ހަމަޖެހިލައިގެން އޮވެވޭނީ ފޭސްބުކް ސްކްރޯލް ކޮށްލަން. އަނެއްހެން މާ ބައިވަރު ހޮބީސްތަކެއް ވެސް ނުހުރޭ.\nއަމީ ލިޓަސްގެ އިވެންޓެއްގައި ވާހަކަ ދައްކަނީ\nވަޒީފާގެ ކުރިއެރުން ހޯދަން އަޒުމްގައި މަސައްކަތްކުރާ ނަމަަ އެންމެ އިސްކަންދޭންޖެހޭ ކަމެއްގެ ގޮތުގަ ގަބޫލުކުރަނީ؟\nއަމީ: ޕަންޗުއަލް ވާންޖެހޭނެ. އަބަދުވެސް މަސައްކަތް ކުރަން ގަޑި ނުޖެހި އޮފީހަށް ދެވޭތޯ. ވަރަށް މަދުން، ވިއްސާރަ ދުވަހެއް ކަހަލަ ދުވަހެއްގަ ގަޑި ޖެހިފަ ހުރެދާނެ. އެކަމަކު މިހާރު ފަސް ވަނަ އަހަރު މިއީ، ދުވަހަކު ވެސް އޮފީހަށް އިންފޯމް ނުކޮށް، ނޫނީ، ވާނުވާ ނާންގައި އޮފީސް ސްކިޕެއް ނުކޮށްލަން. މިސާލަކަށް ބަލިވެއްޖިޔާ ވެސް އަންގަން. ދެން، އަބަދުވެސް ބަލަން ނޭނގޭ ކަންކަން ދަސްކުރަން. އަމީގެ މަސައްކަތަށް ވަރަށް ކޮމިޓެޑް ވާނެ. ކޮންމެ ދުވަހަކު ވެސް ބޮލު ތެރޭގައި ބައިންދަން ޓާގެޓް ތަކެއް. މިވެނި ކަމެއް ކޮށްފަ އޭ ގެއަށް ދާނީ. ސޯ، އެކަމެއް ނިންމާފަ ގެއަށް ދާނީ. ވަރަށް ބޮޑަށް ބަލަން، ހެދޭ މިސްޓޭކް ދެވަނަ ފަހަރަށް ތަކުރާރު ނުކުރަން.\nއަމީ މިހާރު ތި އަދާކުރާ ވަޒީފާގެ އެންމެ ގަޔާވާ ކަމެއްގެ ގޮތުގައި ކުރެވޭ ކަންތައްތަކަކީ ކޮބާ؟\nއަމީ: ފުރަތަމަ ކަމަކަށް، ބުރަކޮށް އުޅެން ޗާންސް ލިބޭ. ބިޒީ ވަންޏާ، ވަރަށް ބިޒިކޮށް މަސައްކަތްކުރަން ބޭނުންވަނީ. ދެން ކަސްޓަމަރުންނާ ޑީލްކުރުން. މިސާލަކަށް ލިޓަސް އިން ގެންދިޔަ ސައިކަލެއް ގެންދިޔަ ފަހުން މައްސަލައެއް ޖެހުނީ. އެކި މިޒާޖުގެ ކަސްޓަމަރުން އަންނާނެ. އެމީހުންގެ ވާހަކަތައް އަޑު އަހާފައި އެމީހުންގެ މައްސަލަތަކަށް ހައްލު ހޯދަން ނޫނީ، އެކަށޭނަ ޖަވާބެއް ދޭން ކުރަންޖެހޭ މަސައްކަތް ވެސް ވަރަށް ކުރާ ހިތްވޭ. އެއީ ވަރަށް ޕޭޝަންސް ބޭނުންވާ ކަމެއް. ކުރާ ހިތުން ކުރެވޭ ކަމެއް.\nލިޓަސް ގެ މުވައްޒަފަކަށް ވިތީ އުފާވޭތަ. އެހެން ނަމަ އެއީ ކީއްވެ؟\nއަމީ: ލިޓަސް އަކީ މުވައްޒަފުން އުފާކޮށްދީގެން ގެންގުޅެން އެނގޭ ކުންފުންޏެއް. ސްޓާފުން ދަތުރުވެސް ދާނެ ހަމަ ގަވާއިދުން. ދެން އަމީ ވަޒީފާ އަށް ވަދެގެން މި އައި ކުރިއެރުމެއް ލިބުނީ، ހަގީގަތުގަ ކުންފުނީގެ އެހީތެރިކަން ލިބުނުލެއް ބޮޑުވީމަ. އެކައްޗެއް ވެސް ނޭގޭ މީހަކު މި ހިސާބަށް އަންނާނީ ކޮންމެވެސް ބަޔަކު އެއްޗިހިތަކެއް ދަސްކޮށްދީގެން. ކިޔައިދީގެން. ލިޓަސްގަ، އެންމެ ޓޮޕް މެނޭޖްމަންޓްގައި އުޅޭ މީހުން ވެސް އެންމެ ލޯ ލެވެލް ސްޓާފުންނާ ވެސް ވާހަކަ ދައްކާނެ. ހާލު ބަލާނެ. އެއީ ވަރަށް ކަމުދާ ސިފަ އެއް.\nއަމީ ލިޓަސްގެ އިވެންޓެއްގައި --\nއަލަށް މަސައްކަތް ފަށާ މީހަކަށް އަމީގެ ޓިޕް!\nއަމީ: އަލަށް މަސައްކަތް ފަށާ ކުއްޖަކަށް ބުނެލަން ބޭނުން ވަނީ، ގިވް އަޕް ނުކުރާށޭ. ކޮންމެ ކަހަލަ މަސައްކަތު މާހައުލެއްގަ ވެސް ޕްރެޝާ އަންނާނެ. އެކަމަކު ތިމާ ވާން ޖެހޭނެ ޕްރެޝާ ހޭންޑްލް ކުރަން ދަންނަ މީހަކަށް. ނޭނގޭ އެއްޗެއް އޮވެއްޖިއްޔާ އަހަން ވާނެ. އެއް ފަހަރު ނޭނގިއްޖިޔާ ދެފަހަރު އަހަންވާނެ. ދެން، ތަނެއްގަ ވަރަށް ބައިވަރު ކަންކަން ހިނގާނެ. އެކަމަމު ތިމާގެ ފުރަތަމަ ޕްރައޮރިޓީ އަކަށް ވާންޖެހޭނީ އަމިއްލަ މަސައްކަތާއި ޒިންމާތައް ވީ އެންމެ ރަނގަޅަކަށް ނިންމުން. އިތުރު ހަރަކާތާއި އޮފީސް މަޖަލުގަ ބައިވެރި ވާންވާނެ. އެކަމަކު ފުރަތަމަ މަސައްކަތް، ދެން އެހެން ކަންކަން. ޕަންޗުއަލިޓީ އާއި ޑެޑިކޭޝަން މީގެ އެންމެ ބޮޑު ރޯލެއް އަދާ ކުރަނީ. އަމީ އަށް ވަންޏާ، އެހެން ކުދިންނަށް ވެސް ވާނެ.


Dhen anna "udhabaani" maa varugadha vaane: Amjay | Mihaaru\nއަމްޖޭ އާއި ޕްރޮޑިއުސަރު ހާމިދު: މިހާރު އަންނަނީ "އުދަބާނި 2" އަށް ތައްޔާރުވަމުން.\n05 ޖެނުއަރީ 2017 - 06:285comments\nހާމިދު އަލީ ޕްރޮޑިއުސްކޮށް، އަމްޖަދު އިބްރާހީމް (އަމްޖޭ) 2009 ވަނަ އަހަރު ގެނެސް ދިން ބިރުވެރި ފިލްމް "އުދަބާނި" އަކީ އާންމުންގެ ވަރަށް ބޮޑު ތަރުހީބެއް ލިބުނު ފިލްމެކެވެ.\nމިއީ ވިޔަފާރީގެ ގޮތުން ވެސް އެންމެ ބޮޑު އާމްދަނީއެއް ހޯދި އަމްޖޭގެ ފުރަތަމަ ފިލްމެވެ. ރާއްޖޭގެ ހުރިހާ ރަށެއްގައި ކަހަލަ ގޮތަކަށް ދައްކައިގެން މިލިނިއަކަށް ވުރެ ގިނަ ރުފިޔާގެ އާމްދަނީ ހޯދި ފިލްމެކެވެ.\n"އުދަބާނި" އަށް ލިބުނު ބޮޑު ތަރުހީބާ އެކު މީގެ ދެވަނަ ބައެއް ހަދާ ގޮތަށް ކުރިން ވެސް އޮތީ ނިންމައިފަ އެވެ. އެހެންވެ އޭގެ ތައްޔާރީތައް މިހާރު އަންނަނީ ވަމުންނެވެ.\n"އުދަބާނީ އަށް ވުރެ ހުރިހާ ގޮތަކުން ވެސް މޮޅު، ރީތި އަދި ފުރިހަމަ ފިލްމަކަށް އުދަބާނި ދޭއް ވާނެ،" އަމްޖޭ މިހާރު ހަދަމުން އަންނަ "ދޭތީ އަނިޔާ" އަށް ފަހު، އަހަރުގެ މެދު ތެރޭގައި ޝޫޓިން ފަށަން ތަވާލްކޮށްފައިވާ ފިލްމާ ބެހޭ ގޮތުން ބުންޏެވެ.\nއޭނާ ބުނީ "އުދަބާނި" އަކީ މީގެ އަށް އަހަރު ކުރިން ގެނެސް ދީފައިވާ ފިލްމަކަށްވާތީ، ޓެކްނިކަލް ގޮތުން ވެސް "އުދަބާނި 2" މޮޅު ވާނެ ކަމަށެވެ.\n"މިހާރު ހުރި ފިލްމްތައް ހަދަން ހުރި ވަސީލަތްތަކަށް ވެސް ބޮޑެތި ބަދަލުތަކެއް އައިސް، މާ ފަސޭހަކޮށް، މާ ކޮލިޓީކޮށް މަސައްކަތް ކުރެވެން އެބަ އޮތް،" އަމްޖޭ ބުންޏެވެ.\n"އުދަބާނި 2" ގެ ސްކްރީންޕްލޭ ވެސް މިހާރު އޮތީ އެއްކޮށް ނިމިފަ އެވެ. ދެވަނަ ބައިގެ ސްކްރީންޕްލޭ ވެސް ލިޔުނީ ފުރަތަމަ ބައި ލިޔުނު ވާހަކަ ލިޔުންތެރިޔާ މުހައްމަދު ގާސިމެވެ.\n"ދެވަނަ ބަޔަކީ ހަމަ ފުރަތަމަ ބައިގެ ފޮލޯއަޕެއް. އޭގެ ސްޓޯރީ މީގައި ކޮންޓިނިއުވެގެން ދާނީ،" އަމްޖޭ ބުންޏެވެ. "އެކަމަކު ޕްރިކްއަލް އަށް ވުރެ ސީކްއެލްގެ ސްޓޯރީ މާ ފުރިހަމަ ވާނެ. ހާދިސާތައް ވެސް ވަރުގަދަ ވާނެ. ބެލުންތެރިން ބަލާ ހިތްވާ ކަހަލަ ހުރިހާ ރަހައެއް މީގައި ހިމެނޭނެ."\n"އުދަބާނި" ގައި މުހިއްމު ރޯލްތައް ކުޅުނީ ހާމިދުގެ އިތުރުން ޔޫސުފް ޝަފީއު (ޔޫއްޕެ) އާއި އާމިރާ އިސްމާއީލެވެ.\nއެހެން ނަމަވެސް "އުދަބާނި 2" އިން ޔޫއްޕެ އާއި އާމިރާއެއް ނުފެންނާނެ އެވެ.\n"މި ފިލްމަކީ ބޮޑަަށް ހާމިދުގެ ރޯލަށް ބޭސްވެފައި އޮތް ފިލްމެއް. އެހެންވީމަ އޭނަ ފިލްމުން ފެންނާނެ. ޔޫއްޕެ އާއި އާމިރާ ކުޅުނު ރޯލްތަކުން މި ފަހަރު އެހެން ބަޔަކު ފެންނާނީ،" އަމްޖޭ ބުންޏެވެ.\nއަމްޖޭ ބުނީ ފިލްމުގެ ލަވަތައް ހުސައިން ސޮބާހް މިހާރު އަންނަނީ ހަދަމުންނެވެ. ތީމް ލަވައަކާ އެކު ފިލްމުގައި ހިމެނޭނީ އަމިއްލަ ރާގުގެ ފަސް ލަވަ އެވެ.\n"އުދަބާނި" ގެ ޓްރެއިލާއެއް.\nއޭނާ ބުނީ އަހަރުގެ މެދުތެރޭގައި "އުދަބާނީ 2" ގެ މަސައްކަތް ފެށި ނަމަވެސް، ފިލްމް މި އަހަރު ރިލީޒް ކުރުމާ ދޭތެރޭ އެއްޗެއް ބުނަން އަދި ދަތި ކަމަށެވެ.\n"އަހަރުގެ މެދު ތެރޭގައި ފަށާތީ މަސައްކަތްދާ ގޮތުން ފަހަރެއްގެ އަންނަ އަހަރަށް ވެސް ބެލުންތެރިން މި އަށް އިންތިޒާރު ކުރަން ޖެހިދާނެ،" އަމްޖޭ ބުންޏެވެ.\nއޭނާ އަމާޒަކީ "އުދަބާނި 2" ވިޔަފާރީ ގޮތުން ވެސް "އުދަބާނި" ހޯދި ކާމިޔާބީ ފަހަނައަޅައި ދިއުން ކަމަށެވެ.\n"އަހަރެން ގަބޫލު ކުރާ ގޮތުގައި އުދަބާނިއަކީ މިހާރު އެޅުވިޔަސް ސިނަމާ ފުލްވާ ކަހަލަ ފިލްމެއް. އެހެންވީމާ އޭގެ ތަޖުރިބާ އާއި އޭގައި ހުރި އަސްލު ރަހަތައް ނުގެއްލޭ ގޮތަށް މީގެ ދެވަނަ ބައި އަހަރެމެން ހަދާނީ. މޮޅު ފިލްމަކަށް އަދި ވިޔަފާރީގެ ގޮތުން މި ފަހަރު ވެސް ވަރަށް ކާމިޔާބު ފިލްމަކަށް އުދަބާނި ދޭއް ހަދަން ޕްރޮޑިއުސަރު ހާމިދު ވެސް ހުރީ ކެތްމަދުވެފައި. އެކަން ހާސިލް ކުރެވޭނެކަމާ ދޭތެރޭ ޝައްކެއް ނެތް."\nއަމްޖޭ އަދި ބުނީ "އުދަބާނި 2" އިން މި ފްރެންޗައިިޒް ނިންމައި ނުލާނެ ކަމަށެވެ.\n"ދެވަނަ ބައި ވެސް ނިމިގެން ދާނީ ތިން ވަނަ ބަޔަކަށް ސްޓޯރީ ކެރީ ކުރެވޭ ކަހަލަ ގޮތަކަށް. އެހެންވީމާ މީގެ ތިން ވަނަ ބަޔަކަށް ވެސް އަހަރެމެން ދާނަން." ހަތް ވަނަ ގައުމީ ފިލްމް ފެސްޓިވަލްގައި ލައިފްޓައިމް އެޗީވްމަންޓް އެވޯޑް ލިބުނު އަމްޖޭ ބުންޏެވެ.\nއިތުރު ލިޔުންތައް ދިވެހި ފިލްމް އިންޑަސްޓްރީ ޑައިރެކްޓަރު ހާމިދު އަލީ އަމްޖަދު އިބްރާހިމް (އަމްޖޭ)


Feydhoo gai aniyaa kuri anhen meehaa Male fonuvaalaifi\nފޭދޫގައި އަނިޔާކުރި ހާއްސަ އެހީއަށް ބޭނުންވާ މީހާ މާލެ ގެންގޮސްފި\nށ ފޭދޫން އަނިޔާ ކުރި ސިކުނޑީގައިނުކުޅެންދުންތެރިކަން ހުރި އަންހެންމީހާ ކުޅުދުއްފުށީ ރީޖަނަލް ހޮސްޕިޓަލަށް ގެނެސް ފަރުވާ ދިނުމަށް ފަހު މިއަދު މާލެ ފޮނުވާލައިފި އެވެ.\nއުމުރުން 50 އަހަރުގެ މި އަންހެން މީހާ ނޭވާ ހާސްވާގޮތަށް ބޮލުގައި ގޯންޏެއް އަޅުވައި ހޮޅިދަނޑިއެއްގައި ބަނދެ، އަނިޔާކުރި މައްސަލަ ފުރަތަމަ ފެންމަތިވީ ސޯޝަލް މީޑިއާގަ އެވެ. ސޯޝަލް މީޑީއާގައި ދައުރުވި އެ ފޮޓޯތަކުން ފެންނަ ގޮތުގައި މަގުމަތީގައި ހުރި ހޮޅި ދަނޑިއެއްގައި ވާގަނޑަކުން އޭނާ ބަނދެފައި ހުރީ ބޮލަށް ގޯންޏެއް މަހާފަ އެވެ.\nކުޅުދުއްފުށީ ހޮސްޕިޓަލްގެ މީޑިޔާ އޮފިޝަލް ވިދާޅުވީ ހޮސްޕިޓަލަށް އެއަންހެންމީހާއާއި އެމީހާގެ އަންހެން ދަރިފުޅު މިމަހު ސޯޅަވަނަ ދުވަހު ގެނެސް، ހޮސްޕިޓަލުން ދެވެން ހުރި ފަރުވާ ދިނުމަށް ފަހު މިއަދު ހެނދުނުގެ ވަގުތެއްގައިވަނީ އެއަންހެންމީހާއާއި އެމީހާގެ ދަރިފުޅު ޑިސްޗާޖްކޮށްފައިވާ ކަމަށެވެ.\nޖެންޑަރ މިނިސްޓްރީގެ އެސިސްޓެންޓް ޑިރެކްޓަރ އިބްރާހިމް މުހައްމަދު ކޭއޯއަށް ވިދާޅުވީ އެ އަންހެންމީހާއާއި އެމީހާގެ ދަރިފުޅު މިހާރު ތިބީ ދައުލަތުގެ ބެލުމުގެ ދަށުގައި ރައްކާތެރިކަމާއެކު އެކަމަށް ކަނޑައެޅިފައިވާ މަރުކަޒުގައި ކަމަށެވެ.\n"މިހާރު އެ ދެމައިން ތިބީ ރައްކާތެރިކަމާއެކު. އެކަމަށް ހާއްސަކުރެވިފައިވާ މަރުކަޒުގަ." އެސިސްޓެންޓް ޑިރެކްޓަރ އިބްރާހިމް މުހައްމަދު ވިދާޅުވި އެވެ.\nމިކަމާ ގުޅިގެން ޖެންޑާ މިނިސްޓަރު ޝިދާތާ ވިދާޅުވެފައިވަނީ އެ އަނިޔާވެރި އަމަލު ހިންގި ފަރާތްތައް ހޯދައި އިންސާފުގެ ކުރިމައްޗަށް ގެންނާނެ ކަމަށެވެ. އެކަމުގެ ރިޕޯޓް ލިބުމާއެކު އެ މީހާއަށް ބޭނުންވާ ރައްކާތެރިކަން ދައުލަތުން ފޯރުކޮށްދީފައިވާކަމަށްވެސް މިނިސްޓަރު ވިދާޅުވި އެވެ.\nމަންޒަރު ދުއްފަރާތަކުން ކޭއޯއަށް މަޢުލޫމާތުދެމުން ބުނީ މިއަދު ހެނދުނުގެ ވަގުތެއްގައި އެމީހާ އާއި އެމީހާގެ ދަރިފުޅު މާލެ ފޮނުވާލުމަށް، ހަނިމާދުއަށް ގެންދިއުމަށްޓަކާ މިއަދު ހެނދުނުގެ ވަގުތެއްގައި ލޯންޗަށް އެރުވި މަންޒަރު ފެނިފައިވާ ކަމަށެވެ.\n"އެމްބިއުލާންސްގައި ޖެޓީއަށް ގެނެސް އެ ދެމީހުންނާއި ޖެންޑަރ މިނިސްޓްރީގެ ބޭފުޅުން ލޯންޗަށް އެރުވި މަންޒަރު ފެނުން". މަންޒަރު ފެނުނު މީހަކު ބުންޏެވެ.\nބަނދަރުގެ 43 އިންސަތަ މަސައްކަތް ނިމިއްޖެ


Covid-19 Jehumun Vaagoeh Hageegee Video Akun - Vaguthu\nކޮވިޑް-19 ޖެހުމުން ވާގޮތް ހަޤީޤީ ވީޑިއޯއަކުން\nކޮވިޑް-19 އަކީ މިއަދު ދުނިޔެއަށް ކުރިމަތިވެފައިވާ އެންމެ ބޮޑު ބިރުވެރިކަމެވެ. ކޮވިޑް-19 ޖެހުނު މީހުންގެ ތެރެއިން 11200 އަށް ވުރެ ގިނަ މީހުން މިބަލީގައި މިހާރު މަރުވެއްޖެއެވެ. ބަލީގެ ނުރައްކާތެރިކަން ވިސްނައި ދިނުމަށް ފަހު، ސިއްހީ އެހީތެރިންދޭ ނަސޭހަތަކީ ގޭގައި މަޑުކުރާށެވެ. އަތް ދޮންނާށެވެ. ސިއްހީ ރަނގަޅު އާދަތަކުގައި ހިފާށެވެ.\nކޮވިޑް-19 ޖެހުނު އެތައް ބަޔަކު ވަނީ އެމީހުންނަށް ބަލި ޖެހުމުން ކުރެވުނު އިހްސާސްތައް މީޑިއާ އާއި ހިއްސާކޮށްފައެވެ. އޭގެ ތެރެއިން އެކަކީ އިނގިރޭސިވިލާތުގެ 39 އަހަރުގެ އަންހެނެއް ކަމަށްވާ ޓަރާ ޖޭން އެވެ. ދެކުދިންގެ މަންމައެއް ކަމަށްވާ ޓަރާ އަކީ ސިއްހަތު ރަނގަޅު މީހެކެވެ. ބަރާބަރަށް ޖިމަށް ގޮސް ކަސްރަތު ކުރަމުން އައި މީހެކެވެ. ނަމަވެސް ކޮވިޑް-19 އާއި އެކު އޭނާ ވެސް ވަރަށް ބޮޑަށް ބަލިވެއްޖެއެވެ.\nހޮސްޕިޓަލްގައި އޮވެ ނަގާފައިވާ ވީޑިއޯއެއް މީސް މީޑިއާގައި ހިއްސާކޮށް ޓަރާ ވަނީ އޭނާގެ ހާލަތު ކިޔައިދީފައެވެ. ޓަރާ ބުނާ ގޮތުގައި އޭނާ ނޭވާލާއިރު ހީވަނީ ފުއްޕާމޭގައި "ބިއްލޫރި ގަނޑެއް" އިންނަހެނެވެ.\nގާތް އެކުވެރިން ވެސް ކޮވިޑް-19 އިން ރައްކާތެރިވުމަށް ނަސޭހަތް ދިނުމުގެ ގޮތުން ޓަރާ އާއްމުކުރި ވީޑިއޯ އިން އެނގޭ ގޮތުގައި އޭނާ ކެއްސާވަރުން ވާހަކަ ކުރިއަށް ގެންދަން ވެސް އުނދަގޫ ވެއެވެ.\n"ކޮންމެ ނޭވާއެއް ލުމަކީ ހަނގުރާމައެއް ކުރުން ފަދަ ކަމެއް." ޓަރާ ބުންޏެވެ.\nޓަރާ އަށް ފުރަތަމަ ކޮންމެ ދުވަހަކު ހަ ލީޓަރުގެ އޮކްސިޖަން ދެމުން ގެންދިޔައެވެ. ނަމަވެސް މިހާރު އޭނާ އަށް ބޭނުން ވަނީ ދުވާލަކު އެއް ލީޓަރުގެ އޮކްސިޖަންއެވެ. މިހާރު އޭނާގެ ހާލު އަންނަނީ ރަނގަޅު ވަމުންނެވެ.\nމާޗް 24, 2020 17:24\nމާޗް 25, 2020 18:27\nވީޑިއޯ ނެތީ ވައްތަރު ހުންނަނީ، މައްސަލަ ހުންނަނީ.. ބިރުގަންނަނީ ހުންނަނީ، އެހެންވީމަ ވީޑިއޯ ނުދައްކަނީ ވައްތަރު ހުންނަނީ\nމާޗް 25, 2020 08:33\nމާޗް 25, 2020 18:23\nވީޑިއޯ އިން ފެންނަނީ ސައިކަލެއް\nމާޗް 25, 2020 22:04\nމާޗް 26, 2020 01:13\nތިވިދާޅުވި ވީޑިއޯ ކޮބައިތޯ ނުފެނުނު ފެނުނީ ފޮޓޯ\nމާޗް 26, 2020 12:17\nތަނަކުން އެއްޗެއް ފެންނަ އިރަށް ވާނެ މީގަ ޖަހަން. ނޯންނާނެ ބެލުމެއް ހަގީގަތެއް ތޯ ވެސް. ތިއޮތީ ނޫސް ވެރިކަން ކުރެވިފަ ކަލޭ މެންނަށް!!!\nމާޗް 26, 2020 18:59\nބިއްލޫރިގަނޑެއް ނޫން ފުޅިތޮށި ގަނޑެއް


SunOnline: MDP activisteh kamah thuhmathu kuri Maakurathu magistrate vakikuran committeen thaaeedhu\ndate_range ހޯމަ 16 ޑިސެމްބަރ 2019\nއެމްޑީޕީ އެކްޓިވިސްޓެއްކަމަށް ތުހުމަތުކުރި މާކުރަތު މެޖިސްޓްރޭޓު ވަކިކުރަން ކޮމިޓީން ތާއީދު\nމުހައްމަދު މުޒައްޔިން ނާޒިމް 02 Dec 2019, 17:42\nރ. މާކުރަތު މެޖިސްޓްރޭޓް އަދުނާން ހުސައިން\nއެމްޑީޕީގެ އެކްޓިވިސްޓެއް ކަމުގެ ތުހުމަތުކުރި ރ. މާކުރަތުގެ މެޖިސްޓްރޭޓު އަދުނާން ހުސައިން ވަކިކުރުމަށް ޖުޑިޝަލް ސާވިސް ކޮމިޝަން (ޖޭއެސްސީ)ން ނިންމި ނިންމުމަށް ތާއީދުކުރުމަށް ރައްޔިތުންގެ މަޖިލީހުގެ ޖުޑިޝަރީ ކޮމިޓީން ނިންމައިފިއެވެ. އޭގެ އިތުރުން ކ. ތުލުސްދޫ ކޯޓުގެ މެޖިސްޓްރޭޓު އައިނާން އަލީ މުހައްމަދު ވަކިކުރުމަށް ޖޭއެސްސީން ނިންމި ނިންމުމަށްވެސް އެ ކޮމިޓީން މިއަދު ތާއީދުކޮށްފިއެވެ.\nދެ މިޖިސްޓްރޭޓުން ވަކިކުރަން ނިންމައިި އެ މައްސަލަ ރައްޔިތުންގެ މަޖިލީހަށް ޖޭއެސްސީން ފޮނުވާފައިވަނީ އިއްޔެއެވެ. އަދި ރައްޔިތުންގެ މަޖިލީހުން ޖުޑިޝަރީ ކޮމިޓީއަށް އެ މައްސަލަ ފޮނުވީ މިއަދުއެވެ.\nޖުޑީޝަރީ ކޮމިޓީގެ މަސްއޫލިއްޔަތަކީ، ޖޭއެސްސީގެ ނިންމުން ނިންމާފައިވަނީ އިޖުރާއަތްތައް ފުރިހަމަތޯ ބެލުމެވެ. އަދި އިޖުރާއަތްތައް ފުރިހަމަނަމަ، ޖޭއެސްސީން ނިންމި ނިންމުން މަޖިލީހުގެ ތަޅުމަށް ހުށަހެޅުމެވެ.\nމާކުރަތު މެޖިސްޓްރޭޓް އަދުނާން ވަކިކުރުމަށް ޖޭއެސްސީން ނިންމި ނިންމުގެ ރިޕޯޓުގެ ހުލާސާ އިއްވަމުން ކޮމިޓީގެ މުގައްރިރު މާފަންނު އުތުރު ދާއިރާ މެމްބަރު އިމްރިޔާޒު ފަހުމީ ވިދާޅުވީ އޭނާގެ މައްސަލަ ބަލަންފެށީ އޭނާ އެމްޑީޕީގެ ސިޔާސީ ހަރަކާތްތަކުގައި ބައިވެރިވެ، އެމްޑީޕީގެ ކެންޑިޑޭޓަށް ވޯޓުދިނުމަށް ސޯޝަލް މީޑިއާގައި އެދޭކަމަށް މީހުން ޝަކުވާކުރުމުގެ މައްސަލައިގެ އިތުރުން ކޯޓުގައި މަސައްކަތްކުރާ އަންހެން މުވައްޒަފަކަށް އޭނާ ޖިންސީ ފުރައްސާރަ ކުރާތާ އަށް އަހަރުވެފައިވާ މައްސަލައިގައި ކަމަށެވެ.\nމިއަދު ބެއްވި ކޮމިޓީ ބައްދަލުވުމުގެ ތެރެއިން --- ފޮޓޯ/ މަޖިލިސް\nކޮމިޓީގެ ނައިބު މުގައްރިރު ފޮނަދޫ ދާއިރާގެ މެމްބަރު މޫސާ ސިރާޖު ވިދާޅުވީ މެޖިސްޓްރޭޓު އަދުނާނަކީ އެމްޑީޕީގެ އެކްޓިވިސްޓެއް ކަމަށް ޖޭއެސްސީގެ ރިޕޯޓުގައި ތުހުމަތުކޮށް، އޭނާއާ މެދު ފިޔަވަޅު އެޅުމަށް ހުށަހެޅުމުން ހާމަވަނީ ފަނޑިޔާރުގެ އިސްލާހުކުރުމަށް ފެށި މަސައްކަތް ހެޔޮ ނިޔަތުގައި އަދި ވަކި ފިކުރަކަށް ބެލުމެއް ނެތި ކުރިއަށް ގެންދާކަން ކަމަށެވެ. އަދި އަދުލުވެރި ކޯޓުތަކެއް ގާއިމުކުރުމަށް ޖޭއެސްސީން މަސައްކަތްކުރަމުންދާކަން ކަމަށެވެ.\n"މި ފަނޑިޔާރުގެ ސިޔާސީ ފިކުރު މިއިނީ އަޅުގަނޑުމެންނާ ހަމަ އެއް ފިކުރެއްގައި. އެމްޑީޕީގެ ވިސްނުމުގައި ހުރި ފަނޑިޔާރެއްކަން މި ރިޕޯޓުން އެނގޭ. އެހެން ނަމަވެސް ފަނޑިޔާރުކަމުގައި ހުންނަ ފަރާތަކީ، އެމްޑީޕީ ފިކުރުގައި ނުވަތަ އެހެން ސިޔާސީ ޕާޓީއެއްގައި މަސައްކަތްކޮށް، ކެމްޕޭންތަކުގައި އަމަލީ ގޮތުން އުޅެ މުވައްޒަފުން ކައިރީ ވަކި ގޮތަކަށް ވޯޓު ދިނުމަށް ދޭން ބަޔާން ކުރަން ޖެހޭ މީހެއް ނޫން،" އެމްޑީޕީއަށްނިސްބަތްވާ ސިރާޖު ވިދާޅުވިއެވެ.\nކޮމިޓީގެ މިއަދުގެ ބައްދަލުވުމުގެ ތެރެއިން --- ފޮޓޯ/ މަޖިލިސް\nވާހަކަ ދެއްކެވި ހުރިހާ މެމްބަރުންވެސް ވިދާޅުވީ، ޖޭއެސްސީގެ ނިންމުމުގައި އިޖުރާއަތްތައް ފުރިހަމަކޮށްފައިވާ ކަމަށެވެ. އަދި އޭނާއަށް ޖަބާބުދާރ ވުމުގެ ފުރުސަތު ދީފައިވާކަންވެސް ކޮމިޝަންގެ ރިޕޯޓުން އެނގޭކަމަށް މެމްބަރުން ވިދާޅުވިއެވެ.\nއިޖުރާއަތްތައް ފުރިހަމަވެފައިވަތީވެ، މެޖިސްޓްރޭޓް އަދުނާން ވަކިކުރަން ޖޭއެސްސީން ނިންމި ނިންމުން ތަޅުމަށް ފޮނުއްވުމަށް ހުށަހެޅުއްވީ، ކެންދޫ ދާއިރާ މެމްބަރު އަލީ ހުސައިންއެވެ. އެ ހުށަހެޅުމަށް ތާއީދު ކުރެއްވީ، ހެންވޭރު އުތުރު ދާއިރާ މެމްބަރު އިބްރާޙިމް މުއިއްޒު އެވެ.\nއެމްޑީޕީގެ މެޖޯރިޓީ އޮންނަ އެ ކޮމިޓީއަށް ވަޑައިގެނެވި ހުރިހާ މެމްބަރުންގެ އިއްތިފާގުން ނިންމާފައިވަނީ، އެ ހުށަހެޅުން ފާސްކުރުމަށެވެ.\nއޭގެ އިތުރުން ކ. ތުލުސްދޫ ކޯޓުގެ މެޖިސްޓްރޭޓް ޢައިނާނު އަލީ މުހައްމަދު ވަކި ކުރަން ނިންމި ނިންމުނެވެސް އިޖުރާއަތައް ފުރިހަމަ ކަމަށް މެމްބަރުން ވިދާޅުވިއެވެ. އޭނާގެ މައްސަލަ ޖޭއެސްްސިން ބަލަން ފެށީ ކޯޓުގެ މުވައްޒަފަކަށް ޖިންސީ ފުރައްސާރަ ކުރި މައްސަލައިގައިެވެ.\nއިޖުރާއަތްތައް ފުރިހަމަވެފައިވަތީވެ، އެ ނިންމަށް ތަޅުމަށް ހުށަހެޅުމަށް ހުށަހެޅުއްވީ، ކެންދޫ ދާއިރާ މެމްބަރު އަލީ ހުސައިނެވެ. އެ ހުށަހެޅުމަށް ތާއީދު ކުރެއްވީ، ހިންނަވަރު ދާއިރާ މެމްބަރު ޖީހާން މަހުމޫދެވެ.\nދެ މެޖިސްޓްރޭޓުންގެ އިތުރުން މިއަދު ކޮމިޓީ ބައްދަލުވުމުގައި ކްރިމިނަލް ކޯޓުގެ އިސް ފަނޑިޔާރު އަހްމަދު ހައިލަމް ވަކިކުރުމަށް ޖޭއެސްސީން ނިންމި ނިންމުމަށްވެސް ކޮމިޓީން މިއަދު ވަނީ ތާއީދުކޮށްފައެވެ.\n"ބަދަލެއް ނުލިބޭ ކޮންކްރީޓަކީ ތަރައްގީގެ އެހީއެއް ނޫން"\nމަދަނީ އިޖުރާއަތުގެ ބިލަށް ހިޔާލު ހޯދަން ހުޅުވާލައިފި


Flat hadhan BML Islamic in faisaa ves dhookuraane | Jazeera\tފްލެޓް ހަދަން ބީއެމްއެލް އިސްލާމިކުން ފައިސާވެސް ދޫކުރާނެ - Jazeera\nމަރިޔަމް ނިމާ ހަސަން September 21, 2021 107 views0\nސޯޝަލް ހައުސިންގެ ދަށުން ލިބިފައިވާ ފްލެޓް ހަދަން ބީއެމްއެލް އިސްލާމިކްް ހޯމް އިމްޕްރޫވްމަންޓް ފައިނޭންސް މެދުވެރިކޮށް ފައިސާ ދޫކުރަން ނިންމައިފިއެވެ.\nބީއެމްއެލް އިސްލާމިކް ހޯމް އިމްޕްރޫވްމަންޓް ފައިނޭންސިން އަކީ ސޯޝަލް ހައުސިންގެ ދަށުން ލިބިފައިވާ ފްލެޓް ނިންމުމާއި، މަރާމާތުކުރުމުގެ އިތުރުން އެތަނަށް ބޭނުންވާ ތަކެތި ގަތުމަށް ސޯޝަލް ހައުސިންގ ލިބިފައިވާ ފަރާތްތަަކަށް ހާއްސަކޮށް ބީއެމްއެލް އިސްލާމިކް އިން ރަހުނަކާ ނުލާ ދޫކުރާ ފެސިލިޓީއެކެވެ. ސޯޝަލް ހައުސިންގެ ދަށުން އަތޮޅުތެރޭގައި ދޫކޮށްފައިވާ ތަންތަނަށް ވެސް ހޯމް އިމްޕްރޫވްމަންޓް ފައިނޭންސިންއަށް އެދި ހުށަހެޅޭނެއެވެ.\nބީއެމްއެލް އިސްލާމިކް ބޭންކިން ޑިވިޝަންގެ އިންޓެރިމް އިންޗާޖް ހަސަން ކަލާމް ވިދާޅުވީ އިސްލާމިކް ހޯމް އިމްޕްރޫވްމަންޓް ފައިނޭންސިންގެ ދަށުން އަމިއްލަ އަށް އެއްވެސް ހަރަދެއް ކުރަން ނުޖެހި މުދަލާއި ނަގުދު ފައިސާ ވެސް ލިބޭނެ ކަމަށެވެ. އަދި ފްލެޓް ނުވަތަ އެޕާޓްމަންޓްގެ ވެރިފަރާތާއެކު އިތުރު ފަރާތެއް ފައިނޭންސިންގައި ބައިވެރިކުރަން ބޭނުންނަމަ އެ ފުރުސަތުވެސް ކަސްޓަމަރުންނަށް ހުޅުވާލާފައިވާ ކަމަށް އޭނާ ވިދާޅުވިއެވެ.\nބީއެމްއެލް އިސްލާމިކް ހޯމް އިމްޕްރޫވްމަންޓް ފައިނޭންސިންގެ ދަށުން ފައިސާ ދޫކުރަނީ ޕްރޮޖެކްޓަކަށް 150،000 ރުފިޔާއާ ހަމައަށެވެ. އަދި ފައިސާ އަނބުރާ ދެއްކުމަށް ފަސް އަހަރުގެ މުއްދަތެއް ލިބޭނެއެވެ. އިސްލާމިކް ފައިނޭންސްގެ އުސޫލުތަކުގެ ދަށުން ފެސިލިޓީގެ މުއްދަތުގެ ކުރިން އަވަހަށް ފައިސާ ދައްކައި ހަލާސް ކުރުމުގެ ފުރުސަތު ކަސްޓަމަރުންނަށް ލިބޭނެއެވެ. އަދި އަވަހަށް ފައިސާ ދައްކާ ހަލާސް ކުރާނަމަ ބޭންކުގައި ކަނޑައަޅާފައިވާ އުސޫލުތަކާއި އެއްގޮތަށް ޑިސްކައުންޓް ލިބޭނެއެވެ.\nމި ފެސިލިޓީއަށް ދާދިފަހުން ގެނައި ބަދަލާއެކު، އާއިލާގެ މެމްބަރުންގެ ގޮތުގައި ފެސިލިޓީގައި ބައިވެރި ކުރެވޭނީ މަންމަ، ބައްޕަ އަދި ކައިވެނީގެ ގޮތުން ގުޅުންހުރި ފަރާތްތަކުގެ އިތުރުން އެއްބަނޑު އެއްބަފާ މީހުންނާއި ދަރިންނެވެ. އަދި މާމަ ނުވަތަ ކާފަ އަދި މާމަ ނުވަތަ ކާފަ ދަރިންނަށެވެ.\nމި ފެސިލިޓީއަށް އެދި، އެޕްލިކޭޝަން ފޯމު ފުރިހަމަ ކުރުމަށްފަހު މާލެއިންނަމަ ހުށަހަޅާނީ ބީއެމްއެލް އިސްލާމިކް މާލެ ބްރާންޗަށެވެ. އަދި މާލެއިން ފިޔަވައި ރާއްޖޭގެ އެހެން ސަރަހައްދެއް ނަމަ ބީއެމްއެލްގެ ކޮންމެ ބްރާންޗަކަށް ވެސް ފޯމު ހުށަހެޅޭނެއެވެ. އަދި ކޯޓޭޝަންގެ ކުލަ ކޮޕީއެއް (ޕީޑީއެފް ފޯމެޓް ގައި) އަށް އީމެއިލް މެދުވެރިކޮށްވެސް ހުށަހެޅޭނެއެވެ.


އެޕަލް އިން މި އަހަރު ހަތަރު ފޯނެއް ނެރޭނެ | Fuvahmulahcity\nވަރުގަދަ އެޕަލް ކުންފުނީގެ ވޯލްޑްވައިޑް ޑެވެލޮޕާސް ކޮންފަރެންސް މި މަހުގެ ތެރޭގައި ބާއްވާނެއެވެ. މި ބައްދަލުވުމުގައި އެޕަލް ކުޑައިގެ ދަށުން ނެރެމުންދާ ތަފާތު އުފެއްދުންތަކާއި، އެއުފެއްދުންތައް ތަރައްޤީ ކުރުމާ ބެހޭގޮތުން އެކި ވާހަކަ ދައްކާނެއެވެ. އެންމެ މުޙިއްމު އެއް ކަމެއްގެ ގޮތުން އައިއޯއެސް 12 ގެ އައު މައުލޫމާތުތައްވެސް، މި ބައްދަލުވުމުން އެނގިގެން ދާނެއެވެ\n“ފޯބްސް” އިން ދާދިފަހުން ހާމަކޮށްފައިވާ މައުލޫމާތުތަކުން އެނގިފައިވާ ގޮތުގައި، މި އަހަރު އެޕަލް އިން އެހެން އަހަރަކަށް ވުރެ ގިނަ ފޯނު ނެރޭނެއެވެ. ކުރިން ނެރޭގޮތަށް ދެއެއް ނުވަތަ ތިން ފޯނުގެ ބަދަލުގައި މި އަހަރު އެކުންފުނިން ހަތަރު ފޯނު ނެރޭނެއެވެ. އަދި، މި ފޯނުތަކާ ބެހޭ މައުލޫމާތު މި ބައްދަލުވުމުން ރަނގަޅަށް އެނގިގެންދާނެއެވެ.\n← ފަލަސްތީނުގެ ނަރުހެެއް ގަޔަށް ބަޑި ޖަހައި ޝަހީދު ކޮއްލައިފި\nއިބޫގެ ރަނިންމޭޓް މި މަހުގެ 10 ވަނަ ދުވަހު އިއުލާނު ކުރާނަން – ޖޭޕީ →


Alhugandu mihiry Majlis ge Majority aa eku: Raees Solih – adduLIVE\nAug 11, 2021, 16:21 އަބްދުﷲ ޔާމީން\nވެރިކަމުގައި ހުންނެވީ ރައްޔިތުންގެ މަޖިލީހުގެ މެޖޯރިޓީއާ އެކު ކަމަށް ރައީސް އިބްރާހިމް މުހައްމަދު ސޯލިހް ވިދާޅުވެއްޖެއެވެ.\nރައީސް ސޯލިހް މިފަދައިން ވިދާޅުވެފައިވަނީ މިހާރު ކުރިއަށްގެންދާ ނޫސްވެރިންގެ ބައްދަލުވުމައެވެ. ރައީސް ސޯލިހް ވިދާޅުވީ ވެރިކަމުގައި ހުންނަ ފަރާތަކަށް މަޖިލީހުގެ މެޖޯރިޓީއަކީ ވަރަށް މުހިންމު ކަމެއްކަމަށެވެ.\nރައްޔިތުންގެ މަޖިލީހުގެ މެޖޯރިޓީ ނެތި ވެރިކަން ކުރުމަކީ ވަރަށް އުނދަގޫ ކަމެއްކަން ފާހަގަކޮށް ރައީސް ސޯލިހް ވިދާޅުވީ 2008 އިން ފެށިގެން މިހާތަނަށް ކޮންމެ ސަރުކާރަކުން ވެސް ވެރިކަން ކުރީ އެ އުނދަގޫތަކާއެކު ކަމަށާއި، އެގޮތުން އެމްޑީޕީގެ ފުރަތަމަ ތިން އަހަރުގެ ވެރިކަމުގެ އިތުރުން ކުރީގެ ރައީސް އަބްދުﷲ ޔާމީންގެ ވެރިކަމުގެ ފަހުކޮޅު ވެސް އެ ދަތިތަކާ ކުރިމަތިވިކަމަށެވެ.\nރައީސް ސޯލިހް ވިދާޅުވީ ވެރިކަމުގައި ހުންނަވާއިރު މަޖިލީހުގެ މެޖޯރިޓީ ހޯއްދެވުމަށް މަސައްކަތް ކުރައްވާނެކަމަށާއި، މިވަގުތު ވެރިކަމުގައި ހުރީ މަޖިލީހުގެ މެޖޯރިޓީއާ އެކުކަމަށެވެ. އަދި އެ މެޖޯރިޓީ ދެމެހެއްޓުމަށް ވެސް މަސައްކަތް ކުރައްވާނެކަމަށް ވިދާޅުވިއެވެ.\n"އަޅުގަނޑު ވެރިކަމުގައި ހުންނައިރުގައި ރައްޔިތުންގެ މަޖިލީހުގެ މެޖޯރިޓީ ހޯދަން އަޅުގަނޑު ބޭނުން، އެކަން އަޅުގަނޑު ކުރާނެ. އިރާދަކުރެއްވިއްޔާ މިއަދު އަޅުގަނޑު މި ހުރީ ރައްޔިތުންގެ މަޖިލީހުގެ މެޖޯރިޓީއާ އެކީގައި." ރައީސް ސޯލިހް ވިދާޅުވިއެވެ.\nރައްޔިތުންގެ މަޖިލީހުގެ ސުޕަމެޖޯރިޓީ އެމްޑީޕީއަށް ލިބިފައިވާއިރު މިއީ އެއްޕާޓީއަކަށް މަޖިލީހުގެ މިހާ ބޮޑު މެޖޯރިޓީއެއް ލިބުނު ފުރަތަމަ ފަހަރެވެ.\nމަޖިލީހުގެ މެޖޯރިޓީ އެމަނިކުފާނުގެ އަތުގައި އޮތްކަމަށް ރައީސް ސޯލިހް ފާޅުގައި ވިދާޅުވިއިރު އެމްޑީޕީ ތެރޭގައި ވަނީ ރައީސް ސޯލިހަށް ތާއީދުކުރާ މެމްބަރުންނާއި ރައިސް ނަޝީދަށް ތާއީދުކުރާ މެމްބަރުންގެ މެދުގައި ނުތަނަވަސްކަން އުފެދިފައެވެ.\nރައީސް ސޯލިހު އެމްޑީޕީ


ޤުރްއާންގެ ބަގީޗާ: سورۃ البقرۃ – Ilm\nޤުރްއާންގެ ބަގީޗާ: سورۃ البقرۃ\nއަލްބަޤަރާ ސޫރަތުގެ ނަން ގުޅިފައިވަނީ، އެ ސޫރަތުގެ 67 ވަނަ އާޔަތުން ފެށިގެން 73 ވަނަ އާޔާތުގެ ނިޔަލަށް، ނަންގަނެވިފައިވާ ވާހަކައަކާ އެވެ. ބަނޫ އިސްރާއީލު ބާގައިގެ މީހުން އިމްތިހާނު ކުރެއްވުމުގެ ގޮތުން، ގެރިއެއް ކަތިލުމަށް އަމުރު ކުރެވުނު ހިނދު، އެ މީހުން ކަންތައްތައް ކުރި ގޮތުގެ ވާހަކައާ އެވެ.\nސޫރަތުގެ މާތްކަމާއިމެދު އައިސްފައިވާ ބައެއް ހަދީސްތައް\nއަލްބަޤަރާ ސޫރަތުގެ މައިގަނޑު މައުޟޫއަކީ އިލާހީ ހިދާޔަތުގެ ވާހަކަ އެވެ. އާދެ، ހެޔޮ ގޮތުގެ މަގު ބަޔާން ކުރުމުގެ ވާހަކަ އެވެ. އިންސާނާގެ ފަރުދީ ޙަޔާތާއި އަދި ޖަމާޢީ ޙަޔާތް ހެޔޮ ގޮތުގައި ވޭތުކޮށްލާނީ ކިހިނެތްކަމާ ބެހޭ ގޮތުން ދެވޭ ތަޢުލީމާތުތަކާއި އިރުޝާދުގެ ވާހަކަ އެވެ.\nމީސްތަކުން ބެހިފައިވާ ގޮތްތައް\nމުއުމިނުންގެވާހަކަ އައިސްފައިވަނީ ފުރަތަމަ އާޔަތުން ފަސް ވަނަ އާޔަތަށެވެ.\nކާފަރުންގެވާހަކަ އައިސްފައިވަނީ ހަވަނަ އާޔަތާއި ހަތްވަނަ އާޔަތަށެވެ.\nމުނާފިޤުންގެވާހަކަ އައިސްފައިވަނީ އަށްވަނަ އާޔަތުން 20 ވަނަ އާޔަތަށެވެ.\nއަށްވަނަ އާޔަތުން ފެށިގެން20ވަނަ އާޔަތުގެ ނިޔަލަށް އައިސްފައި ވާހަކަތައް މުނާފިގުންނަށެވެ.\nއަލްބަޤަރާ ސޫރަތުގެ 30 ވަނަ އާޔަތުން ފެށިގެން 39 ވަނަ އާޔަތުގެ ނިޔަލަށް އައިސްފައިވަނީ އިންސާނުން ޚަލްޤުކޮށް ވުޖޫދަށް ގެންނެވުމުގެ ވާހަކަ އެވެ. އާދަމްގެފާނާއި ހައްވާގެފާނުގެ ޚަލްޤު ކުރައްވައި، އިންސާނުން ދުނިޔޭގައި ލެއްވުނު ގޮތުގެ ވާހަކަ އެވެ. އިބްލީހަކީ އިންސާނުންގެ ބޮޑުވެގެންވާ ޢަދާވާތްތެރިއެއްކަމާއި، އިންސާނުން މަގުފުރެއްދުމުގައި އެންމެ ހިނދުކޮޅެއްވެސް އިބްލީސް ދޫނުކުރާނެކަން މި ބައިގައި އައިސްފައިވެއެވެ. އިންސާނުން ވާވެއްދުމަށް ކުރެވެން ހުރި ހުރިހާ ކަމެއް އިބްލީސް ކުރާނެކަމާއި އިބްލީހުގެ މަޅިތަކުން އިންސާނުންނަށް ސަލާމަތްވެވޭނެ މަގަކީ ﷲ ތަޢާލާގެ ރައްކާތެރިކަމަށް އެދުމާއި (الإستعاذة) ﷲ ތަޢާލާގެ އަމުރުފުޅުތަކަށް ތަބަޢަވެ، ނަހީތަކުން ދުރުވުން ކަމުގައިވެސް ބަޔާންކުރައްވައިފައިވެއެވެ.\nތިންވަނަ ބައި އެކުލެވިގެންވަނީ 40 ވަނަ އާޔަތުން ފެށިގެން 123 ވަނަ އާޔަތުގެ ނިޔަލަށެވެ. މިބައިގައި ހުށަހަޅާލެވިފައި ވަނީ ބަނޫ އިސްރާއީލު ބާގައިގެ ތާރީޚުގެ ބައެއް ވާހަކަތަކެވެ. މާތްﷲ އެމީހުންނަށް ދެއްވި ނިއުމަތްތަކުގެ ވާހަކަ އެވެ. އިލާހީ ހިދާޔަތް އެމީހުންނަށް ދެވުނު ކަމާއި އަދި އެހިދާޔަތުގެ އަލީގައި އެމީހުންގެ ޙަޔާތް ވޭތުކޮށް، އެހެން މީސްތަކުންނަށް އޮތް ނަމޫނާއަކަށްވުމުގެ ޝަރަފު ދެވި، މިމަތިވެރި ވާޖިބު، އެމީހުންނާ ހަވާލު ކުރެވުނު ކަމުގެ ވާހަކަ އެވެ. އަދި އެ ވާޖިބު އަދާ ކުރުމުގައި އެމީހުން އަމަލު ކުރި ގޮތާއި އޭގެ ނަތީޖާގެ މައްޗަށް ވެސް މިބައިގައި އަލިއަޅުވާލެވިފައި ވެއެވެ.\nއަލްބަޤަރާ ސޫރަތުގެ ތިންވަނަ ބައި ހިމެނެނީ 124 އާޔަތުން ފެށިގެން 141 ގެ ނިޔަލަށެވެ. މި ޚަލީފާވެރި ކުރެއްވުމަކީ ކާމިޔާބު ޚަލީފާވެރިކުރެއްވުމެކެވެ. މި ތަޖުރިބާގެ ފުރަތަމަ ޚަލީފާއަކީ އިބްރާހީމް عليه السلام އެވެ. މާތްﷲ އަށް ކިޔަމަންތެރިކަން އަދާކުރުމާއި ޚިލާފަތުގެ މަސްއޫލިއްޔަތަށް އަމާނާތްތެރިވުމުގައި އިބްރާހިމްގެފާނަކީ ލާމަސީލު ނަމޫނާއެކެވެ. އިބްރާހިމްގެފާނު (ދީން ބަޔާންކޮށްދެއްވުމުގެ) އަމާނާތް އަދާކުރެއްވިއެވެ. އެކަލޭގެފާނާއި ހަވާލުކުރެވުނު މަސްއޫލިއްޔަތުތައް ފުރިހަމަކުރެއްވިއެވެ.\nދެވަނަ ބައިގައި ސާފުކޮށްދެއްވައި ބަޔާންކޮށްދެއްވާފައިވަނީ، ބިންމަތީގައި އިންސާނާ ޚަލީފާވެރިއަކު ކަމުގައި ލެއްވުމުގެ ބޭނުމާއި މަޤުޞަދު ހަގީގަތަކަށް ހެދުމަށްޓަކައި އިންސާނާ ޢަމަލުކުރަން ޖެހޭ، މަންހަޖާއި ދުސްތޫރެވެ. މި މަންހަޖާއި ދުސްތޫރު ގެންނަވާފައިވަނީ، އުއްމަތުގެ ހާލަތާއި އުއްމަތުގެ އަފްރާދުންގެ ނަފްސުތަކާއި ވަކި ވަކި ފަރުދުންގެ ޠަބީޢަތާ އެކަށޭނަ ގޮތުން، ތަފާތު މަރުޙަލާތަކެއްގެ މަތިންނެވެ. އެގޮތުން:\nކުރީގެ އުއްމަތްތަކާ ތަފާތުކުރައްވައި އެބައިމީހުންނަށް ތަބާވުން ނިމުމަކަށް ގެންނަވައި، އެކަމުން މިންޖުކޮށްދެއްވުން (104،106،141)\nތަފާތުކުރައްވައި ޚާއްސަކުރެއްވުމުގެ ސަބަބެއްކަމުގައި ވަޒަންހަމަކަމާއި މެދުމިންކަން ލެއްވެވި (158)\nކިޔަމަންތެރިކަން އަދާކުރާނެ ޢަމަލީ މިންގަނޑުތައް (142-150)\nޝަރުޢުކުރެއްވުނު ކަންކަމާއި މަންހަޖުގެ ތަފްޞީލު:\nއިސްތިޘްނާކުރައްވާ ޙަރާމްކުރެއްވި ތަކެތި ފިޔަވައި، ބިންމަތީގައި ވާ އެންމެހާ ރިވެތި ތަކެތި ހުއްދަކުރެއްވުން (172،173)\nޖިނާއީ ކުށްތައް (178، 179)\nވަޞިއްޔަތުގެ މުހިންމުކަން ސަމާލުކަމަށް ގެންނެވުން (180، 181، 182)\nއަޅުކަން (ރޯދަ) ޝަރުޢުކުރެއްވުން (183-187)\nޖިހާދުކުރުން ޝަރުޢުކުރެއްވުން (190-195، 216-218)\nޙައްޖު ޝަރުޢުކުރެއްވުން (189، 197-203)\nޢައިލާއާ ގުޅޭ ޙުކުމުތައް ޝަރުޢުކުރެއްވުން:\nޚުލްޢު (އަނބިމީހާ އަމިއްލައަށް ވަރިވުން) (229)\nވަރިވެފައިވާ އަންހެނާއާއި ހުވަފަތް އަންހެނާގެ ޢިއްދާ (228، 234)\nޚަރަދު ދިނުމާއި ކައިވެނީގެ ރަން (236،237،240،241)\nގާތުން ކިރުދިނުން (233)\nޙައިޟުވުން (222، 223)\nއަޅުގަނޑާ އެކު ވިސްނުންހިންގާލުމަށް: ސޫރަތުގެ އެމުނިއެކުލެވުމާއި ތަރުތީބުގައި ވާ ފުރިހަމަކަން\n(އުއްމަތުގެ) ޚާއްސަކަން ހަގީގަތަކަށް ވުން ((فَوَلِّ وَجۡهَكَ شَطۡرَ ٱلۡمَسۡجِدِ ٱلۡحَرَامِ((\n(އުއްމަތް) ޚާއްސަކުރެއްވުމުގައި، މީޒާންހަމަކަން ((إِنَّ ٱلصَّفَا وَٱلۡمَرۡوَةَ مِن شَعَآٮِٕرِ ٱللَّهِ‌ۖ))\nކުރިމަތިލާ ފަރާތަކީ ހުރިހާ އެއްޗެއް ނޫންކަން.. ((لَّيۡسَ ٱلۡبِرَّ أَن تُوَلُّواْ وُجُوهَكُمۡ قِبَلَ ٱلۡمَشۡرِقِ وَٱلۡمَغۡرِبِ)) އެހެނެއްކަމަކު، ބޭނުންވަނީ، ޝާމިލު އިޞްލާޙުވުމާއި ފުރިހަމައަށް ތަބާވުންކަން\nޝާމިލު އިޞްލާޙުވުން ދޭހަވާ ކަންކަން (ޝަރުޢީ ޙުކުމުތައް)\nމި ހިސާބުން ފަހަރުގައި އުފެދިދާނެ ސުވާލެއް: ޝަރުޢީ ޙުކުމުތައް ތަރުތީބު ގޮތެއްގައި ބަޔާންކުރެއްވުމުގެ ބަދަލުގައި މަސްހުނިކޮށް ބަޔާންކުރެއްވެވީ ކީއްވެ؟\nއެހެނީ، އަޅުކަމުގެ ޙުކުމުތައް އެހެން ޙުކުމުތަކާ ވަކިން ބަޔާންކުރެއްވުމުގެ ބަދަލުގައި، ޖިނާއީ ޙުކުމުތަކާ ވިދިގެން، އެކުއެކީގައި ގެންނެވުމުގެ ޙިކުމަތަކީ؛ މި ސޫރަތުގައި ބަޔާންވެގެންވާ މަންހަޖުގެ ޝާމިލުކަން ކަށަވަރުކޮށްދެއްވުމާއެކު، އަޅުކަމަކީ ދިރިއުޅުމުގެ ހުރިހާ މައިދާނަކާ ގުޅި ލާމެހިފައި ވާ ބައެއްކަން ބަޔާންކޮށްދެއްވުމެވެ.\nހަމަ އެފަދަ އެހެން ސުވާލެއް: ޢާއިލާއާ ގުޅޭ ޙުކުމުތައް އަޅުކަމުގެ ޙުކުމުތަކަށް ވުރެ ފަހުން ބަޔާންކުރެއްވީ ކީއްވެ؟\nއެއީ، އެ ޙުކުމުތައް ކިޔަމަންތެރިކަމާއެކު ބަލައިގަނެ އެކަންކަމަށް ޢަމަލުކުރުން ފަސޭހަވުމަށްޓަކައެވެ. އެހެނީ، އަޅުކަމާއި ތަޤުވާގެ އެހީގައި ހިތާއި ނަފްސު އެކަމަށް ތައްޔާރުވެފައިވުމަކީ ކޮންމެހެން ބޭނުންކަމެކެވެ.\nޢާއިލާގެ ޙުކުމުތައް ވާރިދުވެގެން ވާ އާޔަތްތަކުގެ ނިންމުމުގައި ﷲ އަށް ތަޤުވާވެރިވުމާއި އެކަލާނގެ ވޮޑިގެންވާ ކަން ދަތުމާއި އެކަލާނގެ ދެނެވޮޑިގެންވާކަން ހަނދާންކުރުމުގެ ވާހަކަތައް ގެންނަވާފައި ވަނީ އެ ސަބަބަށްޓަކައެވެ. އޭގެ ބައެއް މިސާލުތަކަކީ 231، 233، 234، 237 އަދި 241 ވަނަ އާޔަތެވެ.\nއެހެނީ، އަހަރުމެންގެ ޝަރީޢަތުގައި އަޚުލާޤާއި ޢަމަލަކީ ދުވަހަކުވެސް ވަކިނުކުރެވޭނެ ދޭއްޗެވެ.\nބަޤަރާ ސޫރަތުގައި ދެން އަހަރުމެންނަށް ބަޔާންކޮށްދެއްވާފައި ވަނީ، ޠާލޫތާއި ޖާލޫތުގެ ވާހަކައެވެ. އެ ވާހަކާގައި ކިޔައިދެއްވާފައިވަނީ، ބިންމަތީގައި ޚަލީފާވެރިންތަކެއްކަމުގައި ވި ބަނީ އިސްރާއީލުންގެ ދެ ޖަމާޢަތެއްގެ ވާހަކައެވެ. އޭގެ ތެރެއިން އެއް ބަޔަކު، އެ ކަމުގައި ނާކާމިޔާބާ ކުރިމަތީލާން ޖެހުނެވެ. އެއީ އެބައިމީހުން، ޢަދުއްވުންނާ ބައްދަލުވި ހިނދު ބިރުގަނެ، އެނބުރި ދުވެފިލުމުންނާއި، އެބައިމީހުންގެ ނަބިއްޔާއަށް ނުކިޔަމަންތެރިވުމުންނާއި، އީމާންތެރިކަމާއި ރައްބާނީ މިންގަނޑުތަކުން، ނަޞްރުލިބުމާއި ބަލިވެ އިނދަޖެހުން މިންކުރުމުގެ ބަދަލުގައި، މާއްދީ މިންގަނޑުތަކުން އެ ދެ ކަން މިންކުރުމުގެ ސަބަބުންނެވެ.\nއޭގެތެރެއިން ދެވަނަ ޖަމާޢަތަށް ކާމިޔާބު ލިބުނީ، ހިތްވަރުގަދަކަމާއި ދެތުވެރިކަމާއި ކިޔަމަންތެރިކަމާއި (އެމީހުންގެ ވެރި ރައްބާ މެދު އޮތް) ޔަގީންކަމުގެ ވަރުގަދަކަމުންނާއި (އެފަރާތަށް) ވަކީލުކޮށް އިޢުތިމާދުކުރުމުގެ ސަބަބުންނެވެ.\nމިވާހަކަތައް ބަޔާންކޮށްދެއްވާފައި ވަނީ، (ކުރިން ބަޔާންވެ ދިޔަ) މަންޖަހު ޙިމާޔަތްކުރުމަށް، ޖިހާދުގެ މުހިންމުކަން ބުނެދެއްވުމަށެވެ. އަދި، އެކަމައިގެން ތެދުވުމަށް ބިރުގަނެ ފިނޑިވާ މީހުންނަކީ، (ބިންމަތީގައި ޚަލީފާވެރިއަކު ކަމުގައި ވުމުގެ) ރައްބާނިއްޔަ އަމާނާތާއި މަސްއޫލިއްޔަތު އުފުލުމަށް އެކަށީގެންވާ ބައެއްނޫންކަން ވިސްނަވައިދެއްވުމަށެވެ.\nއެއަށް ފަހު، ދެން ބަޔާންކޮށްދެއްވާފައި ވަނީ، މާލީ އަދި އިޤްތިޞާދީ ޙުކުމުތަކެވެ. އެގޮތުން، އެފަދަ ބައެއް ތަފްޞީލުތަކާއެކު، ވަރުގަދަ ނަހީއިން ރިބާ ނަހީކުރެއްވެވިއެވެ. އެހެނީ ރިބާއަކީ އެންމެ ބޮޑުވެގެންވާ ފާފަތަކުގެ ތެރެއިން ފާފައެކެވެ. އެކަން 195،215،245،254،261-283 މި އާޔަތްތަކުން އެނގިގެންދާނެއެވެ.\nމި ބަރަކާތްތެރި ސޫރަތާ ގުޅިފައިވާ ފައިދާތަކާއި ފިލާވަޅުތައް\nމުއުމިނުންގެ އީމާންތެރިކަން ވަރުގަދަވެ އެބައިމީހުންގެ ވެރި ރައްބާ މެދު ހިތްތަކުގައި އޮންނަ ޔަގީންކަން އިތުރުވެގެން ދިޔުން؛ ދުނިޔޭގެ ރާސްތާ ފުރިހަމަކުރުމުގައި އެކަން އެބައިމީހުންނަށް އެހީއަކަށް ވުން. އެގޮތުން ޢުޒައިރުގެފާނުގެ ވާހަކައާއި (259) އިބްރާހީމްގެފާނާއި ނަމްރޫދުގެ ވާހަކައާއި (258) އިބްރާހީމްގެފާނުގެ އެދިލެއްވުމަށް، ދޫނި އަލުން ދިރުއްވުނު ވާހަކައާއި (260) މަރުވުމަށް ފަހު އަލުން ދިރުއްވުނު މީސްތަކުންގެ ވާހަކަ (243) އަކީ އެފަދަ ވާހަކަތަކެކެވެ.\nމި ހުރިހާ ވާހަކަތަކެއްވެސް އިޝާރަތްކުރަނީ، މަރުވެފައިވާ ތަކެތި ދިރުއްވުމާއި ކައުނުގެ އެންމެހާ ކަންކަމުގައި ﷲ ސުބުޙާނަހޫ ވަތަޢާލާއަށް ލިބިވޮޑިގެންވާ މުޠުލަޤު (އިމެއް ނެތް) ބާރާއި ކުޅަދުންވަންތަކަމަށެވެ.\nޙުއްދަ އަދި ޙަލާލް ބަދީލެއް ނުދައްކަވައި، އިސްލާމްދީނުގައި އެއްވެސް އެޗެއް އަދި ކަމެއް ޙަރާމްނުކުރައްވާކަން. އެގޮތުން، ރިބާގެ އާޔަތް ވާރިދުވެފައި ވަނީ، ހޭދަކުރުމާއި އިތުރުކުރުމާއި ދަރަނީގެ ވާހަކަތައް ބަޔާންވެފައިވާ އާޔަތްތަކާ ގުޅިގެންނެވެ.\nބަޤަރާ ސޫރަތަކީ އިސްލާމްދީނުގެ އެންމެހާ ރުކުންތައް (ޝަހާދަތާއި ނަމާދާއި ޒަކާތާއި ރޯދައާއި ޙައްޖު) އެއް ސޫރަތެއްގައި ވާރިދުވެގެންވާ ހަމައެކަނި ސޫރަތެވެ.\nﷲ ސުބުޙާނަހޫ ވަތަޢާލާ ކީރިތި ޤުރުއާން އެންމެ ފުރަތަމަ ސިފަކުރައްވާފައި ވަނީ، ((ذَٲلِكَ ٱلۡڪِتَـٰبُ لَا رَيۡبَ‌ۛ فِيهِ‌ۛ)) މި މޭރުމުންނެވެ. އެބަހީ، އެ ފޮތަކީ އޭގައި އެއްވެސް ޝައްކެއް ނުވާ ޔަގީން ފޮތެކެވެ. މިއީ އެކަލާނގެއަށް އީމާން ނުވާ މީހުންނަށް ވާ އެންމެ ބޮޑު ގޮންޖެހުމެވެ. އެހެނީ، އެއްވެސް ފޮތެއްގެ ވެރިއަކު (އެބަހީ އެއްވެސް މުއައްލިފަކު) އެނާގެ ފޮތާ މެދު މިފަދަ ޔަގީންކަމަކުން ގޮންނުޖަހާނެއެވެ. ޞަޙާބިންގެ ޒަމާނުން ފެށިގެން މިއަދާ ހަމަޔަށް ނިމިގޮސްފައިވާ ހުރިހާ ޢިލްމުވެރިންނަށް މި ގޮންޖެހުން އަމާޒުވެގެން ވީ ނަމަވެސް، ކީރިތި ޤުރުއާނުން އެވެސް ކުށެއް ނުވަތަ އުނިކަމެއް ފާހަގަކުރުމަށް، އެކަކުވެސް ކުޅެދިފައެއް ނުވެއެވެ. ޚުދު، ޤުރުއާނާ މެދު ޝައްކުކުރާ މީހުންވެސް އެކަމުގައި ކާމިޔާބުވެފައެއް ނުވެއެވެ.\nކީރިތި ޤުރުއާނުގައި ﷲ ސުބުޙާނަހޫ ވަތަޢާލާ މުއުމިނުން ސިފަކުރައްވާފައިވަނީ ޣައިބަށް އީމާންވާ ބައެއްގެ ގޮތުގައެވެ. ((يُؤۡمِنُونَ بِٱلۡغَيۡبِ)) ހަމަ މިސޫރަތުގައި، އެންމެ ފަހުން މުއުމިނުން ސިފަކުރައްވާފައިވަނީ، ﷲ ގެ ޙަޟުރަތުން ރަސޫލާ (صلى الله عليه وسلم) އަށް ބާވައިލެއްވި ތަކެއްޗަށް އީމާންވި ބައެއްގެ ގޮތުގައެވެ. ((ءَامَنَ ٱلرَّسُولُ بِمَآ أُنزِلَ إِلَيۡهِ مِن رَّبِّهِۦ وَٱلۡمُؤۡمِنُونَ‌ۚ)) އެހެންކަމުން، އެންމެ މުހިންމު ކަމަކީ އިޢުތިޤާދު ނުވަތަ ގަބޫލުކުރާ ގަބޫލުކުރުމެވެ.\nއިޢުތިޤާދަކީ ހިތުގެ ޢަމަލެކެވެ. ﷲ ސުބުޙާނަހޫ ވަތަޢާލާ ބައްލަވާވޮޑިގެން ވަނީ، އެކަލާނގެ އަޅުތަކުންގެ ހިތްތަކަށެވެ. ހައްދަވާ ބޮޑުކުރެއްވި ރަސްކަލާކޮ! އަޅަމެންގެ ހިތްތައް އިޞްލާޙުކުރައްވައި އަޅަމެންނީ ސަލާމަތް ހިތެއްގެ ވެރި ބަޔަކުކަމުގައި ލައްވާންދޭވެ!\nއިންސާނާ ޢިލްމުގެ ސަބަބުން މަތިވެރިކުރެއްވެވިއެވެ.\nމާތް ﷲ ވަޙީކުރެއްވިއެވެ. ((وَعَلَّمَ ءَادَمَ ٱلۡأَسۡمَآءَ كُلَّهَا)) (ބަޤަރާ 31)\nއަދިވެސް ވަޙީކުރެއްވެވިއެވެ. ((خَلَقَ ٱلۡإِنسَـٰنَ * عَلَّمَهُ ٱلۡبَيَانَ)) (ރަޙްމާން 2)\nއެކަލާނގެ ނަބިއްޔާ މޫސާގެފާނާ ގުޅޭގޮތުން ވަޙީކުރެއްވެވިއެވެ. ((أَعُوذُ بِٱللَّهِ أَنۡ أَكُونَ مِنَ ٱلۡجَـٰهِلِينَ)) (ބަޤަރާ 67)\nޢިލްމުތަކުގެ ތެރެއިން އެންމެ މަތިވެރި ޢިލްމަކީ، ﷲ ސުބުޙާނަހޫ ވަތަޢާލާގެ ހަޟްރަތުން ބާވާލައްވާފައިވާ ޢިލްމެވެ. އެހެނީ، އެކަލާނގެއީ ކާއިނާތުގެ ޚާލިޤެވެ. އަދި ހުރިހާ ކަމެއް ދެނެވޮޑިގެންވާ ޢަލީމެވެ.\nއަޅާގެ ފަރާތުން ވާ ތައުބާ، ﷲ ގެ ހަޒުރަތުގައި،2ތައުބާއަކުން ވަށާލެވިގެން ވެއެވެ:\nތައުބާއަށް ތައުފީޤު މިންވަރުކުރެއްވުން ((فَتَلَقَّىٰٓ ءَادَمُ مِن رَّبِّهِۦ كَلِمَـٰتٍ۬))\nތައުބާ ޤަބޫލުކުރެއްވުން ((فَتَابَ عَلَيۡهِ‌ۚ إِنَّهُ ۥ هُوَ ٱلتَّوَّابُ ٱلرَّحِيمُ))\nމިކަން ޤުރުއާނުގައި އެތައް ފަހަރަކު ވާރިދުންވެގެން ވެއެވެ. މިއީ، އަޅުތަކުންގެ މައްޗަށް ތަނަވަސްވެގެން ވާ ރަޙުމަތެވެ. އެކަލާނގެއީ އެންމެ ރަޙީމުވަންތަ ރަސްކަލާނގެއެވެ.\nޖަނަވާރަކުވެސް ނުކުރާނެ ފަދަ ބައެއް ކަންކަން އިންސާނުންގެ ފުށުން ބައެއް ފަހަރު ތިބާ ދެކޭނެއެވެ. އެ ފަދަ ހާލަތްތަކުގައި ހައިރާންވާކަށް ނުޖެހެއެވެ. އެހެނީ، ބައެއް އިންސާނުންގެ ހިތްތައް ހަރު ހިލައަށް ވުރެ ހަރުކަމުގައި ވެއެވެ. މާތް ﷲ ވަޙީކުރައްވާފައި ވެއެވެ. ((ثُمَّ قَسَتۡ قُلُوبُكُم مِّنۢ بَعۡدِ ذَٲلِكَ فَهِىَ كَٱلۡحِجَارَةِ أَوۡ أَشَدُّ قَسۡوَةً۬‌ۚ))\nމާތް ﷲ ވަޙީކުރެއްވިއެވެ. ((وَقُلۡنَا يَـٰٓـَٔادَمُ ٱسۡكُنۡ أَنتَ وَزَوۡجُكَ ٱلۡجَنَّةَ)) (ބަޤަރާ)\nއަދިވެސް ވަޙީކުރައްވާފައި ވެއެވެ. ((وَيَـٰٓـَٔادَمُ ٱسۡكُنۡ أَنتَ وَزَوۡجُكَ ٱلۡجَنَّةَ)) (އަޢުރާފް)\nމި ދެ އާޔަތުގައި ގެންވާފައިވާ ((ٱسۡكُنۡ)) މި ލަފުޒުން، އިޝާރާތްކުރައްވަނީ، އާދަމްގެފާނު ސުވަރުގޭގައި ހޭދަކުރެވި ވަގުތުގެ ކުރުކަމަށެވެ. އެހެނީ، އާދަމްގެފާނު ޚަލްޤުކުރެއްވުނީ، ބިންމަތީގައި ޚަލީފާވެރިޔަކުކަމުގައި ވުމަށެވެ.\nމާތް ﷲ ވަޙީކުރެއްވިއެވެ. ((وَلَمَّا جَآءَهُمۡ رَسُولٌ۬ مِّنۡ عِندِ ٱللَّهِ مُصَدِّقٌ۬ لِّمَا مَعَهُمۡ نَبَذَ فَرِيقٌ۬ مِّنَ ٱلَّذِينَ أُوتُواْ ٱلۡكِتَـٰبَ ڪِتَـٰبَ ٱللَّهِ وَرَآءَ ظُهُورِهِمۡ كَأَنَّهُمۡ لَا يَعۡلَمُونَ * وَٱتَّبَعُواْ مَا تَتۡلُواْ ٱلشَّيَـٰطِينُ))\nއިބްނު ސަޢްދީ (ރަޙިމަހު ﷲ) ވިދާޅުވިއެވެ.\nރަޙްމާނުވަންތަ ﷲ އަށް އަޅުކަންކުރުން ދޫކޮށްލައިފި މީހާއަށް، ބުދުތަކަށް އަޅުވެތިވުމުގެ ބަލާވެރިކަން ޖެހިދެއެވެ.\nﷲ އަށް ކިޔަމަންތެރިކަން އަދާކުމުގައި ހޭދަނުކުރާ މީހާ، ހޭދަކުރާ ހުށީ ޝައިޠާނާއަށް ކިޔަމަންތެރިވުމުގައެވެ.\nހެއްދެވި ފަރާތަށް ކިޔަމަންތެރިވެ މަޑުމޮޅިވުން ދޫކޮށްލައިފި މީހާއަށް، ހެއްދެވި ފަރާތުގެ އެހެން އަޅުތަކުންނަށް ކިޔަމަންވާން ޖެހި، އެ މީހުންގެ ކުރިމަތީގައި ނިކަމެތިކަން ޖައްސަވަތެވެ.\nޙައްޤު ދޫކޮށްލައިފި މީހާއަށް، ބާޠިލުގެ ބަލާވެރިކަން ޖައްސަވަތެވެ.\nމި ބީދައިން، ޔަހޫދީން، ﷲ ގެ ފޮތް ދޫކޮށްލުމުން، ތަބާވާން ޖެހުނީ ޝައިޠާނުން ކިޔައިދިން ވާހަކަތަކަށެވެ. މިއީ ޤަދަރުގައި ކަން ހިނގާ ސުންނަތެވެ. އަދި އިލާހީ ޙުކުމެވެ.\n((يَـٰٓأَيُّہَا ٱلنَّاسُ ٱعۡبُدُواْ رَبَّكُمُ ..))\nމި އާޔަތުގައި ވަނީ، ﷲ އަށް އަޅުކަންކުރުމަށް ޚަލްޤުތަކުންނަށް ދެއްވާފައިވާ ދެ ދަޢުވަތެވެ. އެއީ ދެ މަގަކުންނެވެ:\nފުރަތަމަ މަގަކީ؛ އިންސާނާއާއި އުޑުތަކާއި ބިމާއި ވާރޭ ޚަލްޤުކުރެއްވުމުގައި ވާ ހެކިތައް ބަޔާންކޮށްދެއްވުމެވެ.\nދެވަނަ މަގަކީ: އަޅުތަކުންނަށްޓަކައި ﷲ ސުބޫޙާނަހޫ ވަތަޢާލާގެ މައްޗަށް ވާ ޙައްޤުތަކާއި ނިޢުމަތްތަކުގެ ވާހަކަ، ނުހަނު ރިވެތި ބަޔާންކޮށްދެއްވުމަކުން ބުނެދެއްވުމެވެ.\nއެގޮތުން، އެންމެ ފުރަތަމަ އެބައިމީހުންނާއި އެބައިމީހުންގެ ކާބަފައިން ހައްދަވާބޮޑުކުރެއްވި އިލާހަކީ އެކަލާނގެ ކަމާއި، ޚާލިޤުވަންތަ އިލާހަށް އަޅުކަންކުރުން ޙައްޤުވެގެންވާކަން ހަނދާކޮށްދެއްވެވިއެވެ. އެއަށް ފަހު، އެ އިލާހުގެ ނިޢުމަތްތަކާއި، ނިޢުމަތްދެއްވާ ފަރާތަށް އަޅުކަންކޮށް ޝުކުރުވެރިވުން ޙައްޤުކަން ހަނދާންކޮށްދެއްވެވިއެވެ.\n((جعل لكم، رزقا لكم)) މި ބަސްފުޅާ މެދު ވިސްނަވާލައްވާށެވެ! ތިބާއާއި ތިބާގެ ވެރި ރަސްކަލާނގެ އާ ދެމެދު ވާ ލޯތްބާއި ކުލުނުވެރިކަން އިހުސާސްކުރެވޭނެއެވެ.\nމި އާޔަތުގެ އެންމެ މަތިވެރި މަޤުޞަދަކީ، ﷲ ގެ އެއްކައުވަންތަކަމަށް އަމުރުކުރެއްވުމެވެ. (21)


Enme reethi moonu: Shelbia troll ge shikaara akah\nމޮޑެލް އަދި ބަތަލާ ޔައެލް ޝެލްބިއާ\nސޯޝަލް މީޑިއާއަކީ ބައެއް މީހުންނަށް ވަރަށް ހިތްދަތި ތަޖުރިބާތައް ކުރަން ޖެހޭ ތަނެކެވެ. ހާއްސަކޮށް މީހުންގެ މަލާމާތާއި ފުރައްސާރައެއްގެ ޝިކާރައަކަށްވާ މީހުންނަށެވެ.\n"ދުނިޔޭގެ އެންމެ ރީތި މޫނު" ގެ ލަގަބު ހާސިލު ކޮށްފައިވާ 19 އަހަރުގެ ޒުވާނާ ޔައެލް ޝެލްބިއާ އަށް ވެސް ކުރެވިފައި ވަނީ މިކަހަލަ ތަޖުރިބާ އެކެވެ. މީހުން އޭނާއަށް ނަފްރަތުކޮށް މަލާމާތާއި ފުރައްސާރަކުރާ ވަރުން ޝެލްބިއާއަށް މިހާރު ދިރިއުޅެން ވެސް ވަނީ ދަތިކަމަކަށް ވެފަ އެވެ.\nޓީސީ ކެންޑްލާޒް އެނުއަލް "100 މޯސްޓް ބިއުޓިފުލް ފޭސަސް އޮފް ދަ އިޔާ 2020" ގެ ލިސްޓުގެ އެއްވަނަ މިފަހަރު ލިބިފައި ވަނީ ޝެލްބިއާ އަށެވެ. އޭނާއަކީ އިޒްރޭލުގެ މޮޑެލް އެކެވެ. އަދި ބަތަލާ އެކެވެ.\nމި މުބާރާތް ދުނިޔޭގެ ގިނަ ބައެއްގެ ސަމާލު ކަމަށް ފުރަތަމަ އައީ މީގެ މަދު އަހަރުތަކެއް ކުރިން މި މުބާރާތުގެ އެއްވަނަ ހަ އަހަރުގެ ތައިލީން ބްލޮންޑެއު އަށް ލިބުނީމަ އެވެ.\nމިފަހަރު މި މަގާމު ހޯދި ޝެލްބިއާ އަށް ވެސް އޭނާގެ މި ފަހުރުވެރި ކާމިޔާބީއާ މެދު އުފާ ކުރެވޭނެ ގޮތެއް ނުވި އެވެ. ސޯޝަލް މީޑިއާގައި އޭނާއަށް ޓްރޯލް ކުރާ މީހުން ގިނަ ކަމުންނެވެ.\nޝެލްބިއާ ބުނީ މި މުބާރާތުން އެއްވަނަ ލިބުމުން އޭނާއަށް ތަހުނިޔާ ކިޔާ މީހުން އިތުރުވީ ގޮތަށް މަލާމާތާއި ނަފްރަތު ކުރާ މީހުން ވެސް މަދެއް ނުވި އެވެ.\n"ވަރަށް ގިނަ ބަޔަކު މަރުހަބާ ކިޔައި ވަރަށް ލޯބިވާ ކަމަށް ބުނެ މެސެޖުތައް ކޮށްފައިވޭ. ހަމައެއާކު މަލާމާތާއި ފުރައްސާރަކޮށް އަދި ރުޅިވެރި މެސެޖު ލިޔުނު މީހުން ވެސް އެބަތިބި،" އިނގިރޭސި ވިލާތުގެ "ދަ ސަން" ނޫހަށް ދީފައިވާ އިންޓަވިއު އެއްގައި ޝެލްބިއާ ބުންޏެވެ.\nދުނިޔޭގެ އެންމެ ރީތި 100 މޫނުގެ ލިސްޓުން އެއްވަނަ އޭނާއަށް ލިބުމުން އިންސްޓަގްރާމްގައި އޭނާ ވަނީ އޭނާއަށް ވޯޓުދީ މި މަގާމަށް ގެންނަން މަސައްކަތް ކޮށްދިން އެންމެންނަށް ވަރަށް ބޮޑަށް ޝުކުރު އަދާކޮށްފަ އެވެ. އޭނާގެ ޕޯސްޓަށް 4،000 އަށް ވުރެ ގިނަ ކޮމެންޓުތައް ލިބިފައިވާއިރު ގިނައިން ހުރީ މަރުހަބާ ކިޔާފައި ހުރި މެސެޖުތަކެވެ.\nނަމަވެސް އަގްލީކްއީން ހޭޝްޓެގްގެ ދަށުން އޭނާއަށް ޓްރޯލް ކުރި މީހުން ވެސް ތިބިކަމަށް ޔައެލް ބުންޏެވެ.\nޝެލްބިއާ ބުނީ މުބާރާތުގެ އެއްވަނަ ލިބުނުއިރު އޭނާ މުބާރާތުގައި ބައިވެރި ވެގެން އުޅޭ ކަމެއް ވެސް އޭނާއަކަށް ނޭނގެ އެވެ.\n"އަހަރެން ހައިރާންވީ އެ މުބާރާތުގައި ބައިވެރި ވެގެން އުޅޭކަން ވެސް އަހަންނަށް އެނގިފައި ނެތީމަ. ނަމަވެސް މުބާރާތުން އެއްވަނަ ލިބުމުން ވަރަށް އުފާވި. އަހަންނަކަށް ނޭނގެ އަހަރެން މި މަގާމަށް ސެލެކްޓްވީ ސަބަބެއް.\nޝެލްބިއާ ވަނީ ކިމް ކާޑޭޝިއަންސްގެ ސްކިންކެއާ ލައިން ކޭކޭޑަބްލިޔު ބިއުޓީ އަށާއި ކައިލީ ޖެނާ އަށް މޮޑެލް ކޮށްދީފަ އެވެ.\nޝެލްބިއާ ބުނި ގޮތުގައި އިންސާނެއްގެ ރީތިކަމަކީ އެހެންމީހުންނަށް އިހުތިރާމާއި ލޯބިދިނުމާއެކު ޕޮޒިޓިވްކޮށް ހުރުމުން ލިބޭނެ އެއްޗެކެވެ. އެމީހަކީ ރަނގަޅު މީހެއް ނަމަ އޭނާގެ ދެލޮލުން ވެސް އެކަމެއް ފާޅުވާނެ އެވެ.\nސޯޝަލް މީޑިއާގައި ޓްރޯލްކުރާ މީހުން ކިޔާ އެއްޗިއްސާ އަޅާ ނުލައި އެމީހުން ފަތުރާ ވިހަތަކުގައި ނުޖެހުމަކީ އެކަމުން ސަލާމަތްވާން އޮތް އެންމެ ރަނގަޅު ގޮތް ކަމަށް ވެސް ޝެލްބިއާ ބުންޏެވެ.


Supreme Court in rahyithunge ninmun dhemehettee thee maruhabaa: EU\nސުޕްރީމް ކޯޓުން ރައްޔިތުންގެ ނިންމުން ދެމެހެއްޓީތީ މަރުހަބާ: އީޔޫ\n24 ސެޕްޓެމްބަރު 2018: ރިޔާސީ އިންތިހާބު ބޮޑުތަނުން އިބްރާހިމް މުހައްމަދު ސޯލިހް (އިބޫ) އާއި ރަންނިންމޭޓު ފައިސަލް ނަސީމް ކާމިޔާބް ކުރެއްވުމާއެކު އާޓިފިސިއަލް ބީޗު އެމްޑީޕީ ހަރުގެ ހުންނަ ސަރަހައްދުގައި އިދިކޮޅު ފަރާތްތަކުން އުފާ ފާޅުކުރަނީ - މުހައްމަދު އަފްރާހް | އަވަސް\nމިދިޔަ މަހުގެ 23 ވަނަ ދުވަހު ބޭއްވި ރިޔާސީ އިންތިހާބް ނަތީޖާ ދަމަހައްޓައި ރައްޔިތުންގެ ނިންމުމާއި އެއްގޮތަށް ސުޕްރީމް ކޯޓުން އިންތިހާބް ބާތިލް ނުކުރަން ނިންމި ނިންމުމަށް ޔޫރަޕިއަން ޔޫނިއަން.، އީޔޫ އިން މަރުހަބާ ކިޔައިފި އެވެ.\nއިންތިހާބް ބާތިލް ކުރުމަށް މިމަހު 10 ވަނަ ދުވަހު ރައީސް ޔާމީން ސުޕްރީމް ކޯޓަށް ވެއްދި މައްސަަލައިގެ ހުކުމް އިއްޔެ ވަނީ އިއްވާފަ އެވެ. ސުޕްރީމް ކޯޓުގެ ފަސް ފަނޑިިޔާރުންގެ އިއްތިފާގުން މިއަދު ނިންމީ ރައީސް ޔާމީން ހުށަހެޅުއްވި ކަންކަން ސާބިތުކުރަން ހަރުދަނާ އެއްވެސް ހެއްކެއް ހުށަހަޅާފައިނުވާ ކަމަށެވެ. އަދި އިބޫ އާއި ރައީސް ޔާމީންއާ ދެމެދު ވޯޓްގެ ފަރަގު ވަރަށް ބޮޑު ކަމަށާއި އެހެން ކަމުން ރިޔާސީ އިންތިހާބު ބާތިލް ކުރަން ޖެހޭ ފަދަ ސަބަބެއް ނެތް ކަމަށް\nސުޕްރީމް ކޯޓުން ނިންމި އެވެ.\nއީޔޫ އިން ބުނީ، ސުޕްރީމް ކޯޓުން ރައްޔިތުންގެ ނިންމުން ދަމަހައްޓައި ސުޕްރީމް ކޯޓުން ނިންމި ނިންމުމަށް މަރުހަބާ ދަންނަވާ ކަމަށާއި ހުކުމުގެ ސަބަބުން ސަރުކާރު ބަަދަލުވުމުގެ މަރުހަލާ އެއްވެސް ހުރަހެއްނެތި ހަލުވިކަމާއެކު ކުރިއަށް ގެންދިއުމަށް މަގުފަހިވާނެ ކަމަށެވެ. އަދި އާ ސަރުކާރާއެކު މަސައްކަތް ކުރުމަށް ބޭނުންވާ ކަމަށާއި ރާއްޖޭގައި ޑެމޮކްރަސީ އަލުން އިއާދަވާތަން ދެކެން ބޭނުންވާ ކަމަށްވެސް އީޔޫއިން ބުންޏެވެ.\nސުޕްރީމް ކޯޓުގެ ނިންމުމަށް އީޔޫއިން މަރުހަބާ ކިޔާފައިވާއިރު، އިބްރާހިމް މުހައްމަދު ސޯލިހް، އިބޫ އިންތިހާބް ކާމިޔާބު ކުރެއްވުމާއި ގުޅިގެން މަރުހަބާ ކިޔާފަ އެވެ. އަދި ރާއްޖޭގެ ކަންކަން އީޔޫއިން ވަރަށް ގާތުން ބަލަމުންދާ ކަމަށާއި، ރައީސް ކަމަށް އަލަށް އިންތިހާބުވި އިބްރާހިމް މުހައްމަދު ސޯލިހްގެ ކާމިޔާބީއާއެކު އަލަށް އުފެދޭ ސަރުކާރާއި ގާތުން މަސައްކަތްކޮށް ގުޅުން ހަރުދަނާ ކުރުމަށް އީޔޫއިން އުންމީދުކުރާ ކަމަށެވެ.\nސުޕްރީމް ކޯޓުން އިންތިހާބް ބާތިލް ނުކުރަން ނިންމުމާއި ގުޅިގެން އީޔޫ އިން މަރުހަބާ ކިޔާފައިވާއިރު، އިއްޔެ ވަނީ ސްރީ ލަންކާގައި ހުންނަ އެމެރިކާ އެމްބަސީގެ އިސްވެރިޔާ ރޮބަޓް ހިލްޓަންވެސް މަރުހަބާ ދަންނަވާފަ އެވެ. ހިލްޓަން ވިދާޅުވީ، ސުޕްރީމް ކޯޓްގެ ނިންމުމަށް މަރުހަބާ ކިޔާ ކަމަށާއި އިންތިހާބީ ރައީސް އަބްރާހިމް މުހައްމަދު ސޯލިހް، އިބޫއާއެކު މަސައްކަތް ކުރުމަށް ބޭނުންވާ ކަމަށެވެ.\nރައީސް އިބްރާހިމް މުހައްމަދު ސޯލިހު ސުޕްރީމް ކޯޓް އީޔޫ + ރިޔާސީ އިންތިހާބު 2018 ފައިސަލް ނަސީމް\nވެރިންގެ މުސާރަ ކުޑަކުރި މައްސަލަ ނުބެލޭނެ ކަމަށް ކަނޑައަޅައިފި\nވެރިންގެ މުސާރަ ކުޑަކުރި މައްސަލަ ތާވަލުކޮށްފި


Drug Vikkaa Meehunge Moothah Dhaulathuge Thereygai Funkoh Eba Oiy: Umar – adduLIVE\nޑްރަގް ވިއްކާ މީހުންގެ މޫތަށް ދައުލަތުގެ ތެރޭގައި ފުންކޮށް އެބައޮތް: އުމަރު\nJan 12, 2021, 21:16 ހަސަން ރަޝީދު\nޑްރަގް ވިއްކާ މީހުންގެ މޫތަށް ދައުލަތުގެ ތެރެއަށް ފުންކޮށް އެބައޮތް ކަމަށް ކުރީގެ ހޯމް މިނިސްޓަރު އުމަރު ނަސީރު ވިދާޅުވެއްޖެއެވެ.\nއުމަރު މިހެން ވިދާޅުވީ ފަޅުރަށެއް ކަމަށްވާ ގދ. ހުޅުވާރުލުން 2019 ވަނަ އަހަރު އަތުލައިގަތް 149 ކިލޯ މަސްތުވާތަކެތީގެ މައްސަލައިގައި ދައުވާކޮށްފައިވާ ފަސް މީހުންގެ މައްސަލަ ގދ. ގައްދޫ ކޯޓުން ބޭރުކޮށްލި މައްސަލަ އިސްތިއުނާފް ނުކުރަން ޕްރޮސެކިއުޓާ ޖެނެރަލް (ޕީޖީ) އޮފީހުން އިސްތިއުނާފް ނުކުރަން ނިންމުމުންނެވެ.\nޕީޖީ އޮފީހުގެ އޮފިޝަލަކު ވިދާޅުވީ އެ މައްސަލަ ހައި ކޯޓުގައި އިސްތިއުނާފު ނުކުރި ނަމަވެސް އެކަމާ ގުޅިގެން އަޅަންޖެހޭ އެހެން ފިޔަވަޅުތައް ދިރާސާކުރަމުން އަންނަ ކަމަށެވެ.\nއެކަމާ ގުޅިގެން އުމަރު މިރޭ ވިދާޅުވީ މި މައްސަލައިން ދައްކުވާދެނީ މަސްތުވާ އެއްޗެތި އެތެރެކޮށް ވިއްކާ މީހުންގެ މޫތަށް ދައުލަތުގެ ތެރެއަށް ފައިބައިފައިވާ ފުންމިން ކަމަށާއި އަދި އޭގެ ސަބަބުން ޤާނޫނު ތަކުގެ ބާރުކެޑިފައިވާ މިންވަރު ކަމަށެވެ.\nމި މޫތަށް ކަނޑާލާ، ދައުލަތް ސަލާމަތް ކުރެވޭނީ ޤައުމަށް އިޚުލާސްތެރި، ހަރުދަނާ، އަޒުމް ވަރުގަދަ ވެރިކަމެއް ޤާއިމް ކުރެވިގެން ކަމަށް އުމަރު ވިދާޅުވިއެވެ.\n"އިރާދަ ކުރެއްވިއްޔާ އެދުވަސް ދިވެހިން ދެކޭނެ. މަސްތުވާ އެއްޗެތީގެ ނުރައްކަލުން އާއިލާތައް ސަލާމަތް ކުރެވިފައިވާ މުޖްތަމަޢެއް ދިވެހިން ދެކޭނެ" އުމަރު ވިދާޅުވިއެވެ.\nމި މައްސަލަ ގައްދޫ ކޯޓުން ބޭރުކޮށްލާފައިވަނީ ދައުވާކުރުމަށް ބަޔާންކޮށްފައިވާ މުއްދަތުގެ ފަހުން ދައުވާ ކޮށްފައިވާކަމަށް ބުނެ އެވެ.\nމި މައްސަލައިގައި ހަތަރު މީހެއްގެ މައްޗަށް ޑައިމޯފިން ޓްރެފިކް ކުރުމުގެ ދައުވާ ކޮށްފައިވާއިރު ފަސްވަނަ މީހާގެ މައްޗަށް ކޮށްފައިވަނީ ޑައިމޯފިން ޓްރެފިކްކުރުމުގައި ބައިވެރިވުމުގެ ދައުވާ އެވެ. މި ތަކެތި ފުލުހުން 2019 ވަނަ އަހަރު އަތުލައިގެންފައި ވަނީ އެ ރަށުގައި ވަޅުލާފައި ހުއްޓަ އެވެ.


ސްރީލަންކާއާއި ދެކޮޅަށް ރާއްޖޭގެ ކުޅުންތެރިން ދެއްކި ހިތްވަރަށް މިނިސްޓަރ މަޙުލޫފުގެ ތަޢުރީފް! ސްރީލަންކާއާއި ދެކޮޅަށް ރާއްޖޭގެ ކުޅުންތެރިން ދެއްކި ހިތްވަރަށް މިނިސްޓަރ މަޙުލޫފުގެ ތަޢުރީފް!\nސްރީލަންކާއާއި ދެކޮޅަށް ރާއްޖޭގެ ކުޅުންތެރިން ދެއްކި ހިތްވަރަށް މިނިސްޓަރ މަޙުލޫފުގެ ތަޢުރީފް!\nސްރީލަންކާ ކަހަލަ ވަރުގަދަ ޓީމަކާއި ދެކޮޅަށް ރާއްޖޭގެ ކުޅުންތެރިން ދެއްކި ހިތްވަރަށް މިނިސްޓަރ އަޙުމަދު މަޙުލޫފު ތަޢުރީފްކުރައްވައިފިއެވެ.\nސްރީލަންކާގެ ޤައުމީ ވޮލީބޯޅަ ޓީމާއި ރާއްޖޭގެ ޤައުމީ ވޮލީބޯޅަ ޓީމް ވާދަކުރި އެކުވެރިކަމުގެ ދެވަނަ މެޗަށްފަހު ވާހަކަދައްކަމުން މިނިސްޓަރ ޔޫތް ސްޕޯޓްސް އެންޑް ކޮމިއުނިޓީ އެމްޕަވާމަންޓް އަޙުމަދު މަޙުލޫފު ވިދާޅުވީ ލަންކާ ކަހަލަ ވަރުގަދަ ޓީމަކާއި ދެކޮޅަށް ދިވެހި ޓީމުން ދެއްކި ހިތްވަރާއި ކުޅުމަށް ތަޢުރީފް ހައްގުކަމަށެވެ.\nމިނިސްޓަރ ވިދާޅުވީ ލަންކާ އަތުން ސެޓެއް ހޯދައި އަދި ވަރަށް ވާދަވެރިކަމާއިއެކު ސެޓު ނިމުމަކީ ޓީމްގެ ފެންވަރާއި ކުރިއެރުން ފެންނަކަމެއްކަމަށެވެ.\nމިނިސްޓަރ ވިދާޅުވީ ރޭގެ މެޗަކީ ތާރީޚީ މެޗަކަށްވާނެކަމަށާއި، އެއީ ފަހުގެ ތާރީޚެއްގައި އިންޑޯ ހޯލުގައި އެންމެ ގިނަ ސަޕޯޓަރުން ފެނުނު މެޗުކަމަށެވެ. މޫސުން ގޯސްވުމުގެ ސަބަބުން ވ.އަތޮޅުންނާއި ރިސޯޓްތަކުން އަދި މާލޭގެ އެކި ރަށްތަކުން މާލެ ނާދެވުނު މީހުން ގިނަނަމަވެސް ހޯލުން އެއްވެސްވަރެއްގެ ފަޅުކަމެއް ނުފެނުނުކަމަށެވެ. އަދި މިރޭ ކުޅޭ އެކުވެރިކަމުގެ ފަހު މެޗުގައި އަތޮޅުތަކުންނާއި ރިސޯޓްތަކުން މީހުން ގެނައުމުގެ މަސައްކަތް ކުރައްވަމުން އަންނަކަމަށް މިނިސްޓަރ ވިދާޅުވިއެވެ.\nސެންޓްރަލް ޒޯން ވޮލީބޯޅަ މުބާރާތުގެ ކުރިން ދިވެހި ޓީމް ކުޅޭ އެކުވެރިކަމުގެ ފަހު މެޗު މިރޭ ކުޅޭނެއެވެ. މެޗުގެ ޝަރަފްވެރި މެޙުމާނަކީ ނައިބް ރައީސް ފައިސަލް ނަސީމެވެ. މި މެޗު ޕީއެސްއެމްގެ ޓީވީއެމުން ވަގުތުން ގެނެސްދިނުމަށްވަނީ ހަމަޖެހިފައެވެ.\nސައުތު އޭޝިއަން ގޭމްސް: އަންހެނުންގެ ބީޗް ވޮލީ ޓީމަށް މުބާރާތް ނިމިއްޖެ\nމުރައިދޫގައި ކުޅިވަރު އެކަޑަމީއެއް ހުޅުވައިފި\nސައުތު އޭޝިއަން ގޭމްސް: އަންހެނުންގެ ފުޓުބޯޅަ ޓީމަށް ލޯ މެޑަލާއެކު މުބާރާތުގެ ޓާގެޓް ހާސިލްވެއްޖެ


Balive inumugai dhulha heyo kamaai rakkaatherikan: GDM dhenegathun muhinmu! - One Online\nމާބަނޑުވުމުން ހަކުރުމަތިވުމަކީ ސަމާލުވާން ޖެހޭކަމެއް --- ފޮޓޯ: ޖީޑީއެމް އިން ޕްރެގްނެންސީ\nމަންމަޔަކަށްވުމަކީ ކޮންމެ އަންހެނަކަށްވެސް މުޅިން އާހަޔާތަކަށް އުފަންވުން ކަހަލަ ކަމެކެވެ. ކުރެވޭ އިހުސާސްތަކާއި ފިކުރުތަކާއި ހިޔާލުތައް މުޅިންހެން ތަފާތުވެދެއެވެ. މާބަނޑުވުމުން، ހޯމޯނަށް އަންނަ ބަދަލުތަކެއްގެ ސަބަބުން ދިމާވާ ނަފުސާނީ އަދި ޖިސްމާނީ ބަދަލުތައް މީހާ ވަރަށް ބޮޑަށް ބަދަލުކޮށްލައެވެ. އާންމުކޮށްވެސް މައްސަރުކަންތައް ދިމާވުމުންވެސް އަންހެނުންނަށް ތަފާތު ބަދަލުތައް އާދެއެވެ. މިގޮތުން ލޭމައްޗަށް ދިއުމާއި ހަކުރު މަތިވުމުގެ މައްސަލަތައް ކުރިން ޖެހިފައިނުވާ މީހަކުވެސް، މާބަނޑުވުމަށްފަހު މިކަންތައްތަކާމެދު ސަމާލުވާން ޖެހެއެވެ.\nމާބަނޑުވުމާއެކު ތަފާތު އެތައް ކަންތައްތަކެއް މީހާގެ ހިތްހަމަޖެހުމަށްޓަކައި ކުރެވޭއިރު، ހިތަށްވެސް ނާރާފަދަ، މާބަނޑުވުމުގެ ކުރިން ދުވަހަކުވެސް ނާންނަ ބަދަލުތަކެއް އާދެއެވެ. އެގޮތުން ދަރިފުޅު އައުމަށް ކުރެވޭ އިންތިޒާރުގައި، އަންނަން އުޅޭ އާ މެންބަރަށްޓަކައި ބޮޑެތި ތައްޔާރީތައް ވެއެވެ. އުޅޭ ކޮޓަރިއާއި ހިފައި ގެންގުޅޭ ސާމާނަށް ބަދަލު ގެނެއެވެ. އިތުރުކުރުމާއި އާކުރުމުގެ ސިލްސިލާއެއް ފެށެއެވެ. މިއުފާވެރި މަންޒަރުތައް ވިހެއުމުގެ ދުވަސް ގާތްވަމުން އަންނަވަރަކަށް ދާނީ އިތުރުވަމުންނެވެ.\nމި މަރުހަލާގައި ހަށިގަނޑަށް އަންނަ ކުދިކުދި ބަދަލުތަކުން ފެށިގެން ބޮޑެތި ބަދަލުތަކާމެދު ވިސްނައިލެވުނު ބާވައެވެ. ވަރުބަލިވުމާއި ވަރުދެރަވުމާއި ކުރިއާ އަޅައިބަލާއިރު ކަންތައްތަކަށް ސަމާލުކަން ދެވުން ދުރުވުމާއެކު ކަންތައްތައް ހަނދާންނެތޭ ފަހަރު އާދެއެވެ. ހޯމޯނަށް އަންނަ ބަދަލުތަކުގެ ސަބަބުން މޫޑު ސްވިންގްސް، ނުވަތަ އަވަސްއަވަހަށް މޫޑު ބަދަލުވުން، ލާ އަންނައުނާއި އެހެނިހެން ސާމާނުގެ ސައިޒު ބަދަލުވުމުން އަލުން މިތަކެތި ހޯދުމުގައި އުޅޭއިރު އަންނަ ވިސްނުންތަކާއި ނިޔަފަތިތަކަށާއި އިސްތަށިގަނޑަށާއި ހަމަށްވެސް ބަދަލު އާދެއެވެ. މިފަދަ ކަންތައްތަކުގެ ތެރެއިން ހަކުރުމަތިވުމާ ބެހޭ ގޮތުން ދެނެގަތުން ވަރަށް މުހިންމެވެ. މާބަނޑު ނުވާއިރު، ހަކުރުގެ އެއްވެސް މައްސަލައެއް ނެތް މީހެއްކަމަށްވިޔަސް މާބަނޑުވުމަށްފަހު ވިހެއުމާ ހަމައަށް ހަކުރުމަތިވުމަކީ އެކަށީގެންވާ ކަމެކެވެ.\n(މިއީ އެމެރިކާގެ ޑައިބެޓީސް އެސޯސިއޭޝަނުން، މެޑިސިން ޑޮކްޓަރ މައިކަލް ޑޭންސިންގާ އޭނާގެ މެޑިކަލް ބަޔާންތަކުގައި ހާމަކޮށްފައިވާ މައުލޫމާތުތަކުގެ އިތުރުން، ދިވެހިންގެ އިތުބާރު ލިބިފައިވާ، އައިޖީއެމްއެޗްގެ ފިޒިޝަން ޑޮކްޓަރ މުހައްމަދު އަލީ "މާބަނޑުއިރު ހަކުރުމަތިވުން" އާ ބެހޭ ގޮތުން ހިއްސާކޮށްފައިވާ މައުލޫމާތުތައް ހިމަނައިގެން ލިޔެފައިވާ ލިޔުމެކެވެ.)\nމާބަނޑުއިރު ހަކުރު މަތިވަނީ ކީއްވެ؟\nމާބަނޑުއިރު ހަކުރުމަތި ވަނީ ކީއްވެގެންހެއްޔެވެ؟ މާބަނޑުވުމާއެކުގައި ރަހިމުގައި މަސް އަށަގަނެއެވެ. މަހުން ކުރަން ޖެހޭ މަސައްކަތްތައް ގިނައެވެ. އެގޮތުން މަހުން އެތައް ބައިވަރު ހޯމޯންތަކެއް އުފައްދައެވެ. އޭގެ ތެރޭގައި ގިނައީ ކުއްޖާ ހެދިބޮޑުވުމަށް ބޭނުންވާ ހޯމޯންތަކެވެ. އެއީ ގުރޯތު ހޯމޯން، ކޯޓިކޯ ޓްރޮފިން ރިލީޒިން ހޯމޯން، ޕްލެސެންޓަލް ލެކްޓޮޖަން، ޕްރޮލެކްޓިން އަދި ޕްރޮޖެސްޓްރޯން އެވެ. މިހޯމޯންތައް އެންމެ ބާރުގަދަވެގަންނާނީ ފަހު3މަހުގެ ތެރޭގައެވެ.\nޖީ.ޑީ.އެމް ނުވަތަ މާބަނޑުއިރު ހަކުރު މަތިވުމަށް މެދުވެރިވާ އެންމެ މުހިންމު މައްސަލައަކީ، މާބަނޑުވުމާ ވިދިގެން އިންސުލިން މަސައްކަތް ކުރާ މިންވަރާ އެއްވަރަށް އިންސިއުލިން އުފައްދައިނުދެވުމެވެ.\nޖީ.ޑީ.އެމް އަކީ ކޮބާ؟ ޖީ.ޑީ.އެމް އަކީ ކިހާ އާންމު ބައްޔެއް؟\nގެސްޓޭޝަނަލް ޑައިބަޓިސް މެލިޓަސް، (ޖީ.ޑީ.އެމް)، މިއީ މާބަނޑުވުމަށްފަހު3މަހާއި9މަހާ ދޭތެރޭ ހަދާ ލޭގެ ޓެސްޓުން ހަކުރު ބަލިކަމަށް ދެނެގަނެވުމުން ކިޔާ ނަމެކެވެ. އަދި މިގޮތަށް ދެނެގަނެވޭ މީހުން އޭގެ ކުރިން ހެދިފައި ހުރި ޓެސްޓުން ހަކުރު މަތިކަމަށް އޮވެގެން ނުވާނެއެވެ. އެމެރިކަން ޑައިބެޓީސް އެސޯސިއޭޝަނުން ނެރެފައިވާ ބަޔާންތަކުގައި، މެޑިސިން ޑޮކްޓަރ، އެމްޑީ މައިކަލް ޑޭންސިންގަރ، ހާމަކޮށްފައިވާ ގޮތުގައި ވިހެއުމަށްފަހު މައިމީހާގެ ހަށިގަނޑުން ޖީ.ޑީ.އެމް މުޅިން ނެތިގެން ހިނގައިދެއެވެ.\nޖީ.ޑީ.އެމް އަކީ ދުނިޔޭގެ ނިސްބަތުން އާންމު ބައްޔެއް ބާވައެވެ. ހަމަގައިމުވެސް މިއީ މަދު ކަމެކޭ ބުނެވޭކަށް ނެތެވެ. އެވްރެޖްކޮށް މުޅި ދުނިޔޭގައި %17 މީހުން މިބަލި ތަހައްމަލު ކުރެއެވެ. ނޯތުއެމެރިކާގައި %10 މީހުން މިބަލީގައި އުޅޭއިރު ދެކުނު އޭޝިޔާގައި %25 މީހުން މިބަލީގައި އުޅޭކަމަށް ތަފާސް ހިސާބުތަކުން ދައްކައެވެ.\nޖީޑީއެމްގެ ސަބަބުން ދިމާވެދާނެ ކަންކަމުގެ ތެރެއިން ކައިރި މުއްދަތެއްގެ ތެރޭގައި ދިމާވެދާނެ ކަންކަމަކީ ކޮބާ!\nމާބަނޑުއިރު ލޭމައްޗަށް ދިއުން\nދަރިފުޅުގެ ބަރުދަން ބަރުވުން، ނުވަތަ ކުއްޖާ ބޮޑުވުން\nވިހެއުމުގައި ދަރިފުޅަށް ނުވަތަ މައިމީހާއަށް އަނިޔާވުން\nސިޒޭރިއަން ހަދަން ޖެހުން\nވިހެއުމުގެ ތެރޭގައި ދަރިފުޅު މަރުވުން\nކުޑަދަރިފުޅުގެ ހިތުގެ މަސްތައް ބޯވުން\nވިހެއުމަށްފަހު، ތުއްތު ދަރިފުޅުގެ ހަކުރު ދަށްވުން، ރީދޫވުން، ކެލްސިއަމް ދަށްވުން، ލޭ އޮލަވެ އެޗް.ބީ މަތިވުން\nބަނޑުގައި އޮންނަ ދަރިފުޅުގެ ވަށައިގެން އުފެދޭ ފެން ގިނަވުން\nޖީ.ޑީ.އެމްގެ ސަބަބުން ދިގުމުއްދަތެއްގައި ދިމާވެދާނެ ކަންކަމަކީ ކޮބާ!\nމަންމައިން: މުސްތަގުބަލުގައި ހަކުރުބަލިޖެހުން އަދި ހިތާއި ލޭނާރުގެ ބަލިތައް ޖެހުން\nދަރިން: ބޮޑުވަމުން އަންނައިރު\n* އޯޓިޒަމް ޖެހުމަށް މަގުފަހިވުން ކަހަލަ ނާރުގެ އުނދަގޫތައް ކުރިމަތިވުން\nޖީ.ޑީ.އެމް ޖެހުމުގެ ފުރުސަތު އެންމެ ބޮޑީ ކޮންބަޔަކަށް؟\nމާބަނޑުވުމުގެ ކުރިން އޮވަން ސީ (ނުވަތަ3މަސްދުވަހުގެ ހަކުރުބަލާ ޕަސެންޓް) 5.7 އަށްވުރެ މަތިވުން، ނުވަތަ ފާސްޓިން ހަކުރު މަތިކޮށް ހުންނަ މީހުން. ކުރިން ފަހަރެއްގައި ބަނޑުބޮޑުވިއރު ޖީ.ޑީ.އެމް ޖެހިފައިވުން (ދެން ފަހަރަކުން މާބަނޑުވާއިރު ޖީ.ޑީ.އެމް ޖެހުމުގެ %40 ފުރުސަތު އޮވޭ)\nމަންމަ، ބައްޕަ ނުވަތަ އެއްބަނޑު އެއްބަފާ މީހުންގެ ހަކުރު ހުރުން\nމާބަނޑުވުމުގެ ކުރިން ހުންނަ ބީ.އެމް.އައި 30ހަށްވުރެ މަތިވުން ނުވަތަ ފުރަތަމަ 24-18 ހަފްތާ ތެރޭގައި ބަރުދަން މާބޮޑަށް ބަރުވުން\nމައިމިހާގެ އުމުރު 40 އަހަރަށްވުރެ މަތިވުން\nޕީ.ސީ.އޯ.އެސް ނުވަތަ ޕޮލިސިސްޓިކް އޯވަރީ ހުންނަ މީހުން\n4 ކިލޯ އަށްވުރެ ބަރު ދަރިއެއް ލިބިފައި ހުރުން\nމާބަނޑުއިރު ހަކުރު ހުންނަން ޖެހޭނެ މިންތަކަކީ ކޮބާ؟ އަދި ވިހެއުމަށް ފަހު ދެންވެސް ހަކުރު ޓެސްޓު ކުރަން ޖެހޭނެތަ؟\nމާބަނޑުއިރު ހަކުރު ހުންނަން ޖެހޭނެ މިންތަކަކީ ކޮބާ؟\nހެނދުނު ހުސްބަނޑާ ހުރެގެން ހަދާ ހަކުރު ހުންނަން ވާނީ 95 މިލިގްރާމް/ޑީއެލް އަށްވުރެ ދަށްކޮށެވެ.\nކެއުމަށްފަހު 1 ގަޑިއިރު ފަހުން ހަކުރު ހުންނަން ވާނީ 140 މިލިގްރާމް/ ޑީއެލް އަށްވުރެ ދަށްކޮށެވެ.\nކެއުމަށްފަހު2ގަޑިއިރު ފަހުން ހަކުރު ހުންނަ ވަރު ހުންނަން ވާނީ 120 މިލިގްރާމް/ ޑީއެލްގައެވެ.\nވިހެއުމަށްފަހު ދެންވެސް ހަކުރު ޓެސްޓު ކުރަން ޖެހޭނެތޯ ނުވަތަ ނޫންތޯ ސުވާލު އުފެދޭ މިންވަރު ގިނައެވެ. ވިހެއުމަށްފަހު ހަށިގަނޑަށް އައިސްފައިވާ ބަދަލުތައް ދެނެގަތުމަށާއި އެންމެ މުހިންމު ކަމެއްގެ ގޮތުން ހަކުރު މަތިތޯ ނުވަތަ ނޫންތޯ ދެނެގަތުމަށް މިޓެސްޓު ހެދުން ވަރަށްވެސް މުހިންމެވެ. ވިހެއުމަށްފަހު 12-4 ހަފުތާ ތެރޭގައި އަނެއްކާވެސް ގުލްކޯޒު ބޮއިގެން ހަދާ ހަކުރު ޓެސްޓު ކުރުން ވަރަށް މުހިންމެވެ.\nތިމާގެ ހަށިގަނޑުދެކެ ލޯބިވުމަކީ ދުޅަހެޔޮ ސިއްހަތެއްގައި ހުރުމަށް މަގުފަހިވާ ކަމެކެވެ، ނިހާޔަތަށް ލޯތްބާއެކު އަޅައިލައި އޯގާތެރިވެ ބަލަހައްޓަން ޖެހޭ ހަމައެކަނި ތަނަކީ މޫނު ކަމަށް ހީވާނަމަ އެއީ ގޯހެކެވެ. ހަށިގަނޑުގެ އެންމެ ބޮޑެތިކަންތަކުން ފެށިގެން އެންމެ ކުދިކުދި ކަންތަކާއި ހަމައަށްވެސް ސަމާލުވާންޖެހެއެވެ. ބޮލުން ފެށިގެން ފައިގެ ނިވާބޮނޑިއާ ހަމައަށް އޯގާތެރިވެ، އަޅައިލުން ދީ، ލޯތްބާއެކު ހަށިގަނޑު ބެލެހެއްޓުމަކީ އަމިއްލަ ޒިންމާއެކެވެ. އަމުދުން ބަލިވެ އިނުމަށްފަހު އިތުރަށް މިސަމާލުކަން ބޮޑުވާންޖެހެއެވެ. ހަކުރުމަތިވުމުގެ ސަބަބުން ދިމާވާކަންތައްތައް ނޭނގުމުން ލިބިދާނެ ގެއްލުން ކުޑައެއް ނުވާނެއެވެ. ބުރަ ކަމަކަށްވިޔަސް ހަށިގަނޑާމެދު ސަމާލުވެ، ކަންތައްތައް ހޯދައި، ކަންކަމަށް ހޭލުންތެރިވެ، ދެނެގަނެ، އޭގެ ބޭނުން ހިފުމުގެ ނަތީޖާ ފެންނާނީ ތަންކޮޅެއް ފަހުންނެވެ. ނުވަމަސް ފަހުން ދުޅަހެޔޮ، ކާމިޔާބު ވިހެއުމަކަށްފަހު، ނުހަނު ސިއްހަތު ރަނގަޅު ދަރިފުޅަކު އުރާލާ، ރައްކާތެރިކަމާއި އަމާންކަމާއެކު، ސަލާމަތުން ތިމާގެ ހަށިގަނޑު އަނބުރާ މިނިވަންވެއްޖެކަން އިހުސާސްވާ ހިނދު އެއްކަލަ ހަށިގަނޑަށް ލޯތްބާއެކު އަޅާލުން ދިންކަމުގެ އުފާ ލިބިގަނެވޭނެކަން ޔަގީނެވެ.\nގުޅޭ ޓެގު ސިއްހަތު މާބަނޑު މީހުން ދުޅަހެޔޮ ސިއްހަތު


Nafrathun Vevunu Loabi -7| Vaahaka ނަފްރަތުން ވެވުނު ލޯބި –7– Vaahaka\nނަފްރަތުން ވެވުނު ލޯބި - 7\n4k20\tJune 27, 2021\nނަފްރަތުން ވެވުނު ލޯބި - 1\nނަފްރަތުން ވެވުނު ލޯބި - 2\nނަފްރަތުން ވެވުނު ލޯބި - 3\nނަފްރަތުން ވެވުނު ލޯބި - 4\nނަފްރަތުން ވެވުނު ލޯބި - 5\nނަފްރަތުން ވެވުނު ލޯބި - 6\nނަފްރަތުން ވެވުނު ލޯބި - 8\nނަފްރަތުން ވެވުނު ލޯބި - 9\nނަފްރަތުން ވެވުނު ލޯބި - 10\nނަފްރަތުން ވެވުނު ލޯބި - 11\nނަފްރަތުން ވެވުނު ލޯބި - 12\nނަފްރަތުން ވެވުނު ލޯބި - 13\nނަފްރަތުން ވެވުނު ލޯބި - 14\nނަފްރަތުން ވެވުނު ލޯބި - 15\nނަފްރަތުން ވެވުނު ލޯބި - 16\nނަފްރަތުން ވެވުނު ލޯބި - 17\nނަފްރަތުން ވެވުނު ލޯބި - 18\nނަފްރަތުން ވެވުނު ލޯބި - 19\nނަފްރަތުން ވެވުނު ލޯބި - 20\nނަފްރަތުން ވެވުނު ލޯބި - 21\nނަފްރަތުން ވެވުނު ލޯބި - 22\nނަފްރަތުން ވެވުނު ލޯބި - 23\nނަފްރަތުން ވެވުނު ލޯބި - 24\nނަފްރަތުން ވެވުނު ލޯބި - 25\nނަފްރަތުން ވެވުނު ލޯބި - 26\nނަފްރަތުން ވެވުނު ލޯބި - 27\nނަފްރަތުން ވެވުނު ލޯބި - 28 & 29\nނަފްރަތުން ވެވުނު ލޯބި - 30 & 31\nނަފްރަތުން ވެވުނު ލޯބި - 32\nދިހައެއް ޖެހި އިރުވެސް ތިން މީހުން ތިބީ އެކި ވާހަކަ ދައްކާށެވެ. ތިންމީހުންނަށް ވެސް ހުއްޓި ް އެރީ ގެސްޓް ރޫމް އިން ނުކުމެގެން އައިސް އައިސް ހުރި ޖައިލަމް އާއި ލިއުޝާ ފެނުމުންނެވެ. ޖައިލަމް ހުރީ ލިއުޝާގެ އުނަގަނޑުގައި އަތް އަޅުވާލައިގެންނެވެ. ފައިހާގެ ލޮލުން ކަރުނަ ހިލުނެވެ. އަޒާން އަށާއި މާޝާ އަށް ބޭ އިޚްތިޔާރުގައި އެދިމާލައް ހިނގައި ގަނެވުނެވެ. ޖައިލަމް އަށާއި ލިއުޝާއަށް ތެޅި ގަނެފައި ދުރުވެވުނެވެ. ޖައިލަމް ހުރީ ހަތަރު އުދަރެސް ފެނެޖެހިފައެވެ. ބުނާނެ އެއްޗެއް ނޭނގިފައި ހުއްޓައި ފައިހާ އައިސް ޖައިލަމްގެ ކޯތާފަތް މައްޗައް ހޫނު އެދިފަހަރެއް އަރުވާލިއެވެ. އެންމެން ތިބީ ހުއްޓުން އަރާފައެވެ. ވަމުން މިދަނީ ކީއްކަން ނޭނގިފައެވެ.\n"އައްސަލާމް ޢަލައިކުމް" އެންމެންނަށް ސިހި ބަލާލެވުނީ ގޭ ދޮރާފިމާލަށެވެ. "ވައަލައިކުމް ސަލާމް" މާޝާ ސަލާމް ބަލައިގަތެވެ. 'މިގޭގައި ކުއްޔައް ކޮޓަރި ދޫކުރާ ވާހަކަ އަޑު އިވިފަ އޮތީމަ" އެ ފިރިހެންމީހާ ވާހަކަ ދެއްކިއެވެ. ކަޅު ޓީޝާޓަކާއި ކަޅު ސޯޓު ކޮޅުގައި ހުރި އިރު އެ ޒުވާނާ ވަރަށް ރީއްޗެވެ. އިސްތަށިގަނޑު ރީތި ގޮތަކައް އެއްފަރައި ކޮއްލާފައި އޮތްއިރު ވަރަށްވެސް ޗާލެވެ. އެ ފިރިހެން ވަންތަ އަޑު ޖެހުމުން މާޝާ އަށް ހުރެވުނީ ހުއްޓުން އަރާފައެވެ. އެ ޒުވާނާ ކަރު ކެހިލި އަޑަށް މާޝާ ސިހުނެވެ.\n"ވަދެ އިޒީނދޭ އަހަރެން އަންނާނަން މަންމަ އަށް ގޮވާލާފަ" އެ ޒުވާނާ ވަންނަން ތަން ދައްކަމުން މާޝާ ވާހަކަ ދެއްކިއެވެ. މާޝާ އެތެރެއަށް ދިޔަ ވަގުތު ޖައިލަމް ދަބަސް ކޮނޑު އަޅުވާލައިގެން ނުކުމެގެން ދިޔައެވެ. ފަހަތުން ލިއުޝާވެސް ނިކުތެވެ. އަޒާން ދުވެފައި ނުކުމެ ލިއުޝާގެ އަތުގައި ހިފިއެވެ. " މީގެ ފަހުން އަހަރެން ފެންނަ ހިސާބަށް ވެސް ނާންނާތި ތިހުރީ ވަރިކޮށްފަ" އަޒާން ވާހަކަ ދެއްކީ ސީދާ ލިއުޝާގެ މޫނައް ބަލަން ހުރެއެވެ. ލިއުޝާ އަނގައިން ވެސް ނުބުނެ ޖައިލަމްގެ އަތުގައި ހިފައިގެން ނުކުމެގެން ދިޔައެވެ.\n"އަނހަ ތިއީ ދޯ މިޝަލް އަކީ" ހަސީނާއައް މިޝަލް ފެނުމުން އަހާލެވުނެވެ. "ލައްބަ" މިޝަލްގެ ޖަވާބު ވަރަށް ކުރެވެ. "ދަރިފުޅާ އަވަސް ކޮއްލަބަލަ" ހަސީނާ ގޮވާލި އަޑު އިވުމުން މާޝާ ނިމުނީކަމަށް ބުނެ ބަދިގެ ފަރާތައް ވަނެވެ. އެއަށް ވުރެ އަވަހަށް ބަދިގެ އިން ނުކުތެވެ. "ރޫމް އެހުރީ ރެޑީގަ" މާޝާ ވާހަކަ ދެއްކީ މިޝަލްގެ އަތައް ތަޅުދަނޑި ދިއްކޮށްލަމުންނެވެ. މިޝަލް ހިނިތުންވެލާފައި ތެދުވެ ހިނގައިގަތެވެ. "ދަރިފުޅާ މިޝަލް މާޝާގެ ނަންބަރު ހޯދައިގެން ދޭ ވިނަ ވަގުތު އަހަރެން ގޭގަ ނޫޅޭނެ." ހަސީނާ ވާހަކަ ދެއްކީ ގޯތިތެރެ ފޮޅަން ހުރެއެވެ.\n"މި އަހަރެންގެ ނަންބަރު" މާޝާ ފޯނުގައި ނަންބަރު ޖަހާލައިފާ މިޝަލް އަށް ދައްކާލިއެވެ. މިޝަލް ވަގުތުން ނަންބަރު ސޭވް ކޮއްލާފައި މާޝާގެ ނަންބަރަށް ޑަޔަލް ކޮއްލިއެވެ. މިޝަލް ވާހަކަ ދައްކަން ފެށީ މާޝާގެ ފޯނަށް އިޝާރާތް ކޮއްލަމުންނެވެ. "ތިއީ އަޅުގަނޑުގެ ނަންބަރު" އެހެން ބުނެފައި މިޝަލް އެނބުރި ކޮޓަރިއަށް ދާން ހިނގައިގަތެވެ. މާޝާ ދުވެފައިގޮސް ހަސީނާގެ ގައިގާ އޮޅުލައިގަތެވެ. ކީއްވެ ކަމެއް ހުދު އޭނާއަށް ވެސް ނޭނގެއެވެ. މާޝާ ދުވެފައިގޮސް ކޮޓަރިއަށް ވަދެ ދޮރު ލެއްޕިއެވެ. ވިސްނެމުން ދިޔައީ މިޝަލް އާއި ދޭތެރޭ އެވެ. އެ ފިރިހެންވަންތަ ހަށިގަނޑެވެ. އެރީތި ހިނިތުންވުމެވެ. "އަހަރެންނަށް މިވަނީ އަނެއްކާ ކިއްބާ" މޭމަތީ އަތް އަޅާލަމުން މާޝާއަށް ބުނެވުނެވެ. މުޅި ރޭ ހޭދަވެގެން ދިޔައީ މާޝާ މިޝަލް ގެ ފިކުރު ތަކުގައި އޮއްވައެވެ. ފައިހާ މަތިން ވެސް އޭނަ ހަނދާނެއް ނެތެވެ. އަޒާން މެން ދިޔަ ކަމެއް ނުދާ ކަމެއް ވެސް މާޝާއަށް ނޭނގެއެވެ. މިޝަލް ފެނުމުން މާޝާ އަށް މިވީ ދުވަހަކު ވެސް ފިރިހެންކުއްޖަކު ފެނިގެން ވީ ކަމެއް ނޫނެވެ.\nފަތިސް ނަމާދު ގެ ބަންގީގެ އަޑަށް މިޝަލް އަށް ހޭލެވުނެވެ. ތެދުވެގެން ފެންވަރާލައިގެން ނުކުތީ މިސްކިތައް ދިއުމަށެވެ. މާޝާއަށް ހޭލެވުނީ ހަސީނާ އައިސް ގަޑި ޖެހެނީއޙ ކިޔާ ހަޅޭ ލަވަން ހުއްޓައެވެ. އެނދުން ފުންމައިގެން ތެދުވެ ފާހާނާ އަށް ވަދެ ފެންވަރާލައިގެން ނުކުމެ ރީތިވެލައިގެން ނިކުތީ ސައިބޮއެގެން ކޮލެޖައް ދާނެހާ ވަގުތު އަދި އޮތުމުންނެވެ. "ދަރިފުޅު ނަމާދު ކުރިންތަ" ހަސީނާ ސައިތަށްޓެއް އަޅަން ހުރެފައި މާޝާ ގާތު އަހާލިއެވެ. "މަންމާ އަޅުގަނޑު މިހުރީ ނަމާދު ކުރެވޭ ހަލާކު ނޫން" އައިސްއަލަމާރިން ފެންފުޅުއެނަގަމުން މާޝާ ބުނެލިއެވެ. ހަސީނާ ހޫމް އަޅުވާލި އަޑު އިވުނެވެ. ފެންފުޅި ހިފައިގެން އެނބުރުނު ގަޑީ މާޝާ ލައިގަތީ ޓީޝާޓް ނުލައި ހުރި މިޝަލް ގެ މޭމަތީގައެވެ. މިޝަލް ޖަހާފަ ހުރި ފޮގް ސެންޓޭގެ ވަހުން މާޝާ މަސްތު ކުރުވި ކަހަލައެވެ. މާޝާ އަށް މިޝަލް ގޮވާލުމުން އަވަހަށް ގޮސް ސައިބޯން އިށީނީމެވެ. އޭރުވެސް މާޝާގެ މޫނު ވަނީ ރަތް ވެފައެވެ.\nމިޝަލް ޑިއުޓީ ނިންމާފަ އައިސް ސައިބޯނަންކަމައްބުނެ ގެއިން ނުކުމެގެން ދާންދެން ވެސް މާޝާ އިނީ ކަޅި ޖަހާނުލައި މިޝަލް އަށް ބަލާށެވެ. "ެ އޭ! ތި އެހެންޔާވެސް ފިރިހެން ކުދިންނަށް ބަލާ މީހެއް ނޫން މިޝަލް އާއި ގަޔާވީތަ" ހަސީނާ މާޝާ ރުޅި އަރުވާލުމުގެ ގޮތުން އެހެން ބުނެލިއެވެ. "މަށެއް ނޫޅެން" ދަބަސް ކޮޑުއަޅުވައިގެން ނުކުންނަމުން މާޝާ ބުނެލިއެވެ. މާޝާ ފުން އަނބުރާލިތަން ފެނި ހަސީނާ ގާތައް ހިނިއައެވެ.\n15 ހިނގުމަށް ފަހު ކޮލެޖްއަށް ދެވުނެވެ. މާޝާ އަވަހައް ގޮސް ފައިހާ ފެނޭތޯ ބެލިއެވެ. ނަމަވެސް ފައިހާ މިއަދު ކޮލެޖަކަށް ނާދެއެވެ. އަޒާން ގާތު ރޭގަ ފައިހާ ފަހުން ދެކުނިންތޯ ސުވާލުކުރީމެވެ. "ހޫމް. އޭނަ ވަރަށް ހުން ގަދަ ރޭގަ. އަހަރެން ބުނީ މިއަދު ގޭގަ ރެސްޓު ކުރާށޭ. ވަރަށް ރޯންވެސް ރުއި އަހަރެން ގައިގަ ބައްދައިގެން ހުރެ. " އަޒާން ވާހަކަ ދެއްކީ ދުރުބަލަން ހުރެއެވެ. މާޝާ ދެރަވެފައިހުރެ ގޮޑީގައި އިށީނީމެވެ. ކުލާހައް ވަދެގެން އައި ލެކްޗަރާ ފެނި މާޝާ ހައިރާންވިއެވެ. އަތް ފައި ފިނި ވާ ގޮތް ވިއެވެ.\nSomeone June 27, 2021\nކޮން އިރަކުން އަނެއް ބައި\nނައުޝީން 🌻❤ June 28, 2021\nއަތް ފައި ފިނިވާގޮތްވީ އެއީ އަނެއްކާ މިޝަލްތަ❤😂😂ވަރަށް ރީތި މި ޕާޓް މާޝާﷲ ❤❤


India ge Chennai fenah jehifai onnathaa hafthaaeh\nއަވަށްޓެރި އިންޑިޔާގެ ދެކުނުގެ ސިޓީއެއް ކަމަށްވާ ޗެންނާއީ ފެނަށް ޖެހިފައި އޮންނަތާ ހަފްތާއެއް ވެއްޖެއެވެ.\nފެން ލިބުން ދަތިވުމާއި ގުޅިގެން ގިނަ އަދަދެއްގެ ރެސްޓޯރެންޓް ތައްވެސް ބަންދުކޮށްފައިވާއިރު އެ ސިޓީގެ ރައްޔިތުން ފެން ހޯދުމަށްޓަކައި ސަރުކާރުގެ ތާންގީތައް ކައިރީ އެތައް ގަޑިއިރެއް ވަންދެން ތިބެން ޖެހެއެވެ.\nސީއެންއެންއަށް ދިން އިންޓަވިއުއެއްގައި މީހަކު ބުނީ ޗެންނާއީއަށް ދިމާވެފައިވާ ކާރިސާއިން ސަލާމަތް ވެވެން އޮތީ ވިއްސާރަ ވެހުމުން އެކަނި ކަމަށެވެ.\nޗެންނާއީ ފެނަށް ޖެހިފައި މިވަނީ ވާރޭ ނުވެހޭތާ ގިނަދުވަސް ވުމުގެ ސަބަބުންނެވެ. ޗެންނާއީ އަކީ އާބާދީ ބޮޑު ސިޓީއެކެވެ. 2011 ވަނަ އަހަރުގެ ބޯހިމެނުމުން ދައްކާ ގޮތުން ޗެންނާއީ އަކީ އިންޑިއާގައި ހަތްވަނަ އަަށް އާބާދީ އެންމެ ބޮޑު ސިޓީ އެވެ.\nފެން ލިބުން ދަތިވުމާއި ގުޅިގެން ޗެންނާއީގައި މިހާރުވަނީ ހަމަނުޖެހުންވެސް ހިނގަން ފަށައިފައެވެ. މިގޮތުން މިދިޔަ ހަފްތާގައިވެސް ފުލުހުންވަނީ ފެންބެހުމުގައި ހިނގި ހަމަނުޖެހުމެއްގައި މީހަކު ހައްޔަރު ކޮށްފައެވެ.\nއިންޑިޔާ އަސްކަރިއްޔާގެ ވެރިޔާ ރާއްޖެ ވަޑައިގަންނަވަނީ\nއިންޑިޔާގައި ހަތަރު ބުރީގެ އިމާރާތެއް ވެއްޓި7މީހުން މަރުވެއްޖެ\nރާއްޖެއާއެކު އޮތް ގުޅުން ބަދަހިކުރުމަކީ އުއްމީދެއް: މޯދީ


Thinadhoo falhugai huri dhonithah Udhayaa eku eggamah | Mihaaru\nޚަބަރު / ގދ. ތިނަދޫ ކައުންސިލް\nތިނަދޫ ފަޅުގައި ހުރި ދޯނިތައް އުދަޔާ އެކު "އެއްގަމަށް"\nގދ. ތިނަދޫއަށް އުދައަރާފައި -- ފޮޓޯ: "ތީމް" ގެ ޓްވިޓާ\nމޫސުން ގޯސްވެ، ބޮޑު ދިޔައިގައި ގދ. ތިނަދޫ އަށް ވަރަށް ބޮޑަށް މިއަދު އުދަ އަރައިފި އެވެ.\nއާންމުން ސޯޝަލް މީޑިއާގައި އާންމުކޮށްފައިވާ ވީޑިއޯ އާއި ފޮޓޯތަކުން ފެންނަ ގޮތުގައި އުދައިގެ އުސް ބާނިތަކާ އެކު، ފަޅުގައި ހުރި އުޅަނދުތައް ފަޅުގެ ތޮށިގަނޑާ ހަމަ އަށް އުފުލި ތޮށިގަނޑުގައި ގޮސް ޖެހެ އެވެ. އުޅަނދުތައް ސަލާމަތްކުރަން މީހުން ދިޔައީ ބުރަކޮށް މަސައްކަތްކުރަމުންނެވެ.\nއެ ރަށު ކައުންސިލްގެ ރައީސް އަލީ އަމްޖަދު "މިހާރު" އަށް ވިދާޅުވީ، މޫސުން ގޯސްވާ ކޮންމެ ފަހަރަކު އެ ރަށަށް އުދައަރާ ކަމަށެވެ. ނަމަވެސް ވިދާޅުވީ މިއަދު އުދަ އެރި ވަރަށް އާންމުކޮށް އުދަ ނާރާ ކަމަށެވެ.\nއުދަ އެރުމުން ލޮނުގަނޑު ހެދުނަސް ރަށު ތެރެއަށް ނުފެތުރޭ ކަމަށް އޭނާ ވިދާޅުވި އެވެ. އެކަމަކު ގޮނޑުދޮށާ ކައިރީގައި ހުންނަ ފިހާރަތަކާއި ސަރުކާރުގެ އޮފީސްތަކަށް ކޮންމެ ވެސް ވަރަކަށް ލޮނުގެ އަސަރުކުރާ ކަމަށާއި އެކަމަށް ތައްޔާރުވާން ކޮންމެ ފަހަރަކު ވެސް ދޮރުތައް ކުރިމަތީ ވެލި ބަސްތާ ޖަހާ ކަމަށް އޭނާ ވިދާޅުވި އެވެ.\nއުދަ އަރާ މައްސަލާގައި ރައީސް އިބްރާހިމް މުހައްމަދު ސޯލިހާ މީގެ ކުރިން މަޝްވަރާކޮށްފައިވާ ކަމަށް އަލީ ވިދާޅުވި އެވެ. އަދި އެ ރަށުގައި ބޭރު ތޮއްޓެއް ލައިދިނުމަށް އެދިފައިވާނެ ކަމަށް ވިދާޅުވި އެވެ.\n"އެކި ފަހަރު މަތިން، އުދަ އެރުމުގެ މައްސަލައަށް ހައްލެއް ހޯދައިދޭން އެދިފައި ވާނެ. ރައީސްގެ އަރިހުން ވެސް ވާނީ އެދިފައި،" އަލީ ވިދާޅުވި އެވެ.\nއުދަ އެރި ވަގުތު މީހަކު ނަގާފައިވާ ވީޑިއޯއަކުން ފެންނަ ގޮތުގައި ފަޅުތެރޭގައި ހުރި ދޯނިތައް ބަނދަރުގެ އެއްގަމު ތޮށިގަނޑުގައި ކޮންމެ ރާޅަކާ އެކު ގޮސް ޖެހެ އެވެ. އަދި ރަށުގެ މަގުތަކުގައި ފެންބޮޑުވެފައިވާ މަންޒަރު ވެސް މި ވީޑިއޯ ނެގި މީހާ ހިއްސާކޮށްފައިވެ އެވެ.\nGDh. Thinadhoo ah udha araifi. pic.twitter.com/m50MaZk1BG\n— ʟ✌🏼ʍ (@thyyms) July 5, 2020\n"ހޮސްޕިޓަލް ހުންނަ މަގުގައި މިފަހަރު ވަރަށް ބޮޑަށް ފެންބޮޑުވި،" އަލީ ވިދާޅުވި އެވެ.\nއޭނާ ވިދާޅުވީ ދިޔަވަރު ބޮޑުވެ އުދަ އަރާ ވަގުތުތަކުގައި އޮޑިދޯނިފަހަރަށް ވަރަށް ބޮޑަށް ގެއްލުންވާ ކަމަށެވެ. އަދި ދޯނިތައް މަރާމާތުކުރަން ޖެހޭ ހާލަތަށް ގޮސް ބައެއް ދޯނިތަކަށް މަހަށް ނުފުރި ތިބެންޖެހޭ ކަމަށް ވެސް ވިދާޅުވި އެވެ.\nއަލީ ވިދާޅުވީ މާދަމާ ވެސް މޫސުން ގޯސްވާނެ ކަމަށް ލަފާ ކުރެވޭތީ އުދަ އެރުން އެކަށީގެންވާ ކަމަށެވެ.\nގދ. ތިނަދޫ މޫސުން ފެންބޮޑުވުން ގދ. ތިނަދޫ ކައުންސިލް\n9 ކޮމެންޓް, 58 ރިއެކްޝަންސް\nއީއައިއޭ މި ހަދާމީހުން ހަދާ ރިޕޯޓުތަކުގެ ފޭކުކަން މި އިނގެނީ.. އީއައިއޭ ހަދަނީ ކޮޕީ ޕޭސްޓުކޮއްގެނާއި އަދި ކުރަންޖެހޭ މިންވަރައް ދިރާސާ ނުކޮއް.. މިކަމައް ހައްލެއް ހޯދަންޖެހޭ..\nބަނދަރު ހަދާއިރު ވިސްނަންޖެހޭ ކަންކަމަށް ނުވިސްނާ ކޮންކްރީޓް ވޯލް އެއް ލިޔަސް ނުވާނެ. ޞަނދަރު ހެދުމުގެ ކުރިން ކުރަން ޖެހޭ ސާވޭކޮށް އެތަނުގެ ވޭވް ހައިޓް އަށް ބަލާފަ ޑިޒައިން ކުރި ނަމަ ބަނދަރު އޯވާފްލޯވާކަށް ނުޖެހޭނެ. އިހުޒަމާނުގަ ކަންކަން ހައްލުކުރަން ނޭނގުނަސް މިޒަމާނުގަ ހައްލުކުރެވޭ ގޮތް އެބަހުރި. ބަނދަރު ރީޑިޒައިން ކޮށް ރިވެޓްމަންޓް ޖަހަން ސަރުކާރަށް ހުށަހަޅާ\nދެންވެސް ބާކީ ތަނެއް އޮވެއްޖެއްޔާ ކޮނެކޮނެފަ ހިއްކާ.\nތިނަދޫ ޗަސްބިން ހިއްކަން އުޅުނީމަ އޭރުވެސް އަހަރެމެން ބުނި ތިހެން ނަހދަށޭ، ފެންހިނދުމުގެ ނިޒާމަށް ބޮޑެތި ބަދަލުތަކެއް އައިސް ތިމާވެށީގެ މައްސަލަދިމާވާނެ. އެކަމަކު ޕޮލިސީމޭކަރުންނަކީ ޖާހިލު ޖޯކަރުންނަށްވީމަ އެމީހުން ބޭނުންވާގޮތަކަށް ކަންތައް ނިންމާލަނީ.\nޢާބާދީ މެނޭޖް ކުރަން ޗަސްބިން ހިއްކުން ގޯހެއް ނޫން ހެން ހީވަނީ. ޢެކަމަކު އެހާ ބޮޑު ބަދަލެއް ގެންނަ އިރު ރަނގަޅު ޑްރެއިނޭޖް ސިސްޓަމަކަށް ނުދިޔައިމަ ފްލަޑް މައްސަލަ ސޯލްވް ނުވަނީ. ތަނަކަށް ފަސްއަޅާ ހިއްކިއަސް ނުވާނެ. ޢެއާގުޅިގެން ދެން ކުރަން ޖެހޭ ކަންކަންވެސް ކުރީމަވާނީ\nތިނަދޫގައި އޮތީ "ޗަސް ބިމެއް" ނޫން. އެއީ ކުޅިއެއް. ބޭންގާއި ތަފާތު އެތަކެއް ދިރުންތައް އާލާވެ ހިމާޔަތުގައި އުޅުނުތަނެއް. އެއީ ޗަސް ބިމެއް ނޫން.\nސިޔާސީ ފިކުރު ދޫކޮށް ރައްޔިތުން އެކަތި ގަނޑަކަށް ވެގެން ތިޔަ މައްސަލަ ހައްލު ކުރެވިދާނެ އެވެ.\nއުދަ އެރީމާ އަރާވާހަކަ މިދައްކަނީ. ގުދުރަތީ ނިޒާމާ ޚިލާފަށް ރައްތަކުގެ ބައްޓަން ބަދަލުކޮށް ބޮޑުތަނުން ހިއްކާ އަމިއްލަ އަތްތަކުން ގައުމު މިދަނީ ހަލާކު ކުރަމުން. މިގައުމަކީ ކައިރި މުސްތަގުބަލެއްގައި ހިއްކަންޖެހޭނެ ގައުމެއްނޫން.\nދެން ބާކީ އޮތްތަންހިއްކާލާފަ އެއަރޕޯޓެއް އާޅާ އަވަހަށް އޭރުން ކޮން މެ އުދަުަކަށް ފުރާގެން ދެވޭނީ